
Petrişor, feciorul lui Sfarmă-Piatră 


SFARMĂ-PIATRĂ, fratele lui Strimbă-Lemne, 
avea un fecior care îi semăna foarte bine, parcă ar fi fost 
tăiat din el. 

Văzîndu-se și el fecior mare ca și toți feciorii de voinici 
vestiți și cunoscuţi de toată lumea, auzind şi văzînd atitea 
minuni făcute de tatăl său, s-a rugat de el să-i dea voie 
să- meargă-n lume, ca să cunoască şi el lumea, căci doar 
n-o să stea toată viaţa să se ţină de poala hainei lui 
maică-sa, şi să-i păzească cloștile, ori să-i caute găinile, 
să le vadă care-s cu ou. . 

Tatăl său îi spuse să plece dacă se simte destul de tare, 
și să bage bine de seamă, că în lume sint mai mulți oameni 
răi decît cei buni, şi mai mulţi proşti decit cei înţelepţi, 
şi dacă va avea vreodată nevoie de vreun prieten, să-și 
aleagă numai dintre cei înţelepţi, care întotdeauna îi vor 
putea da un ajutor, 

Il-a pus maică-sa merinde de drum, și luîndu-și rä- 
mas bun de la părinţi a plecat. După o cale destul de lungă 
s-a oprit lingă o gireadă mare de paie, la umbra cei, că era 
vară, Se aşeză la umbră și scoţindu-şi merindea, a început 
să mînce. Săturîndu-se bine merse în apropiere la o fînțină, 
şi-şi stîmpără setea cu apa rece ca sloiul. Venind încet 

spre căpiţă, și uitîndu-se după un cocostire, care. se rotea 
pe deasupra girezii de paie, văzu aruncind din cioc un 
jeratic aprins. Se urcă repede pe gireadă, și luîndu-l, îl 
aruncă jos. Pe locul unde a căzut jeratecul, era culcată la 
soare o șerpoaică, și atingînd-o jarul, i-a ars pielea şi o 
durea grozav arsura. Petrişor, fiind milos din fire, a luat 
şerpoaica şi a scoborit-o jos pe pămînt. Se duse și culese 
cîteva frunze uscate, le puse pe jeratic și le făcu cenușe și 
cu un cuţit adună cenușa de pe jeratic și după ce se răci, 
o presură pe-arsură. i; 
Luîndu-şi merindea, Petrişor o luă şi pe șerpoaică, ca să 
nu:vinäcocostîrcul s-o omoare: Mergind pe mijlocul drumu- 
lui, deodată se întîlnește cu împăratul $erpilor, care venea, 
să-i dea ajutor fetei. Cum îl văzu împăratul pe Petrişor cu 
fetița lui în braţe, îi veni să-l înghită de bucurie. . 
— Ce s-a întîmplat cu fata mea ? îl întrebă acesta. 

— D-apoi iacă cum : eu veneam de la fîntînă, unde am 
fost să beau apă, și venind spre o gireadă mare de paie, 
la umbra. căreia mă odihnisem, am văzut un cocostâre, 
care. ducea în cioc: o bucată de lemn, care la un-capăt avea 
. jeratic, şi se tot, învirtea în zbor pe: deasupra girezii, și 
deodată aruncă lemnul arzînd pe ea. Eu, temîndu-mă că 
se aprind paiele, și stăpînul lor va crede că eu le-am dat 
foc, mă urcai repede şi luînd lemnul l-am aruncat jos, 
departe de paie; Căutind să văd: dacă nu a căzut jar pe 
locul acela; văzui un. șarpe încolăcit, cu pielea friptă, ne- 
maiputîndu-se mișca de usturime. L-am luat în braţe şi 
l-am scoborit. Am cules cîteva frunze uscate și punîndu-le. 
pe jar le-am făcut cenușe pe care am presărat-o 
pe rană. 


6 


— Dragul meu, prieten şi frate, nu știu cum și cu ce 
te-aş putea răsplăti pentru binefacerea aceasta. Vino pînă 
la mine, la palatul meu, care e în vîrful dealului din faţa 
noastră, în mijlocul pădurii. Acolo îţi voi arăta toată 
bogăţia mea, şi-ţi dau să-ţi alegi-din ea trei lucruri care 
îți vor plăcea mai mult. Tu vino în urma mea, căgj eu îmi 
iau fata și plec repede, ca să-i pun pe arsură o unsoare 
care vindecă numaidecit. 

Împăratul, grăbit, îşi luă în gură fetiţa și se făcu nevăzut, 
ca o nălucă. Petrişor merse pe urma lui, ṣi urcîndu-se 
pe deal, văzu pădurea. Aci îl întîmpină un şarpe, care 
îi spuse : e i 
— Ai grije, dragul meu, cînd împăratul nostru îţi va da 
să-ți alegi ce vrei din averea Jui, tu să-ţi alegi : calul cel 
mai slab, care e năzădrăvan ; paloşul cèl mai 'ruginit, care 
omoară toți dușmanii și cămașă lui de şarpe, cea mai 
veche și ruptă, care e fermecată ; cine o îmbracă se 
poate schimba în ori ce ființă de care sînt pe pămînt, 
într-o clipeală, paloşul'şi sulița-nu prind în ea, e | 
Petpişor îi mulțumi pentru sfat și-și văzu de drum. Cînd 
a ajuns la palatul împăratului, acesta îl aștepta în poartă, 
apoi îl conduse într-o odaie mare, sclipitoare, de-ţi lua 
vederile, apoi trecură într-un grajd plin -de cai, care de 
care mai graşi şi mai frumoşi, iar toemai în fund dete cu 
ochii de un cal bătrin, slab, numai oase și piele şi plin 
de rîie și de bube. Împăratul îl întrebă : 

— Dragul meu Petrişor, care din caii mei îți place mai 
mult ? Alege-ţi care-ţi place ! 


Petrişor îi răspunse : 

— Mie-mi place mai mult pe ăsta slab, ca să-l îngrijese 
eu, şi să fac din el un cal frumos ! 

— Vai, dragul meu, din atiţia cai frumoși, chiar pe ăsta 
riios ţi l-ai ales ? îi spuse împăratul. 

— Lasăgl, răspunse feciorul, căci ăsta-i pentru mine ! 

— Bine, dragul meu, zise împăratul, mă bucur că mi-am 
aflat un prieten bun și înțelept, acum să trecem în odaia 
de alături, să-ţi alegi și celelalte două lucruri. | 

Intrară alături, unde erau fel de fel de lucruri scumpe: 
numai mătăsuri, argintării și aurituri de toată minunea. 
Aici Petrişor căuta” cu ochii să vadă unde e paloșul cel 
ruginit și cămașa împăratului. După multă cercetare, află 
între alte multe vechituri, un paloș plin de rugină, dar 
cămașă nu vedea deloc. Se învirti de vreo cîteva ori prin 
toate colțurile și după ce ridică niște vechituri, află şi că- 
maşa. O luă în mînă și merse să ia paloșul. Cind îl văzu 
împăratul cu cămașa și cu paloșul cel ruginit își dete 
îndată seama că Petrișor e un al doilea Sfarmă-Piatră, care 
are să întreacă pe tatăl său, și nu-i mai spuse nimic., Calul 
ales îl aștepta nerăbdător la poarta palatului. i 
Petrişor mulţumi prietenului său pentru toate darurile 
primite. Acesta, la plecare, îi mai spuse feciorului că 
atunci cînd va avea vreun necaz, să nu uite că-l are 
prieten, care oricînd îi va sări în ajutor. Se îmbrățișară. 
şi-şi ziseră : întîlnire bună! Petrişor își luă călușelul și, 
cînd ajunseră aproape de marginea pădurii, calul începu 
să-i vorbească noului său stăpîn, și-i spuse : 

— Drag stăpînul meu tînăr, mă bucur nespus de mult 
că din atiţia cai tineri și frumoşi m-ai ales pe mine. 
Te rog să mă laşi slobod, ca să-ți arăt cine sînt şi 
cine-am fost, 

Petrişor, migrat că bătrînul cal vorbește, îl lăsă din mînă. 
Acesta se dete o dată peste cap, și dintr-o dată se schimbă 
într-un călușel tînăr, frumos şi gras ca un pepene, care 
sărea în două pieioare şi sforăia pe nas de bucuria mare 
ce l-a cuprins, apoi oprindu-se în faţa stăpînului său, 
îi spuse : 

— Drag stăpinul meu, încalecă-mă și te apucă bine cu 
amindouă mîinile de coama mea, ca să mă cunoşti, căci 
de cînd te-a născut maică-ta n-a mai pus nime şaua pe 
mine și tot așteptam să te știu fecior mare, ca să vii să mă 
iai dè tovarăş la ud tale, şi să întineresc şi eu 
din nou, 

Feciorul nostru dintr-o săritură fu în spatele calului și se 
prinse bine cu amîndouă mîinile de coama lui. Acesta sări 
în două picioare, apoi luîndu-și avintul, se ridică în 
vinăţia cerului, încît norii albi de sub ei se vedeau ca 
niște lîni de oi albe, întinse la soare. 

După un ocol în jurul lumii, calul se îndreptă spre pădurea 
unde era palatul împăratului-şarpe, ca să-și ia rămas-bun 
de la locurile unde şi-a petrecut tinereţele. De aci pleeară 
spre soare-răsare. 

Călușelui lui îl purta pe voinicul nostru ca vintul şi ca 
gîndul, Într-o zi, cînd călătoreau mai bine, o albină se 
așeză pe urechea calului și-i şopti să se întoarcă din 


9 


drum, și să alerge cît mai repede spre palatul zmeului 
din Valea Iadului. 

— Drag stăpinul meu, îi spuse calul, trebuie să mergem 
cît mai repede pînă la palatul zmeului cu nouă capete, 
că acesta a omorit pe tatăl tău şi acuma îl gărează într-o 
bute mare. Zmeul ăsta a furat pe sora ta, și tatăl tău s-a 
dus să se lupte cu el și să scape pe sora ta, dar zmeul, 
fiind mai tare, l-a omorît. pe 

N-a trecut ca -de cînd vă povestesc, şi iată că în faţa lor 
văzură palatul. Calul îi spuse lui Petrișor : 

-— Mergi la zmeu și prinde-te cu el la luptă, căci ai să-l 
învingi. Eu te aștept aici. 

Stăpînul căluşelului își îmbrăcă cămașa şarpelui, şi-şi în- 
cinse paloşul și merse să dea faţă cu zmeul. Cind ajunse 
la poartă, izbi din răsputeri cu paloşul, ca zmeul să- audă 
şi din somn. Cînd auzi acesta lovitura atît de puternică 
în poartă, nu ştia cine a cutezat să-și bată joc de el 
„înaşafel.  ” 

Sări ca fript din leagăn și alergă la poartă, o deschise, 
şi văzînd pe fiul lui Starmă-Piatră, îl întrebă : 

— Vrei să-ţi sărez și carnea ta la un loc cu a tatălui tău ? 
Mai am loc gol destul, și:sare am destulă. s 

—— De astă dată, Qilfanie spurcată, am să-ți dau 'corbilar 
stîrvul tău să-l mince, că e păcat să spure sarea curată 
custine. Vino repede la luptă, căci n-am timp de 
vorbărie ! 

Zmeului nici prin gînd nu-i trecea ca doară nevirsinicul 
acesta să fie mult mai tare decît tatăl său, Starmă-Piatră, 
şi se apropie de el fără nici o frică. 

— Cum vrei să ne luptăm : în paloșe să ne (iem, ori în 
luptă că-i mai dreaptă ? îl întrebă Petrişor. 

— Ba în paloşe să ne tăiem, căci tu eşti încă prea crud 
pentru luptă, pînă ţi s-or mai întări oasele în 
saramură ! 

— Bine zici! răspunse Petrişor, păcat că nu e pe aici 
nimeni, care să te audă că la urmă să aibă de ce 
să rîdă. 4 
Cum se apropie zmeul de fecior și-și încrucișară. paloșele, 
acesta-și învîrti fulgerător paloșul său ruginit pe deasupra 
capetelor zmeului, în aşa fel, că opt capete îi zburară în 
vînt, iar unul i l-a lăsat nevătămat, ca să-și vadă cu 
Ochii pieirea, š 

— Acum să-mi spui, jigodie spurcată, unde este 
sora mea ? 

— În odaia din fundul palatului, iar cheia e în odaia 
mea pe masă. Tatăl tău e în butoiul cel mare din magazie. 
Dacă-mi lași un cap întreg, eu ţi-l dau pe tatăl tău întreg 
şi mai sănătos de cum a fost. 

— Bine, dihanie, nu ţi-l voi reteza. Mergi şi-mi vindecă 
pe tata! 
Zmeul, abia ţinindu-se pe picioare și proptindu-se de 
ziduri, merse în magazie, luă o unsoare care vindeca 
îndată orice rană cit de mare. Așeză bucăţică lîngă bucăţică 
şi făcu ce făcu și veni cu tatăl feciorului întreg și voinic 
cum a fost, dar mai întinerit. Tatăl şi fiul se îmbrăţișară 
cu mult drag. 

Acum. Petrişor îi porunci zmeului să se ducă îndată să-i 
deschidă uşa odăii surorii sale şi s-o; trimită la ei. Zmeul 

merse şi-i deschise uşa şi veni cu ca în fața lor. Toţi trei 
se văzură iarăşi veseli. Petrişor se întoarse către zmeu 
şi-i spuse : 

— Ti-am făgăduit că nu-ţi rătez al nouălea cap, şi ca s 
vezi că nu-mi cale cuvintul, nu ţi-l rătez, ci ţi-l crăp în 
două. Așa şi făcu. Ridică paloşul şi-l despică din virful 
capului pînă la picioare. Luă de un picior o jumătate de 
zmeu, şi o scoase corbilor, tatăl său luă cealaltă jumătate 
şi o întinse lîngă cealaltă parte și, spălindu-se pe mini, 
merseră spre locul unde era calul lui Petrişor. 

Cum îi văzu calul, nu mai putea de bucurie, văzîndu-i pe 
toţi trei veseli și sănătoşi, și le spuse : 

— Acuma, dragi stăpînii mei, merg să duc fata acasă la 
maică-sa, iar voi doi mă așteptați aici, căci eu voi alerga 
ca gîndul de repede. Acum, fetițo dragă, urcă-te în spatele 
meu, și ţine-te bine cu miinile de coama mea, şi-n citeva 
salturi te vei vedea în braţele măicuţii tale dragi. 

Fata, ajutată de tată-so şi de frate-so, se văzu în spatele 
calului, şi-ntr-o clipeală nu s-au mai zărit. 

Nu sfârșiră, tatăl şi feciorul, poveştile cu isprăvile lor, cînd 
iată calul alerga ca o vijelie spre ei. Cum ajunse îl luă în 
spate pe Sfarmă-Piatră şi făcu acelaşi drum. Cînd se văzu 
acesta iarăşi la căsuţa lor, nu mai putea de bucurie și îm- 
brățișînd cu drag calul, îi dori drum-bun şi mult noroc ; 
se despărţiră ca doi fraţi. Ajuns la Petrişor, se așezară 
Ja umbra pădurii şi traseră un pui de somn de cel 
călugăresc. 

După ce s-au odihnit bine, s-au pregătit iarăși de drum 
lung, ca să-i dea de capăt. 

* * 


În marea-mpărăție a zmeilor e o vilvă turbată de groază. 
Tatăl zmeului pe care l-a omorît Petrişor. a visat mai 
multe nopţi de-a rîndul că pe fiul său cel cu nouă capete 
l-ar fi omorît cineva în luptă și că i-a tăiat opt capete, iar 
pe al nouălea i l-a lăsat întreg. 

Înspăimîntat peste măsură de acel vis, într-o zi a plecat 
dis-de-dimineaţă în împărăţia feciorului său, ca să vadă 
ce s-a întîmplat acolo. Ajungînd la palat, a găsit toate 
ușile și porţile deschise, pustii. În pragul porţii şi îm- 
prejurul palatului, care sclipea ca soarele de vară, erau 
crescute tot felul de buruieni puturoase, printre care se 
desfătau în voia lor tot felul de vietăţi, de la furnici 
pînă la șerpi. > 

Spre cea mai mare durere a zmeului bătrîn, i-a văzut în 
mijlocul curţii oasele goale ale fiului 'său albe ca zăpada, 
curățate de carne de corbii lacomi. Zmeul l-a plins cu 
amar, mai ales cînd i-a văzut ţeasta capului neretezat 
despicată în două. Îndurerat şi înfuriat cum n-a mai fost 
în viața lui, a plecat de-a dreptul la fratele său mai mic; 
care avea şi el douăsprezece capete. Cum ajunse în palatul 
acestuia, îl năpădi plinsul cu sughiţuri, şi se trînti pe un 
scaun, În zădar încercă fratele său să-l mîngiie şi să-l îm- 
bărbăteze, și să-i spună durerea. 

După ce s-a liniştit, a-nceput a-i spune : 

— Dragul meu frate! Un fecior am avut, și pe-acela 
l-am pierdut! După ce furase fata lui Sfarmă-Piatră 
şi-l omorise pe acesta, a venit cineva cu care a trebuit 


13 


să se lupte, și acesta, în luptă, i-a retezat opt capete, iar 
pe al nouălea nu i l-a retezat, ci i l-a despicat în două 
cu întreg trunchiul. Auzit-ai tu şi iscoadele tale, să se fi 
născut un astfel de uriaș atît de puternic, ca să se poată 
lupta cu un zmeu cu nouă capete ? Eu n-am auzit, dar 
iată că se află ! Cine-o fi, și pe unde trăiește ? Iscoadele 
noastre ce fac ? Dorm ? Într-o bună zi ne putem pomeni 
cu el la poartă, și-atunci ce ne facem ? Mine dimineaţă să 
fii pregătit de drum lung, şi pînă cînd nu vom da față cu 
el, și pînă cînd nu-i vom despica şi noi lui Anii şi trunchiul 
în două, nu ne întoarcem acasă. 

— Bine, frate Pete așa vom face, răspunse al doilea 
zmeu. 

A doua zi fratele cel mai bătrîn veni să-l ia pe cel tînăr 
şi plecară în căutarea uriașului, de care ei nu au nici o 
cunoștință. Ca să le fie truda mai rodnică, s-au sfătuit să 
se îmbrace în haine de călugări. Au făcut rost de niște 
haine vechi, mătănii şi cîte un disag pentru merinde. 
Şi așa, schimbaţi la faţă, și-au văzut de drum. Cînd se 
apropia seara și se nimerea să fie în vreun sat, sau în 
apropierea vreunui palat, erau poftiți de toată lumea 
bună de inimă, și îi ospătau. 

S-au dus, s-au tot dus, pînă cînd au ajuns la casa lui 
Sfarmă-Piatră. Aci gđu potrivit în așa fel, ca să nimerească 
seara. Au fost primiţi cu drag și ospătaţi bine. După cină 
s-au dat la povești, şi din vorbă în vorbă, au ajuns să le 
povestească călugărilor, despre marele necaz ce au avut 
de suferit de pe urma unui afurisit de zmeu, care le-a 
furat fata. Eu nu eram acasă, spuse Sfarmă-Piatră, fata 

mea era în grădină și mînca zmeură, cînd deodată se 
pomeni în braţele unui zmeu puternic, care o luă ca pe 
o floare și, pornind în goană nebună, a ajuns în pădurea 
cea de colo — și duși au fost. A doua zi m-am luat pe ur- 
mele zmeului și i-am găsit conacul pe tărimul celălalt. 
Cînd am ajuns la el, l-am găsit plecat. La amiază a venit 
ca turbat, și cînd a dat cu ochii de mine, m-a întrebat: 
„Ce cauţi aici ?* I-am răspuns.că am venit să-mi iau fata, 
că mi-ai furat-o. N-a vrut în ruptul capului să mi-o dea. 
Atunci eu, foarte mîniat, i-am pus miinile-n git să-l 
sugrum, dar cum el avea nouă capete, mi-am dat seama 
că m-am prea grăbit, căci trebuia să iau paloşul, să i le 
rătez. El a scos paloșul și mi-a tăiat grumazul. 

Am avut norocul de la Dumnezeu că feciorul meu, Petrişor, 
auzind din gura unei albine că sora sa este furată, iar eu 
-omorît de zmeul cel cu nouă capete, s-a repezit ca vintul 
pe-un cal năzdrăvan şi în scurt timp ajunse la poarta 
palatului cu pricina. Feciorul meu s-a luptat cu el şi, în 
prima încăierare, dintr-o singură lovitură cu paloșul, i-a 
retezat opt capete, lăsîndu-i unul, ca să-și vadă cu ochii 
pedeapsa. 

— Dar mare putere are feconn dumitale. De unde are 
el aşa putere mare la virsta lui ? îl întrebă călugărul cel 
mai bătrîn. 

— Hei, hei! Are el un prieten bun, care l-a făcut om. 
Împăratul şerpilor, fiindcă i-a scăpat fata de la moarte, 
că era să moară arsă de vie în virful unei girezi de paie, 
dacă nu o scăpa feciorul meu, Petrişor, şi drept răsplată 
i-a dat un cal negru năzdrăvan, uri palog de care mor toți 

duşmanii lui și o cămaşă de șarpe, care dacă o îmbracă 
se poate schimba în orice ființă pămîntească. 

— Şi pe unde e el acuma ? îl întrebă călugărul. 

— A plecat în lume, spre răsărit, ca s-o cunoască, răspunse 
Starmă-Piatră. 

Atîta le-a trebuit călugărilor să ştie. Acum se sculară și 
plecară să se odihnească. A doua zi dimineaţa, cei doi 
călugări se sculară cu noaptea-n cap, ca să-și scurteze 
din cale — ziceau ei, dar ei voiau să ajungă cît mai repede 
să dea faţă cu Petrişor. Alergau ca doi nebuni, fără 
să privească nici în dreapta, nici în stinga, numai 
înainte. 


* * 


Petrişor cu călușelul lui drag mergeau liniștiți, şi se opreau 
din loc în loc, pe unde întilneau lucruri de care nu se 
aflau în ţara lor. Într-o cetate din apropierea mării a 
văzut lume multă adunată ca la tîrg. Era o nuntă mare 
a unei prințese, care se mărita cu feciorul unui mare 
împărat. Se opri și el să vadă nunta și cînd se apropie 
de palatul unde era nunta, văzu pe împăratul șerpilor, 
prietenul său, cu împărăteasa și cu fata lor, care acuma 
erau schimbaţi toţi în făpturi omeneşti. Cînd l-a văzut 
împăratul pe Petrişor a venit la el, l-a îmbrățișat şi l-a 
dus la împărăteasă, ca să-l cunoască și ea. Fata încă s-a 
bucurat cînd l-a văzut. Împărăteasa l-a sărutat şi i-a 
mulțumit că i-a scăpat fata de la moarie. Era așa de 
frumoasă fata, ca o floare mirositoare de trandafir. Petrişor 

se îndrăgostise de ea tun. Tatăl fetei îi spuse să rămînă 
şi el cu ei la nuntă, să-şi petreacă. Acesta primi foarte 
bucuros, şi merse să aşeze călușelul în grajd. 

Petrişor s-a simțit foarte bine la nuntă, fiind în familia 
împăratului, şi toată noaptea a jucat în horă cu fata. 
Înspre ziuă, împăratul l-a chemat la o parte pe fecior şi i-a 
dat o scoică de aur, spunîndu-i că ea îi va împlini orice 
dorinţă dacă îi va cere, și ori de cîte ori va avea lipsă de 
vreun ajutor, să-i zică : 

— Veniţi, argaţii mei ! și într-o clipă vor fi lîngă el cei 
patru cățeluși năzdrăvani ai Mamii Pădurii. 

Apropiindu-se revărsatul zorilor, împăratul şi ai lui se 
pregătiră să plece spre casă. Petrişor își luă rămas-bun 
de la ei și la despărţire toţi îl sărutară. Petrişor se în- 
drăgostise de fată, şi s-a întors şi el spre casă, 

După vreo două zile de mers, s-a oprit într-o seară la o 
casă boierească, cerînd sălaș peste noapte. Stăpîna casei 
îl primi foarte bucuros şi-l pofti înlăuntru. Aici întilni 
doi călugări, tot drumeţi ca și el. Se așeză la masă lîngă 
ei și începură a vorbi, ca să le treacă timpul, după 
obiceiul călătorilor. 

Petrişor începu să le spună că a plecat într-o cale lungă 
prin lume, vrînd s-o cunoască. 

— Bine faci, zise unul din călugări, dar nu ai nici un 
însoțitor, numai singur ai plecat ? N 

„— Am şi însoțitor, răspunse acesta, un căluşel pe care 
nu l-aș da pe-o ţară-ntreagă ! 

— Foarte bine ! zise călugărul, 

Acum zmeii erau foarte veseli, căci îndată își deteră 
seama că acesta este feciorul lui Sfarmă-Piatră și spuseră 
că ei merg să se culce, că'sînt foarte obosiţi de atita cale 
bătută toată ziua cu picioarele. Ei însă nu s-au dus la 
culcare, ci s-au dus să se-nțeleagă cum să facă să pună 
mîna pe cămașa de șarpe și pe paloșul ruginit, în care 
îi stau puterile lui Petrişor. Fratele mai bătrîn spuse : 

— Noi să stăm toată noaptea la pîndă, și cînd vom auzi 
că el doarme adînc, intrăm la el, îi dăm să miroasă o 
buruiană, care îl va adormi ca mort, iar după aceea îi 
scoatem cămașa și o îmbrace îndată eu, apoi îi luăm paloșul 
şi ţi-l încingi tu pe lîngă tine, punem în locul cămășii o 
haină călugărească, și-n locul paloșului, pe al tău. Mergem 
prin pădurea din apropiere şi ne grăbim să ne pierdem 
urma. Şi dacă totuși el ar da peste noi, sîntem înarmaţi cu 
cămașa fermecată prin-care nu intră sulița și nici paloşul 
nu taie. Paloșul fermecat pe cine îl atinge e mort pe loc. 
Calul nu-i va fi de nici un folos, poate să-i ducă 
hoitul acasă. 

După ce toți ai casei s-au culcat, și Petrişor a intrat în 
` odaia sa și s-a pregătit de somn, că era obosit de la nuntă, 
mai ales că nu dormise deloc. Cum puse capul jos, adormi 
foarte repede și-ncepu a sforăi. Zmeii își lipiră urechile 
de gaura cheii şi-l auzeau cum sforăie de greu. Mai 
așteptară să-și înceapă visele frumoase. Cind crezură că 
e cel mai potrivit moment, deschiseră încet uşa, intrară 
şi-i ascultară horcăiala, unul din ei scoase buruiana 
adormitoare, care îi întări și mai mult horcăitul. Scoaseră 
cămașa de şarpe și paloșul ruginit. În locul cămășii puseră 

o haină călugărească, iar în locul paloșului, un paloș de al 
lor. leșiră încet şi închiseră bine ușa în urma lor, şi 
ieșiră nevăzuţi și neauziți de nimeni, şi luînd-o înspre 
pădure, au pierit ca 0 nălucă. De acum n-aveau să se 
mai teamă de Petrişor. Iar pentru că i-a omorît feciorul 
își va primi nu peste mult răsplata — așa își făceau 
planul zmeii. s 

Dimineaţa, Petrişor își pregăti călușelul şi voi să plece. 
Înainte de plecare, acesta îl întrebă : 

— Stăpînul meu drag, caută să vezi unde-ţi este cămașa 
"de șarpe și paloșul ruginit. 

Pipăi cu mîna şi cămașa şi paloșul şi îi spuse că 
sînt la loc. 

— Drag stăpinul meu, îi spuse din nou călușelul, nu 
te-ncrede în mînă, căci ea te minte, ci caută să vezi cu 
ochii, care niciodată nu te mint, 

Petrişor desiăcu haina, care era înfășurată într-o pătură 
de lînă, şi află o haină neagră călugărească și în locul 
paloșului ruginit află un paloş mic, eare nici nu semăna 
cu al său. 

— Ai văzut, drag stăpinul meu? Acum ce e de 
făcut ? 

Petrişor se puse pe gînduri. Nu ştia ce să facă şi i se 
părea că a pierdut tot ce a avut mai de preț. Cine să 
îi fost cei doi călugări? Ce au căutat ei pe locurile acelea, 
ca să-i afle urma ? Își punea atitea întrebări, la care nu 
ştia să răspundă. Deodată își aduse aminte de scoica 
dată de prietenul său împăratul-șarpe, o scoase din 
buzunar și suflă o dată în ea, zicînd : 

— Veniţi argaţii mei ! 

Cit ai bate-n palme veniră cei patru căţei năzdrăvani ai 
Mamii-Pădurii : Aude-Bine, Vede-Bine, Repede-ca-Gîndul 
şi Greu-ca-Pămîntul. Cu ochii ageri de luceferi, cu dinți 
mari şi cu măselele din cele mai tari oţele. Cum ajunseră 
şi se opriră în faţa lui Petrişor, îl întrebară : 

— Ce poruncă ne dai, drag stăpînul nostru ? 

— Să-mi aduceţi, vii ori morţi, pe cei doi călugări hoţi; 
care mi-au furat cămașa fermecată și paloșul ruginit pe 
care mi le-a dat prietenul meu și stăpînul vostru, 
răspunse acesta, r 
Ca patru săgeți aprinse se repeziră „căţeluşii“, și cît ai 
clipi din ochi ajunseră-n mijlocul pădurii, unde erau 
ascunși cei doi zmei, Căţeii năzdrăvani se aruncară în 
spatele lor, cîte doi de fiecare, și-mplintindu-și colții în 
ceafa lor groasă, îi lungi pe pămînt şi-ncepură a-i tiri 
cum ai trage după tine o haină uşoară, pînă ajunseră în 
fața lui Petrişor. Cum îi văzu acesta, le porunci să-i dea 
cămașa şi paloşul. Zmeii le scoaseră de sub haină și i le 
dete lui. Acesta luă paloşul și se uită la el, apoi cercetă 
cămașa, ca să vadă dacă nu e schimbată, scoase paloșul din 
teacă și îl arătă hoţilor, apoi îi întrebă : 

— De ce mi-aţi furat cămașa și paloșul ? 

— Voiam să ne facem hoţi de codru, răspunse zmeul cel 
mai bătrîn, un vulpoi mai şiret, 

Acum Petrişor întrebă pe cei patru căţeluși și le 
zise : 
— Ştiţi voi cine şi de unde sînt acești doi călugări ? 
ȘLiţi de la care mănăstire sînt ? 

— Ăştia nu-s călugări, drag stăpînul nostru, răspunse 
Vede-Bine, ăștia sînt doi zmei din împărăția zmeilor de 
pe celălalt tărîm. Pe feciorul zmeului ăstuia mai bătrin, 
care a furat pe soră-ta şi a omorît pe tatăl tău și l-a sărat 
într-un butoi, l-ai omorît tu, de ţi-ai scăpat tata şi sora 
din ghearele lui. Astalait e fratezso mai tînăr. 

— Ei, va să zică, de ăştia-mi sînteţi voi? apoi tocmai 
bine aţi nimerit pe mîna mea, le spuse Petrişor. Acesta 
învîrti paloșul deasupra capetelor lor şi potrivindu-l bine; 
le reteză capetele şi-i lăsă pradă corbilor. Dete poruncă 
cățelușilor să se-ntoarcă la bunul lor stăpîn, iar el bucuros 
că a scăpat bine din necazul ce îl avusese cu călugării, îşi 
încălecă îndată călușelul şi se întoarse la bunii săi 
părinţi. 

Părinţii şi sora-sa s-au bucurat foarte mult cînd l-au 
văzut. După două, trei zile, Petrişor spuse părinţilor săi 
că el vrea 'să se-nsoare, că i-a sosit vremea să fie şi el om 
cu casa și cu masa lui, 

— Foarte bine, dragul nostru, îi răspunseră părinţii, cred 
că pe acolo pe unde ai umblat, ţi-ai aflat vreuna pe placul 
tău, îi spuse tatăl său. 

— Da, tată, răspunse, am aflat pe fata împăratului-şarpe; 
o fată cum n-am mai văzut în viaţa mea așa de frumoasă. 
Mine dimineaţă vin cu mine să mergem peţitori, 

-— Bine, dragul tatii, mergem, căci nu mi-i rușine cu cine 
mă duc, zise tatăl său, şi începu să se pregătească. 

Petrişor, a doua zi scoase scoica din buzunarul hainei şi-i 
- ceru să-i aducă o trăsură frumoasă cu șase cai şi două 
rînduri de haine frumoase pentru el şi pentru taică-so. 

„Cit ai sufla într-o lumînare; hainele le atîrnau în cuier. 


Tatăl şi Petrişor se îmbrăcară şi, urcîndu-se în trăsura 
care îi aştepta în curtea casei, mama şi sora le deschise 
poarta și dorindu-le mult noroc şi drum bun, porniră 
spre împăratul-șarpe. După o cale destul de lungă ajunseră: 


pa: Ta palatul împăratului. Cumzăriră că se apropie trăsura de 

"palatul lor, le ieșiră în cale și le deschiseră poarta, do- 
rindu-le bun-sosit, iar ei le ziseră: „Bine v-am găsit !* 
Se îmbrăţişară cu mult drag și intrară în palat. S-au aşezat 
cu toţii în jurul mesei și-au început a se întreba de să- 
nătate, şi mai de una, mai de alta, după obicei. Sfarmă- 
Piatră scoase o ploscă frumoasă, și închinînd către împărat, 
începu să zică : 

— Noi, dragii mei, sîntem niște mari vînători — şi umblind: 
prin multe îrnpărăţii și erăii, după vînat de soiul cel mai 


ales, am dat de urma unei căprioare, frumoasă: cum nu 


am mai văzut alta sub soare, care s-a ascuns aici în palatul 
dumneavoastră, noi am venit să vă rugăm să ni-o daţi 
nouă, să o ducem cu nuntă. mare la noi acasă, ca să fie 
feciorului nostru mireasă, căci nouă la toți ni e foarte 
dragă, dar mai ales la feciorul nostru, care moare 
fără de ea. 

— Dragul meu, răspunse împăratul, noi, drept să spun, 
că încă nu ne-am gîndit că avem fată de măritat, şi vă 
rugăm să ne dați voie să stăm de vorbă o minută-două, 
noi între noi, ca apoi să vă știu ce răspuns să vă dau. 
Împăratul cu împărăteasa şi cu fata lor s-au retras într-o 
cameră să se înțeleagă întreolalţă, 


- 
Toţi “trei ieşiră afară voioși, şi împăratul îi spuse lui 
Stfarmă-Piatră așa : 

— Dragii mei, așa se vede că aţi întrat în casa noastră 
într-un ceas bun., Şi nouă părinţilor, şi îndeosebi fetei 
noastre îi place de Petrişor, care a scăpat-o de la moarte. 
Şi-acum nu rămîne decît să ne pregătim de nuntă, ca să 
le facem bucuria deplină, ca să ne bucurăm și noi cu 
atît mai mult de bucuria lor. Acum închinară cu toţi 
în'sănătatea tinerilor. 

Şi s-a făcut o nuntă-mpărătească, mare şi frumoasă, cum 
n-a mai fost de cînd ursul a rămas fără coadă, şi de cînd 
plopul nu mai dă roadă. 


Eu n-am putut merge la nunta lor, 
că onbisem d-un picior, 

“dar povestesc aceia cum-au fost 

eă toate mîncările au fost de post : 
numai fripturi de viței și de purcei 
şi pui la frigare cu mujdei. . 
Despre vin, despre plăcinte, 

vă spun cîteva cuvinte : 

acestea toate-au fost de dulce, 

căci şi mirii s-au dus să se culce, 

or 


POVESTE DIN BANAT, 
CULEASĂ DE P. UGLIȘIU — DELAPECICA 


Doi voinici gemeni ajung împărați 


A FOST ODATĂ ca niciodată, pe cînd avea 
și ursul coadă. A fost odată un moș și-o babă și, fiindcă 
n-aveau copii, erau tare năcăjiți. Odată maica sfintă 
s-a-ndurat de ei şi le-a dat doi în loe de unu. Acuma 
bucuria lor a fost deplină. Feciorii creșteau văzînd cu 
ochii și erau frumoşi ca doi bujori. 

Moşul și baba nu mai puteau de dragul lor. 

Ajungînd feciori mari şi părinţii lor fiind săraci, s-au 
înțeles cei doi frați să plece la oraș, unde sînt mulţi oameni 
bogaţi, doar îşi vor afla vreun serviciu bun, ca să-și poată 
ajuta şi părinţii. Într-o zi, feciorii au spus părinţilor care 
este dorinţa lor, și-i rugară să le dea voie să meargă să-şi 
încerce norocul. 

Părinților le-a fost foarte greu să se despartă de copiii lor, 
dar dacă lor aceasta le-a fost dorinţa, nu s-au împotrivit. 
Mama lor le-a pregătit merinde pentru drum, şi-ntr-o 
bună zi, luîndu-şi rămas-bun, au plecat spre oraș, « 
Înspre seară au ajuns într-o pădure frumoasă, lîngă un 
izvor şi aci au rămas peste noapte. Căutînd prin apropiere 
crengi uscate, ca să-și facă puţin foc, unul din frați a dat 
cu ochii de o groapă adîncă și în fundul gropii au văzut, 

“tin cerb frumos. Chemă îndată pe fratele său să-l vadă și 
el. Se nfinunau foarte mult de el, căci era o frumuseţe rară. 
Deodată auziră din fundul gropii grăindu-le cerbul în 
graiul nostru omenesc, zicindu-le : 

— Dragii mei, vă rog să-mi faceţi un bine, să mă ajutaţi 
să ies din groapa aceasta şi eu vă voi face un mare bine 
din care vă veţi cunoaște în toată viaţa. j 
Feciorii noștri alergară îndată prin pădure și aflind mai 
mulţi curpeni, făcură o funie împletită în patru-cinci fire, 
la capătul din jos răsuciră două gujbe tari, în care să între 
cite un corn, și cu ajutorul acestei funii traseră cerbul 
afară din groapă. Drept mulțumită pentru această bine- 
facere, cerbul, care era fermecat, le-a dat fiecăruia cîte 
trei fire de păr din coama sa, spunîndu-le că de cîte eri vor 
avea vreun necaz mare, să ia cele trei fire de păr, să le 
scuture de trei ori şi să le spună: „Veniți, ajutoarele 
mele“, și îndată vor fi în faţa lor. După aceasta, cerbul 
s-a făcut nevăzut. 

Cei doi frați erau foarte bucuroși că au putut face o faptă 
bună, și-au aprins focul și s-au așezat la cină, După cină 
au adunat cîteva braţe de frunze uscate şi mușchi și și-au 
făcut un pat moale în fața focului. 

Dimineaţa s-au trezit odată cu privighetorile și stingînd 
bine focul, plecară să scurteze din drum. Deodată văzură 
în faţa lor niște case înalte și frumoase, cum nu văzuseră 
în satul lor şi nici prin satele vecine, și-și ziseră : „Ăsta 
o fi orașul, că-i tare frumos !“ Au întrat pe o stradă mare 
şi largă şi se tot mirau de minunile ce vedeau la 

„tot pasul, 

Mergind ei așa tot uitindu-se şi-n “dreapta; și-n 
stînga, îniilniră un om bătriîn, care “oprindu-i” în loc, 
îi întrebă : 

— Unde mergeţi, voi, feciori ? 

— Mergem să ne aflăm un stăpîn bun, pe care să-l slujim 
cu cinste, căci sîntem băieţi săraci și avem și doi 
părinţi bătrîni, pe care vrem să-i ajutăm, răspunse unul 
din frați. 

— Vreţi să veniţi la mine, unul să-mi păziţi o turmă de 
porci, iar celălalt o turmă de oi ? îi întrebă bătrinul. 

— Vrem, răspunseră bucuroși băieţii amîndoi deodată. 
Bătrânul plecă înainte și făcu semn acestora să-l urmeze. Se 
văzură în faţa unei case mari, cu o curte largă, iar 
în fundul curţii niște grajduri frumoase, coteţe de tot 
felul și saiele-pentru oi. 

— Iacă, zise moșneagul, care era stăpînul, aceștia sînt 
porcii şi dincoace sînt oile. Oile sînt mai multe decit 
porcii, acum cum vreţi voi să vă împărţiţi, vă înţelegeți 
voi doi întreolaltă. Plata e aceeași și la unul, și la altul. 
Eu vă bag slugi pe cîte trei ani. Dacă aţi împlinit trei ani, 
vă dau fiecăruia un sac de galbeni. 

— Bine, stăpîne “dragul nostru, răspunseră feciorii, și a 
doua zi plecară unul cu oile, și altul cu porcii. În ziua 
următoare se schimbară, și tot așa au făcut pînă cînd au 
împlinit trei ani. 

După ce s-au împlinit trei ani, cei doi fraţi, luîndu-și 
fiecare sacul cu galbeni, au plecat plini de voie-bună că 
merg "la părinţii lor, să le ducă bucurie mare, căci de 

ci 
acum vor. avea şi ei de toate și nu vor mai îndura 
lipsurile şi sărăcia. 

Cind au ajuns în pădurea unde s-au oprit o noapte- la 
venirea. lor, în urma lor s-au auzit tropote de cai. 
Veneau doisprezece tilhari, care știau că au la ei doi saci 
de galbeni, şi voiau să-i omoare şi să le ia sacii cu aur. 
Tilharii i-au înconjurat și cu sulițele. îndreptate spre. ei 
Je cereau sacii cu galbeni. 

Fraţii scoaseră cele trei fire de păr de cerb, și scutu- 
vîndu-le de trei ori spuseră: „,Veniţi, ajutoarele 
mele !“ p i 

Cit. ai. bate-n palme, se arătară în fața. lor trei cerbi 
uriași, și-i întrebară : ? 

— Ca porunci ne daţi, dragi stăpinii noștri ? 
— Pe tilharii ăștia să-i faceţi una. cu pămintul, că au 
vrut să ne omoare ! t 
Auzind tilharii ce-i așteaptă, au luat-o care încotro, crezînd 
că vor scăpa cu fuga, dar în zădar. Cerbii i-au ajuns pe 
toţi şi i-au omorît. 

Acum fraţii erau. foarte voioşi că au scăpat de tilhari și 
s-au rugat de cerbi să-i conducă pînă cînd. ies din pădure, 
ca nu cumva alţi tilhari să le iuşă în cale. Unul din cerbi 
îi întrebă : 

— Unde. vreți voi să ajungeţi, dragi stăpînii noştri? 
— Vrem să ajungem læ scumnii noștri părinți, care de 
trei ani ne aşteaptă, răspunseră fraţii. 

— Al cîtelea sat e de aici pînă acolo? îi întrebă 
cerbul. 

SIAL treilea sat, cale de o zi pe picioare, răspun= 
seră ei. 

— Luaţi sacii şi-i legaţi bine între coarnele mele, zise 
unul din cerbi, iar voi vă urcați în spatele fraţilor msi, 
cîte unul, şi peste cîteva clipe vom ajunge în satul vostru, 
şi vă vom lăsa jos la marginea lui. 

N-a trecut ca de cînd vă povestesc, și feciorii noștri erau 
la marginea satului lor. Mulţumiră cerbilor şi-i îmbrăţişară 
ca pe nişte frați buni. . 

Feciorii își luară sacii în spinare și se îndreptară spre 
căsuţa lor, care acuma li se părea și mai mică, și unde 
îi aşteptau bătrînii lor părinți. După ce s-au îmbrățișat, 
feciorii au luat cei doi saci și-i goliră în mijlocul odăii. 

Cind văzură atîta aur, au rămas înlemniţi bieţii părinți. 
;;De-acum am scăpat de sărăcie“, îşi ziceau ei, Și așa a 
şi fost. 


* * 


Împăratul Verde, care stăpînea în ţara lor, era foarte 
necăjit. Singura lui fată, la care se uita ca la lumina 
ochilor, a furat-o un zmeu. Împăratul a dat de știre în 
toată ţara şi în țările vecine, că acelui viteaz care-i va 
scăpa fata din mînile zmeului și o va aduce acasă, îi va da 
jumătate din împărăție și fata de soţie. 

Auzind fraţii de necazul împăratului, s-au înţeles să meargă 
unul din ei să-și cerce norocul, dar nu ştiau care să meargă. 
Atunci unul o întrebă pe mamă-sa : 

amă! știi dumneata care- din noi doi e mai întîi 
venit pe lume ? 
— Știu, dragul mamii, răspunse mamă-sa, acela din voi 
doi care are un semn negru pe brațul drept e cel 
dintii născut. 
Frații își suflecară miînecile și văzură pe braţul drept al 
unuia un semn negru cît un bob de linte. Abia acum au 
aflat și ei care e cel mai mare şi care cel mai mic, 
Acum zise cel mai mare : 
— Eu mă duc la împăratul, să-i spun că eu îi 
aduc fata. 
Aşa și făcu. Merse la împăratul şi-i spuse : 
— înălțate împărate ! Eu mă duc să vă aduc fata acasă 
şi am să omor zmeul. 
— Bine, îi răspunse împăratul, dacă tu-mi aduci fata} 
îți dau jumătate din împărăţia mea și fata ţi-o dau 
de soţie. 
Voinicul nostru plecă la drum. Cînd a ajuns afară din 
satu-mpăratului, scoase cele trei fire de păr, le scutură 
de trei ori şi spuse : „Veniţi, ajutoarele mele !“ 
Şi deodată se iviră cei trei cerbi-uriași, şi-l întrebară : 
` — Ce porunci ne dai, drag stăpînul nostru ? 
Voinicul îi răspunse : 
— Vreau să ajung la palatul zmeului care a furat fata 
împăratului Verde, împăratul nostru, să mi-l omoriţi, 
să-i aduc fata, căci dacă i-o aduc, îmi dă jumătate din 
împărăție şi fata de soţie ! 
— Bine, drag stăpinul nostru, răspunse unul din cei trei 
cerbi, urcă-te călare în spinarea mea, leagă-te bine la 

ochi și ţine-te bine de coarnele mele, şi nu peste mult 
te voi lăsa la poarta zmeului. 

Voinicul nostru se urcă în spatele cerbului uriaș, se legă 
bine la ochi şi se prinse cu amindouă mîinile de coarnele 
lui. Cînd fu gata, uriașul cerb se avîntă în vînăţia cerului 
şi într-o clipeală nu se mai văzu de nori. 

După un zbor năprasnic, voinicul se văzu "la poarta 
zmeului. 

— Acum stai aci, îi spuse cerbul, iar ai te voi chema, 
să vii la mine să vezi zmeul mort. 

Cerbul, luîndu-și avînt, sări peste poartă în curtea zmeului. 
Acesta era în leagăn, se-nvirtea de nu i se vedea capul. 
Cerbul îi trînti o copită î în leagăn, îi sfărimă oasele zmeului, 
încît nu'se mai cunoștea nimic din el. 

— Drag stăpinul meu, strigă Cerbul, vino să vezi 
zmeul ! 

Cînd intră voinicul pe poartă, văzu în mijlocul curții un 
stîrv. fără nici o formă. Voinicul merse îndată în palat 
și începu a căuta prin toate odăile, după fata împăratului 
Verde. Cind deschise o odaie frumoasă, văzu lingă fe- 
reastră o fată frumoasă, plingînd. Cînd dădu ochii cu 
voinicul nostru, îşi șterse ochii, şi-i spuse cu groază : 

— Vai, dragul meu voinic viteaz, dar cum ai cutezat să 
calci cu picioarele în palatul aturisitului istuia de zmeu, 
căci de te simte că eşti aici, te face mici bucățele şi-ţi 
sărează carnea. j 

— Nu mai purta nici o frică, draga mea, căci zmeul tău 
e mort, răspunse voinicul, eu am venit cu poruncă de la 
tatăl tău, împăratul Verde, să te scap de robia lui. Acum 

E. cu mine în curte, căci acolo ne așteaptă ajutorul meu, 
“un cerb uriaș, care m-a adus aici și care a omorît zmeul. 
El ne va duce la tatăl tău. 
— Vai, dragul meu, nu știu cum să-ţi mulțumesc pentru 
pinefacerea ta, căci eu nu mai trăgeam nădejde să-mi mai 
văd părinţii şi ţara mea. 
Ieşiră grăbiţi din palat şi în mijlocul curţii văzu frumosul 
cerb şi aproape de el rămășițele zmeului, din care nu se 
mai cunoştea nimic. Cind ajunseră în faţa cerbului, voinicul 
îl întrebă : 5 
— Acuma cum vom face ? dragul meu ajutor. 
— Aşa cum am venit, tot aşa vom merge, căci pentru 
mine aceasta nu e nici o greutate, răspunse cerbul. 
Fata deodată își aduse aminte că fratele zmeului ei a furat 
pe fata împăratului Roșu, tot în ziua în care a fost 
furat-o pe ea, şi-i spuse voinicului. 
— Unde-i palatul lui ? o întrebă voinicul. 
— Lăsaţi-l că-l aflu eu, chiar dacă ar fi în gaură de 
_ şarpe, răspunse cerbul, urcați-vă în spinarea mea şi vă 
ţineţi bine unul de altul şi de coarnele mele. 
Voinicul și fata se suiră și se ţineau bine de coarnele lui. 
Acesta se avîntă ca-ntr-un zbor și se pomeniră în fața 
palatului zmeului mai mic. Voinicul şi fata săriră jos din 
spatele cerbului şi așteptară să vadă ce se va întîmpla 
cu acesta. 
Cerbul sări peste poartă şi, dînd față cu zmeul, nu mai 
aşteptă nici o mișcare, îi izbi o copită puternică în burtă 
şi-l rupse-n două; lăsîndu-l mort, neavînd timp să zică 
nici mile ! 

Acum strigă pe cei de-atară, 

— Dragi stăpînii mei, veniţi să vedeţi zmeul, şi căutaţi 
fata împăratului Roșu, s-o ducem şi pe ea acasă. 

Cei doi alergară repede şi veniră cu fata, care plîngea de 
marea bucurie că a scăpat de zmeu. 

Cerbul uriaș le spuse fetelor să se urce în spatele lui și 
să se ţină de coarnele lui, să se lege bine la ochi, iar voinicul 
Ja fel, căci el ştia ce are să facă. După ce se așezară bine, 
cerbul își luă avîntul și-ntr-o clipită erau nevăzuţi. 

Acum se apropiau de palatul împăratului Verde, care-i 
aştepta cu multă nerăbdare. Mai mare le-a fost bucuria 
cînd i-au văzut intrînd pe poartă şi pe fata împăratului 
Verde şi a împăratului Roşu, pe care le scăpase voinicul. 
Acesta trimise vorbă fratelui său să vină îndată la curtea 
împăratului, ca să meargă el cu fata cealaltă, s-o ducă 
acasă la tatăl său, împăratul Roşu, căci aceasta are să-i 
fie soție. 

Cum ajunse acesta, luă fata, se urcară în spatele cerbului 
şi porniră ca vintul spre ţara împăratului Roşu. Cînd 
ajunseră aici în curtea palatului, părinţii fetei erau să 
înnebunească de bucurie, văzindu-și fata scăpată din 
ghearele zmeului, căci începură să-şi piardă orice nădejde. 
—— Tu ești ginerele nostru drag, căci din toți prinții de 
împărați și crai, cari şi-au încercat norocul să ne scape 
fata, numai tu ne-ai putut-o aduce. Miine dimineaţă îţi 


dau o trăsură cu patru cai, să mergi la părinţii tăi şi la. 


fratele tău și să-i aduci aici să fie și ei părtaşi la bucuria 
noastră cînd vă logodiţi, iar apoi să hotărîm împreună cînd 
să ţinem nunta, 

Aceleași pregătiri se făceau şi la curtea împăratului Verde, 
S-au înţeles ca întii să se facă nunta aci, iar după o 
săptămînă la împăratul Roşu. Şi s-au făcut două nunţi 
ca-n povești. 

Şi aşa doi băieţi gemeni din părinţi săraci au ajuns să 
fie împărați, și dacă n-or fi murit şi azi trăiesc. lar eu 
m-am suit călare pe un tăiș de coasă, ca să vin la dumnea= 
voastră, să vă spun o poveste frumoasă, și-am venit călare 
“pe-un cocoș, ca să nu vin pe jos, apoi m-a adus în zbor 
0 găină, ca să nu vin prin tină: 


` POVESTE DIN BANAT, 
CULEASA DE P. UGLIŞIU — DELAPECICA 


Împăratul orb și feciorii loi 


A FOST ODATĂ un împărat ca și toți îm 
păraţii, şi -împăratul acela s-a îmbolnăvit rău şi a zăcut 
cu anii întregi pe pat. Ciţi doctori mari au fost în ţara lui, 
pe toţi i-a chemat să-i vadă boala și nimenea nu ştia să-i 
afle leacul, ba, pînă la urmă a și orbit de amîndoi 
ochii. 

A chemat şi doctori din alte ţări, dar tot în zădar. La urmă 
a adus şi vrăjitori, doar doar își va afla leacul, 

Odată un vrăjitor i-a spus : 

— Înălţate împărate, pînă nu vă veţi spăla pe ochi cu apă 
vie din apa Siloamului, nu veţi avea vedere în ochi, şi 
pînă nu veţi bea de trei ori din apa aceea, nu veţi puren 
fi sănătos. 

Împăratul nu ştia pe cine să trimeată la aşa depărtare 
mare, ca să-i aducă apă vie din apa Siloamului. Împăratul 
avea trei feciori, dintre care cei doi mai în vîrstă erau 
bărbați întregi. Auzind ei pe tatăl lor necăjindu-se, că nu 
ştie pe cine să trimită pînă la rîul Siloamului, că-i adîncă 
apă, feciorul cel mai mare îi zise : 

— Mă duc eu, tată drag. 

— Eu mă tem să te trimit pe tine, răspunse împăratul, 
căci tu n-ai mai fost prin țări străine, și nu cunoşti drumul 

și poţi să rătăceşti pe mare, că ai să faci un drum pe apă, 
mai lung decît pe uscat, mă tem să nu te prăpădești 
pe acolo. 

-— Eu am nădejde să izbutesc să ajung la apa Siloamului 
și să mă întorc norocos, zise feciorul de împărat. 

— Bine, dragul meu, răspunse împăratul, iacă eu îți dau 
o pungă de galbeni, ca să ai cu ce să trăiești pe drum. 
Cînd ajungi la mare, cumpără-ţi o barcă bună, și mergi 
cu ea pînă în ţara Siloam, lasă barca la țărm și mergi spre 
răsărit pînă ajungi la apă. 

Feciorul a plecat la drum. Ajungînd la mare și-a cumpărat 
o barcă și-a început a merge pe apă, vislind cu nădejde. 
A mers mai multe zile-n șir, pînă cînd într-o bună zi a 
ajuns la un ostrov. Aici a văzut mai multe bărci legate la 
țărm. Și-a legat şi el barca la țărm şi, ieșind din barcă, 
s-a îndreptat spre locul unde vedea multă lume veselă 
adunată. Stătu să vadă nu cumva e vreo nuntă. După 
cîtva timp întrebă pe un fecior de seama lui ce este aici. 
Acesta îi spuse că aici e o casă de oaspeți şi loc de pe- 
trecere. Se așeză acum și el la o masă şi ceru să i se aducă 
ceva mîncare. A A 

A mîncat și a băut pînă s-a săturat, căci, ce-i drept, era 
tare flămînd. După aceea veni la masa lui o fată frumoasă, 
și văzîndu-l străin, îi spuse să vină să joace şi el în horă. 
Feciorul de împărat a mers bucuros, că-i plăcea jocul. 
Și așa acesta nu s-a mai gîndit să Pie mai departe şi a 
rămas aici să-și petreacă. - 

Au trecut săptămîni, ba chiar luni, şi împăratul văzînd 
că băiatul său nu mai vine de atîta timp, a crezut că s-a 

prăpădit şi şi-a luat gindul de la el, şi se gindea pe cine 
ar putea să-l trimită la Siloam. Într-o zi feciorul mijlociu 
îl rugă pe tatăl său, zicîndu-i : jè” 

— Tată, lasă-mă să merg și eu să-ncere, căci altul mat 
de încredere decit mine n-ai să găsești. 

— Eu te-aş lăsa, dragul meu, dar mă tem că te-oi pierde 
şi pe tine, şi-atunci ce mă fac ? răspunse împăratul. 

— Am nădejde că n-o să mă prăpădesc, căci doar și pe 
uscat și pe mare sînt tot oameni buni, care își văd de 
treburile lor. Te rog să mă laşi să plec ! 

— Bine, dragul tatii, dacă crezi tu așa, pleacă într-un 
ceas cu noroc, zise tatăl său. 

A doua zi împăratul îi dete și acestuia o pungă de galbeni 
și luîndu-și rămas-bun a plecat. A făcut și el ca fratele 
său şi a ajuns la ostrov, unde s-au întîlnit amindoi. S-au 
bucurat mult cînd s-au văzut şi, de părere de bine, s-au 
pus să-şi petreacă. Şi-au petrecut o zi-două, ba chiar nouă 
și încă de vreo citeva ori nouă, şi de apa vie au uitat 
ca pămîntul. 

Împăratul și de astă dată şi-a pierdut orica nădejde. 
Feciorul cel mai mic al împăratului, văzindu-l tot mai 
trist și mai bolnav, îi zise : 

-— înălțate împărate şi preabunu! meu tată, te rog să-mi 
dai voie să merg și eu să-mi incerc puterile, poate voi avea 
eu norocul să-mi întrec fraţii. 

— Bine, dragul meu, răspunse împăratul, numai să ai 
grije de tine, ca nu cumva să te pierd și pe tine şi să rămîn 
fără nici un ajutor acum la bătrineţe. 

A doua zi dimineaţă tatăl său i-a dat şi lui o pungă de 
galbeni, şi luîndu-şi rămas-bun a zis un doamne-ajută 
şi a plecat. 

După cîteva zile de drum a ajuns la mare. Și-a cum- 
părat. o barcă şi-a întins-o la drum pe apă. S-a dus, 
s-a tot dus, cale lungă să-i ajungă, cum se zice din 
poveste că-nainte mult mai este. Feciorul nostru a âvut 
norocul să-l ajungă din urmă o barcă mare, mînată de 
vînt, avînd pinze multe, pe care vintul le umfla și-mpingea 
barca cu mare putere. Marinarii l-au luat cu ei, legînd 
bărcuța lui de a lor. Și așa, în cîteva zile, s-au văzut la 
ostrov, unde s-au oprit și ei. 

Mai mare îi fu bucuria, dar și mirarea cînd întilni aici 
pe fraţii săi. Fratele lor îi întrebă numaidecit dacă sint 
în drum spre casă și dacă au ajuns la apa Siloamului. 
Fraţii lui nu ştiau ce să-i răspundă şi se uitau unul la 
altul. Întrebarea a rămas fără răspuns. Peste noapte, cei 
doi fraţi mai mari s-au hotărit să se scoale de (gatit 
şi să pornească la drum naintea fratelui lor. 

A doua zi dimineața, cînd s-a sculat fratele cel mic şi-a 
căutat să-şi găsească fraţii, nu i-a mai aflat. S-a dus să-şi 
vadă de drum, neștiind ce să creadă despre ei. Ajuns la 
barcă, s-a urcat în ea și s-a cam mai dus, După o vreme 
oarecare, feciorul nostru a văzut o broască țestoasă înotînd 
pe lîngă barcă. Uitindu-se la ea a văzut că avea numai 
trei picioare, unul fiindu-i rupt şi nu se putea ajuta la 
înot. Feciorului nostru i s-a făcui milă văzînd-o. cum se 
luptă cu valurile. A întins o mînă ca s-o ridice în barcă, 
Broasca a început să-i vorbească ; 

— Vai, dragul meu, îmi faci un mare bine căci mă scapi 
de la moarte. Am nişte dușmani, toţi fraţi de ai mei, care 
ar vrea să mă vadă moartă, 

Feciorul a rămas foarte mirat cînd a auzit-o vorbind, . 
După ce a scos-o din mare și a așezat-o în barcă i-a zis : 
— Îţi mulţumesc foarte mult pentru binefacere și am 
să-ți răsplătesc. Fraţii tăi, care au trecut cu bărcile pe 
lîngă mine, m-au văzut cum mă zbăteam să înot, şi nu 
li s-a făcut milă de mine să mă ia în barcă. l-am rugat 
să mă ajute şi n-au voit, 

— Ai văzut pe fraţii mei cu celea două bărci ? o întrebă 
feciorul de împărat. 

— Da, i-am văzut, răspunse aceasta, şi să ai grije, căci 
frații tăi au gînduri rele şi nu ştiu cum să se scape de tine. 
Ei trebuiau să fie de mult acasă la tatăl vostru, cu apa vie 
din Siloam, şi acum ar fi vindecat pe împărat şi de boală 
şi de ochi, şi dacă nu veneai tu, ei nici acum n-ar 
fi plecat. 

Feciorul nostru a rămas foarte trist la vorbele spuse de 
broască. Acum el se giîndea că oare cine ar fi această 
ființă care vorbeşte, şi se hotărî s-o întrebe : 

— Rogu-te, cine ești de știi vorbi ca noi oamenii, şi de 
unde le ştii toate ? 

— Eu, dragul meu, sînt una din cercetașele bunei noastre 
stăpîne, Zina Mării, tu ai un suflet bun şi curat, de aceea 
m-a trimis în calea ta, ca să te ajut. Îndată ne ajunge din 
urmă corabia cu pînze, care te-a adus pînă la ostrov. 
Cînd vei ajunge în grădina de lîngă Siloam, vei vedea în 
poarta ei nouă paznici uriași, călugări, să le săruți miinile 

„şi să-i rogi să-ţi dea voie să iai apă vie din Siloam. Ai grije 
că fraţii tăi vor schimba apa din plosca ta, dar tu după 
ce ai ajuns la tatăl vostru, să-i lași pe ei să-i dea apă vie 
şi numai după ce i-au dat ei și nu s-a vindecat tatăl 
vostru, numai după aceea să-l rogi pe tatăl tău să 
“beie din aceeași ploscă din mîna ta, şi-ndată se va vindeca. 
lacă zăriră barca cu pînze, care se opri, și spuseră fiului 
de împărat să se urce în barca lor mare și porniră în 
grabă, 

Nu după mult timp ajunseră din urmă și cele două bărci 
ale fraţilor lui, şi-i poftiră să se suie și ei în corabia mare 
cu pînze. Dacă fraţii lui ar fi ştiut că el e în corabie, n-ar 
fi primit invitarea, dar acum după ce s-au văzut, a fost 
prea tîrziu. i 
După puține zile, corabia a ajuns la țărm. Cei doi fraţi 
s-au coborit și luîndu-și bărcile le-au legat la țărm. Acum 
mergeau toți trei spre apa Siloamului. Cînd au ajuns la 
apa Siloamului, fratele cel mai mic i-a lăsat pe fraţii săi 
să meargă înainte să-și ia apă. Aceştia se duseră, și cînd 
ajunseră la poartă, văzînd călugării aceia uriași îi între- 
bară : 7 

— Unde-i apa Siloamului ? 

— Vedeți apa aceasta limpede ? Aceasta este. 

Ei nu mai spuseră nici un cuvînt, ci se îndreptară spre apă. 
Își umplură ploștile și bucuroși plecară repede la drum. 
Fratele cel mic a făcut așa după cum l-a învățat broasca : 
a sărutat mîinile celor nouă călugări şi îi rugă să-i dea 
voie să ia apă vie din Siloam. Cel mai bătrîn dintre călugări 
luă de mînă pe fecior și-l duse la apă, îi luă plosca din 
mină şi i-o umplu cu apă și i-o dete. 

Feciorul mulțumi şi plecă în urma fraţilor, dar nu-i mai 
află. S-au grăbit ca să ajungă înaintea fratelui lor. Acesta 
nici nu se grăbi. Ajungînd la mare a aflat numai o barcă, 
căci cele două au plecat, și se vedeau departe pe mare. 
Lîngă barcă a dat cu ochii de broască, care văzindu-l îi 
spuse că fraţii i-au plecat foarte grăbiţi. Apoi îi spuse să 
mai zăbovească o zi-două, căci corabia care i-a adus se-n- 
toarce și ea spre casă și aşa îi va ajunge pe fraţi pe mare, 
şi vor merge împreună. 

După două zile, barca cu pînze și-a întins toate pînzele și 
a pornit spre casă, ducind și pe feciorul nostru. Vîntul 
umfla pînzele, iar barca fugea ca o nălucă pe valurile 
mării. După cîteva zile de drum, se pomeniră ajunși la 
țărm. Feciorul nostru nu se grăbea, ca să-l ajungă frații 
din urmă. A doua zi se apropia de țărm o barcă tot de 
pînză, care aduse și pe frații lui. 

Acum toţi trei porniră la drum spre palatul unde îi aștepta 
de atîta amar de vreme bătrinul lor tată orb şi bolnav de 
moarte. Au mers cu mare grabă, ca să ajungă cît mai 
repede, dindu-și seama cei doi frați mai mari că au petre- 
cut pe ostrov cîteva luni de zile, cînd puteau să fi ajuns 
de mult la tatăl lor, ca să-i scurteze suferinţele. 

Într-o seară s-au oprit peste noapte la o casă de om bogat, 
care văzîndu-i încărcaţi de praf, îi pofti să rămiie peste 
noapte la el. Feciorii primiră bucuroși găzduirea şi se 
odihniră de osteneala drumului lung. Noaptea, cei doi 
fraţi se sfätuiră să golească apa vie din plosca fratelui 
lor şi s-o înlocuiască cu apă de ploaie. Aşa şi tăcură. Acum 
cei doi fraţi erau siguri că numai cu apa vie adusă de ei 

doi se va vindeca tatăl lor. Fratele lor nu va avea cu ce 
să se laude înaintea tatălui lor, își ziceau ei. 

După mai multe zile de drum au ajuns voioși toţi trei la 
palatul tatălui lor, care trăgea de moarte. Toţi doctorii 
care erau în jurul patului în care împăratul se lupta cu 
moartea spuneau curtenilor să se pregătească de cele 
4rebuincioase unei înmormintări împărăteşti, deoarece 
moartea împăratului este așteptată clipeală de clipeală. 
Cum ajunseră feciorii în faţa tatălui lor, acesta își adună 
cele din urmă puteri, se ridică și-i întrebă ; 

— Adus-aţi apa vie ? 

— Adus, tată drag ! şi-i întinse plosca cu apa vie cel mai 
mare. Cum se spălă cu ea pe ochi, în loc să vadă cu ei, l-au 
luat niște dureri îngrozitoare și începu a se văita, încit 
ţi se sfișia inima de durere văzindu-i chinurile. Feciorul 
mijlociu îi întinse plosca sa, crezînd că-i va ajuta. În zădar, 
durerile îi creșteau și mai mult. Atunci feciorul cel mai 
mic se apropie de tatăl lor, luă plosca care era în faţa 
lui și i-o întinse. Împăratul luă apa în mînă și îşi spălă 
ochii. Ochii împăratului se deschiseră mari şi frumoşi şi 
durerile îi frecură într-aceeași clipă. Şi-a vărsat apă în 
miini .și a început să-şi spele întreg corpul și a băut de 
trei ori și deodată împăratul s-a ridicat din pat şi umbla 
voios prin casă, spunînd mereu că se simte așa cum s-a 
simţit cînd a fost fecior tînăr. 

Toată lumea s-a minunat de puterea acelei ape, și nimeni 
nu vorbea decît numai despre vindecarea împăratului, 


bucurîndu-se toți de bucuria lui. 

Acum împăratului îi veni poftă să mînce pește verde! 
și trimise feciorii să-i prindă peşte din mare. Aici ei se 
împrăștiară unul de altul şi și-a ales fiecare locul care i 
se părea mai potrivit. Feciorul cel mai mic și-a ales loc 
la umbra unei sălcii mari. Mai mare i-a fost bucuria cînd 
dete cu ochii de broasca înţeleaptă, care se apropie de el. 
Aceasta îl întrebă : 

— Ce fel de peşte ar dori tatăl tău să mînce ? 

-— Lui totdeauna i-a plăcut somnul, îi răspunse teciarhl 
s împăratului. 

— Aşteaptă-mă puţin aici, că eu mă duc să-ți abat nişte 
somni frumoşi, ca să-ți prinzi de care îţi place, zise 
broasca și plecă înotînd. 

Deodată s-au adunat o mulţime de somni grași și frumoși. 
Feciorul nostru, aruncînd mreaja, prinse doi somni deo- 
dată. Scoase mreaja cu pești din mare şi luînd-o în spate 
a plecat voios spre casă. În drum îi ieşi în cale Zina Mării 
şi-i spuse : 

— Dragul meu, să ai grije, că în somnul cel mai mare vei 
afla o piatră de diamant, care are putere să împlinească 
toate dorințele omului, dacă îi cere așa: „Draga mea 
piatră frumoasă, fă-mi cutare lucru“, şi îndată-și vede 
dorința împlinită, dar de acel lucru să nu se apropie 
oameni cu suflete îndrăcite, căci îndată îi  prăpădeşte. 
După aceasta zina s-a dus ca o nălucă. 

Feciorul nostru, foarte bucuros de cele ce îi spuse zina; 
merse grăbit spre palat și a intrat la tatăl său şi i-a arătat 
peştii. Împăratul s-a bucurat foarte mult văzind așa pești 


1 Peşte verde — peşte proaspăt. 

mari şi frumoşi și şi-a sărutat feciorul de părere de bine. 
Acesta se duse și luînd un cuţit a spintecat peştele în două 
şi a scos piatra de diamant, apoi a dat bucătarului să-i 
“facă din amîndoi peştii mîncarea plăcută împăratului. 
Cind a fost mîncarea gata, iată că vin și ceilalți doi feciori 
de la pescuit. Cînd i-a văzut împăratul, i-a întrebat : 

„_— Noa, dragii mei, voi ce aţi prins ? 

_— Iacă, zise cel mai mare fecior, eu am prins doi peşti 

- cam mici, dar cred că vor fi buni. 

ui — Dar tu ciţi ai prins ? îl întrebă pe cel mijlociu. 

 — Eu am prins trei, dar sînt mici de tot, răspunse feciorul. 

— Mergeţi şi-i daţi pisicii, să-i miînce, căci fratele vos- 

tru mi-a adus doi somni mari, din care ne săturăm cu 

toată curtea, le porunci împăratul. 

La masă îi întrebă împăratul pe feciori : 

3 — Unde ați fost voi la ROG ? Nu ați fost toți trei la 

„mare? 

— Toţi trei am fost la mare, dar acolo unde am pescuit 
„noi n-am văzut decît numai peşti mici. Fratele nostru a 
ca mai norocos, răspunse feciorul cel mai în vîrstă, 

E Dar ce fel de apă vie mi-ați adus voi, că era să mor 
Eee durerile care m-au cuprins cînd mi-ați dat să-mi spăl 
ochii, şi-ndată ce mi-a dat frățiorul vostru mi-am recăpă- 
„tat vederea și m-am făcut sănătos. Nu cumva ați avut voi 
vreun gînd rău în sufletul vostru ? 

— N-am avut nici un gînd rău, dar cred că noi doi sîntem 

„fără noroc, răspunseră cei doi fraţi. 

A doua zi era ziua împăratului. Feciorul cel mai tînăr luă 

atra de diamant, ieși în poarta palatului și-i ceru așa : 

Draga mea piatră frumoasă, 
fă-mi, te rog, un poa de aur 
de la poartă pînă-n deal la vie !* 


Deodată se întinde un pod de toată frumuseţea, de la 
poarta palatului, peste valea care trecea prin faţă şi pină 
sus la dealul cu via împărătească. 

Dimineaţa cînd a ieșit împăratul afară pe poartă, a rămas 
minunat de acea arătare, și nu-și venea să creadă ochilor. 
Merse pe pod, trecu peste vale şi se tot minuna şi nu ştia 
de unde-i vin atitea bucurii nespus de mari. 

Feciorii împăratului ieșiră și ei să vadă acea mare 
minune, și nu se putură răbda să nu treacă pe acel pod 
căzut din cer. Merseră amîndoi alăturea, şi cînd ajunseră 
deasupra văii, podul de aur se desfăcu în două, și-ntr-o 
clipeală apa îi înghiţi pe loc, iar podul s-a îndreptat așa cum 
a fost. 

Si aşa s-au prăpădit cei doi feciori ai împăratului care-și 
dușmăneau fratele mai mic și care n-aveau nici o durere 
de tatăl lor bătrîn, orb şi bolnav, ba, ei atunci își petre- 
ceau mai bine pe ostrov, cînd tatăl lor gemea ziua-noap- 
tea de durerile mari ale morţii, 


Bine faci, bine trăieşti, 
Rău gîndeşti, rău nimereşti ! 


POVESTE DIN BANAT, 
CULEASĂ DE P. UGLIȘŞIU — DELAPECICA 


Un băiat sărac și fata de-mpărat 


A FOST ODATĂ ca nici odată, cînd lupii cu 
oile se legănau în covată, cînd puricele trăgea în jug şi 
ținţarul ţinea de plug, cînd vulpea era primar şi iepurele 
crișmar. 

Atunci a fost o femeie foarte săracă, săracă ca șoarecele 
din biserică. Femeia aceasta avea un băiat. Într-o zi ma- 
mă-sa l-a trimis să-i cumpere de un ban piper și de unul 
sare. Mergind el prin mijlocul satului, unde era prăvălia; 
văzu doi băieţi care voiau să omoare o pisicuţă şi un căţe- 
luș, Se apropie de ei și-i întrebă : 

— Ce vreţi să faceţi cu pisica și cu căţelușul ? 

— Vrem să-i omorîm, răspunseră ei. 

— Vai, nu vi-e milă de ei, că-s aşa de frumoși ? zise băia= 
- tul. Mai bine vindeţi-mi-i mie, 

— Cit ne dai pe ei ? îl întrebă unul. 

— Vă dau doi bani, că numa” atîția am, răspunse cumpără= 
torul, 

Acesta le dete banii şi luînd pisicuţa și căţelușul îi duse la 
mamă-sa. 

Cind îl văzu mamă-sa cu ei în braţă, îl întrebă de unde 
i-a primit, 

— Nu i-am primit, ci i-am cumpărat cu doi bani, pe care 
mi i-ai dat să cumpăr piper și sare. Nişte copii răi voiau 
să-i omoare și mie mi-a fost milă de ei, și i-am cumpărat, 
răspunse băiatul. 

A doua zi mamă-sa i-a dat un ban să-i aducă chibrite. 
Întîlnindu-se cu un băiat mai mare, care ţinea în mînă 
un pui de șarpe, îl întrebă ce face cu el. Acesta îi răs- 
punse că vrea să-l omoare. 

— Te rog, nu-l omori, ci mai bine vinde-mi-l mie, zise 
băiețaşul. è 

— Cît îmi dai pe el ? îl întrebă băiatul. 

— Îţi dau un ban, căci n-am mai mulţi, îi răspunse cumpă- 
rătorul. 

— Bine, zise celălalt, dă-mi banul şi ţine şarpele. 

Băieţașul luă șarpele şi-l duse acasă. 

Aci îl băgă într-o bute de șapte oca și în bute a trăit ani 
de zile şi-l hrăneau cu lapte de vacă. 

Şarpele a crescut mare de tot și nemaiîncăpînd în bute, 
a rupt toate cercurile buţii şi a spart-o. 

Într-o zi şarpele s-a rugat de băiat să-l ducă la tatăl său; 
care era împăratul şerpilor. Cînd mergeau pe drum, şar- 
pele l-a sfătuit pe băiat ca, dacă tatăl său îl va întreba ce 
cere să-i dea pentru că l-a crescut și l-a îngrijit, să-i ceară 
inelul cel mic din vîrful cozii. 

Cind au ajuns la împăratul șerpilor, acesta s-a bucurat 
foarte mult cînd şi-a văzut băiatul așa de mare şi de fru- 
mos, și nu ştia cum să-i răsplătească binefăcătorului său 
pentru marea binefacere. Şarpele l-a întrebat pe băiat : 

— Ce răsplată să-ți dau pentru binele pe care mi l-ai 
făcut, că mi-ai scăpat băiatul de la moarte și mi l-ai crescut 
mare ? 


- Băiatul îi răspunse : 


— Îmi dai.inelul de aur cel mai mic, pe care îl porți în 
vîrful cozii. í 

— Vai ! dar acest inel e prea mică răsplată pentru o faptă ` 
atit de mare. Uite, am aici inele mari şi scumpe, cercei cu 
briliante și alte lucruri mai de preţ. Alegeţi dintre aces- 
tea care vrei, îi spuse împăratul şerpilor, 

— Mie-mi place inelul acela și altceva nu-mi place, răs- 
punse băiatul, 

Împăratul șerpilor n-a avut încotro și a trebuit să-i dea 
inelul care îl dorea el. 

Copilul luă inelul şi plecă cu el la mamă-sa. Pe drum s-a 
oprit într-o pădure frumoasă și s-a hotărît să-i încerce 
puterea. A făcut așa cum i-a spus puiul de șarpe : a-nvir- 
tit inelul la stînga şi deodată s-a văzut înconjurat de șapte 
draci cu niște cozi lungi, şi-ncepură a-l lovi cu cozile, care 
unde putea. Copilul s-a speriat și luînd inelul începu să-l 
învîrtească la dreapta, şi deodată dracii își băgară cozile 
între picioare, şi își luară tălpășiţa, iar în locul lor veniră 
niște Feţi-Frumoși şi cei trei fraţi năzdrăvani : Strimbă- 
Lemne, Sfarmă-Piatră şi Greu-ca-Pămiîntul. Ei au adus o 
mulţime de lucruri scumpe şi frumoase : mobile, haine, şi 
fel de fel de mîncări, de nu mai încăpeau în cămara lor. 


Băiatul s-a rugat de cei trei năzdrăvani să aducă o casă 


frumoasă şi mare şi s-o așeze în loc la casa lor bătrînă, iar 


a aceasta s-o dărime. 
AA 


J ” 


= Aşa și făcură. În citeva zile ridicară aci o casă boierească 
cum nu s-a mai pomenit. Acum băiatul s-a făcut un fecior 
frumos, venindu-i timpul  însurătorii. Casă frumoasă 
avea. Numai nevastă îi mai trebuia. Într-o zi feciorul nos- 
tru spune mamei sale să meargă peţitoare la fata împăra- 
tului, căci de cînd e lumea, feciorilor de-nsurat, toate ușile 
caselor unde sînt fete de măritat le stau deschise. 
Mama feciorului, care-și ştia feciorul ei ca un Făt-frumos, 
nu stătu nimic pe gînduri, și plecă la împăratul, ca să-i 
ceară fata, să i-o deie ei noră. Împăratul îi spuse că nu i-o 
dă.“ Mama feciorului merse necăjită şi-i spuse feciorului 
că nu i-o dä. 
A doua zi feciorul iar o trimise în peţit. Cum ajunse la 
împărat o ceru din nou să i-o dea noră, dar nici de astă 
dată nu i-o dete, Iară veni femeia acasă necăjită. 
A treia zi iar o trimise feciorul. Cînd o văzu împăratul şi a 
treia oară, se gîndi cum să facă ca să nu-i mai calce pragul 
femeia aceea cu cererea ei. Îi veni în minte un plan minu- 
nat, să-i ceară feciorului să-i facă lucruri mari și grele şi 
peste puterile lui. Așa și făcu. Îi spuse femeii aşa : 
— Draga mea, iată, m-am hotărit să-ţi dau fata mea noră, 
dacă feciorul tău îmi face mine seară următoarele trei 
lucruri mari : 
Pentru fata mea un palat mai mare şi mai frumos decit 
al meu, numai şi numai şi numai din aur. De la poarta 
palatului meu şi pînă la palatul fiicei mele, să-mi facă un 
pod de aur, cum nu are nici un împărat din lume. Să scoată 
din rădăcină pădurea de pe dealul din faţă, să-l sădească 
cu vie cu struguri mari și dulci, parii de la vie să fie tot 
“un rînd de argint, altul de aur. În jurul viei să fie sădiţi : 

meri, peri, cireşi şi piersici, toţi de aur, şi încăreaţi de 
roadă, și să fie dulci ca mierea. Într-un butoi de o sută 
de litri să fie must stors proaspăt. În fiecare pom să fie 
cîte un cuib de paseri cîntătoare,- care de dimineața pînă 
seara tirziu să cînte fiecare în glasul ei. 

Dacă feciorul tău poate face aceste trei lucruri, mîne seară 
puteţi veni să facem logodna tinerilor, 

Femeia foarte voioasă se grăbea spre casă, ca să ducă ves- 
tea bună feciorului ei. 

Îrnpăraiul credea că acum femeia cu feciorul ei n-o să-l 
mai supere cu peţitul ei. Ei, dar o vorbă bătrinească spune 
că niciodată nu poţi ști din care tufă sare iepurele, 
A doua zi, pe cînd se culcă găinile, palatul fetei împăratu- 
lui era gata și strălucea ca un soare căzut pe pămînt. De 
Ja poarta palatului împărătesc și pînă la palatul fetei lui 

ra un pod cu totul de aur, frumos cum sub soare altul nu 

mai este. Pe dealul din faţă, în locul pădurii, era acum o 
vie frumoasă încărcată de struguri, legată de pari de aur 
şi de argint, iar împrejurul viei erau sădiți tot felul de 
pomi roditori, încărcaţi de roadă ca aurul. În fiecare pom 
cite un cuib cu paseri cîntătoare, cîntîndu-şi fiecare cînte- 
cul, 

Cei doi peţitori, mama şi feciorul, s-au dus la împăra- 
tul, aşa după cum s-au înţeles, fiind împlinite toate cele 
cefute. Împăratul şi împărăteasa au căutat fata în tot 
palatul, ca să vină să facă logodna, dar fata nicăieri. 

Un zmeu care auzise că un fecior de femeie săracă a peţit 
fata împăratului și că fata nu-l vrea în ruptul capului. s-a 
îmbrăcat în haine scumpe ca un Făt-frumos, s-a învirtit pe 
_ lingă palatul împăratului, şi cînd văzu că fata era singură 

în grădină, s-a furișat nevăzut de nimeni și cînd a fost 
lingă ea a luat-o în braţe, a sărit peste zid și s-au cam 
mai dus, 

Împăratul și împărăteasa au căutat-o zile și nopți, dar n-au 
putut afla nici o urmă care să le arate unde le-ar fi fata. 
Voinicul nostru își aduse aminte de inelul fermecat. Îl 
scoase și începu să-l învirtească. Deodată îi veniră ajutoa- 
rele : trei Feţi-frumoși și trei paralei:  Sfarmă-Piatră, 
Strîimbă-Lemne şi Greu-ca-Pămiîntul. Feciorul nostru le 
spuse care îi e necazul, că nu ştie cine i-a furat mireasa. 
Feţi-frumoșii şi paraleii s-au rugat de fecior să le dea 
răgaz pînă mine seară, ca să întrebe pe toate iscoadele 
lor, care cunosc toate ascunzişurile lumii, de pe toate 
țărmurile. 

A doua zi au venit iar toți argaţii feciorului cu inelul şi 
aflară de la o vulturoaică unde se află fata. Un zmeu cu 
şapte capete a furat-o și-o ţine închisă într-un castel de 
piatră. O 

Feciorul luă iarăși inelul și învîrtindu-l îi ceru să-i aducă 
nouă-puteri, ca să meargă să se lupte cu zmeul cel cu 
şapte puteri și să-i scape mireasa din ghearele lui. Inelul 
îi împlini dorinţa, şi acum feciorul nostru era atit de puter- 
nic, încît se juca cu pietrele de moară, cum se joacă copiii 
cu mingile de gumă. Își pregăti merinde de drum şi porni 
spre marginea lumii. După o cale lungă izbuti să ajupgă 
la marginea lumii. Aici întîlni pe împăratul şerpilor, care 
era foarte voios că poate face şi el un bine aceluia care i-a 
scăpat feciorul de la moarte. 
= Dragul meu, zise împăratul şerpilor, eu am o vultu- 
roaică, împărăteasa vulturilor, care te va duce în zbor pină 

la palatul zmeului, și ea îţi va da tot ajutorul ca să-ţi poţi 
lua mireasa și să ţi-o duci acasă, să vă cununaţi, Nu trecu 
ca de cînd vă povestesc şi vulturoaica se lăsă din zbor 
înaintea lor. 

Împăratul şerpilor îi povesti prietenei lui toată pățania 
cu peţitul fetei împăratului şi cu furarea fetei de către 
zmeul cu șapte capete, lăsîndu-l pe ginere fără de mireasă, 
Vulturoaica îi spuse : 

— Mine dimineaţă, încă înainte de răsăritul soarelui; eu 
voi veni aci și de aci te voi duce pînă la palatul zmeului. 
Acolo îţi voi spune ce și cum trebuie să faci. Își luă rămas 
bun şi zbură în vînăţia cerului, 

Feciorul nostru acum era foarte vesel, văzînd că toate 
merg spre bine. 

A doua zi, înainte de răsăritul soarelui, feciorul nostru 
era în tălpi, și se uita în sus spre cer, doar o vedea vul- 
turoaica venind. Dintr-o dată se pomeni cu vulturoaica 
în față. Aceasta îi zise : 

— Urcă-te între aripile mele și te leagă bine la ochi și te 


prinde cu miînile de penele mele. 


Feciorul se așeză în spatele vulturoaicii, se legă bine la 
ochi și strînse bine în pumni cîte-un smoc de pene din 
spatele ei. 

— Gata ? îl întrebă. 

— Da ! Sînt gata ! răspunse acesta, 

Pasărea uriașă își luă zborul şi cît va fi ţinut zborul greu 
de știut. După o coborire repede ca de fulger, se simţi că 
zborul e pe sfirşite. Vulturoaica se opri şi-i spuse fecioru- 
lui să-și dezlege ochii. Erau în altă lume, cu alte vietăți, 
cu altfel de pomi şi de flori. Acum vulturoaica a zburat 

deasupra palatului, ca să vadă dacă zmeul este plecat 
ori acasă. 
După ce a dat două-trei raite pe deasupra palatului, a 
văzut că zmeul era plecat și numai fata singură era acasă. 
Vulturoaica veni și spuse feciorului să meargă să bată-n 
poartă şi să vorbească cu ea. Așa și făcu. Merse și bătu în 
poartă. Fata veni, descuierpoarta, neștiind cine ar putea 
să fie. Cînd îl văzu îl întrebă : 
— Cine eşti și ce cauţi aici în ţara acestui zmeu afurisit; 
că dacă te prinde aici îţi fărimă oscioarele, iar carnea ţi-o 
dă corbilor, şi e păcat de tine, că ești tinăr şi frumos, îl 
întrebă fata de-mpărat. 
— Eu sînt feciorul unei femei sărace din satu-mpăratu- 
lui, care te-am peţit de la tatăl tău, și el a primit să te 
dea să-mi fii soţie, dacă-i fac trei lucruri mari : un palat 
de aur mai frumos decît al lui, un pod tot de aur din 
poarta palatului împărătesc pînă la poarta palatului tău şi 
i treilea, să scot din rădăcini o pădure, și în locul ei să 
plantez vie și pomi, și toate să fie cu rodul pe ele, şi-un 
butoi de must stors din acea zi. Toate acestea mi le-a 
cerut să fie gata în douăzeci şi patru de ceasuri. Eu pe 
toate astea le-am făcut, și cînd s-a împlinit ziua, eu am 
venit cu mama la palat, ca să facem logodna, dar tu nu 
erai nicăieri, căci te furase zmeul. Şi acum eu am venit să 
mă lupt cu zmeul, să-l omor și să te scap din ghearele lui 
spureate, 
— Vai! dragul meu, dar nu ştii tu ce puteri mari are 
zmeul acesta, Are şapte capele și șapte puteri. Tu pe lingă 
el ești foarte slab şi dintr-o lovitură te-a şi omorît, şi e 
păcat de tine. 

— Lasă-l], dragă fată, că-i fac eu lui de petrecanie, așa 
slab cum mă crezi. Eu am nouă puteri, şi paloşul meu e 
mai lung decit al lui, răspunse feciorul, numai să-mi spui 
cînd vine acasă şi ce năravuri are ? 

— Cind e ceasul doisprezece, vine şi lovește cu buzduga- 
nul în poartă. Îi deschid și cum intră se aşază în leagă- 
nul ăsta și se hodineşte o jumătate de ceas, legănîndu-se, 
cu ochii închiși, dar nu doarme. După aceasta mănîncă şi 
se culcă două ceasuri, dormind și horcăind de se aude 
peste toată valea aceasta. 

=- Bine, draga mea, răspunse voinicul, acum te rog să-mi 
arăţi armele lui, să văd ce arme are. 

Fata îl duse și-i arătă cîteva paloşe scurte și mîncate de 
rugină, şi un buzdugan greu, rămas de la tatăl său, care 
a murit de mult. Feciorul luă buzduganul în mînă şi i se 
păru uşor, și întrebă fata : 

=— Nu cumva aveţi pe aici prin jurul palatului vreo piatră 
mare, s-o leg de buzdugan, ca să fie mai greu ? 

— Avem, răspunse fata, iacă aici în spatele palatului este 
o piatră de moară, dar asta e greu s-o miști din loc, ia 
e de grea. 

Feciorul luă buzduganul, îl trecu prin gaura roții și-ncepu 
a-l învîrti cum învîrt copiii moriştile de vînt. Fata rămase 
ca înlemnită cînd văzu atîta putere în braţele feciorului, 
şi-i zise : 4 
—- Acum cred că ai să-l învingi uşor pe zmeu, căci el n-ar 
putea face așa ceva. Eu cînd vine îi deschid poarta şi îi 
spun că nu mă simţesc bine, și mă duc să mă culc, şi-l las 
singur, Sici. 

Soarele se ridicase sus de tot și ceasul doisprezece se arătă 
pe ceasul de soare. Feciorul nostru nu mai avea astimpăr. 
Voia să-l vadă venind odată. 

Iată că vede alergind, ca un cine turbat, zmeul speriat 
peste măsură, și apropiindu-se de poartă, lovi cu buzdu- 
ganul și poarta se deschise, 

— Cine a călcat pe aici? întrebă zmeul plin de miînie. 
— Eu nu am văzut pe nimeni ! răspunse fata. 

Zmeul se îndreptă spre leagăn, se aşeză în el, iar fata îi 
spuse că nu se simte bine și că merge să se culce. După 
ce plecă fata, feciorul nostru merse şi lovi cu paloșul în 
poartă, şi deodată se deschise și zmeul îl întrebă : 

— Cine ești, şi ce dorești ? 

— Sînt mirele fetei pe care ai furat-o în ziua cînd era 
să ne logodim. Şi-acum am venit să-mi iau mireasa şi te 
întreb : Vrei să mi-o dai de bună voie, ori numai după 
ce îţi vărs sîngele spurcat, pe iarba asta verde ? 

— Nici prin gînd să nu-ţi treacă așa ceva, îi răspunse 
zmeul. Eu sînt din moși-strămoși fecior de zmei, care 
niciodată în viaţa lor n-au putut fi învinși. Și ar fi bine 
să faci cale-ntoarsă, și să-ți vezi de sărăcia ta. 

— Îi fi tu neam de zmei, dar nici eu nu sînt din aceia care 
se tem demişte lăudăroși, aşa cum eşti şi tu unul. Noi avem 
c vorbă: „Lauda de sine nu miroase bine“. Dar vorbă 
multă-i sărăcie. Cum vrei să ne batem ? Cu paloșele să ne 
tăiem, ori în luptă să ne luptăm? îl întrebă feciorul 
nostru. 

— Ba, în luptă că-i mai dreaptă, răspunse zmeul, crezind 
că aici e mai tare. 

Se prinseră-n luptă, şi feciorul se făcu că-l doare, cînd îl 
strînse zmeul peste piept, dar în clipa aceea mi-ţi-l prinse 
şi-l strînse atît de puternic, că se auzeau oasele zmeului 
pocnind şi pîrîind. De durerea mare, zmeul nu mai putea 
nici să răsufle, iar ochii în cap i s-au întors cu albul în 
afară. Cînd feciorul nostru îl slăbi din strîns şi-l lăsă din 
braţe, zmeul se prăbuşi mort la pămînt. Îl luă de-un 
picior şi-l trase pînă lîngă o vale cu apă rece, scoase palo- 
şul zmeului, ca să nu și-l spurce pe al său, şi-i reteză cele 
șapte capete şi le aruncă în vale, apoi îi trase şi trupul 
în apă. Se spălă pe mîini şi merse să-i spună fetei că a 
scăpat de zmeu. 

Fata nu mai știa cum să-i mulțumească pentru acest 
mare bine. 

Acum feciorul îi spuse să se pregătească de drum, şi să-și 
adune lucrurile frumoase şi scumpe. | 

— Dar unde aş putea pune atitea lucruri scumpe, căci 
întreg castelul e plin numai de scumpeturi toate numai 
de aur ? 

— Iacă, răspunse feciorul, îţi dau aceste nouă nuci, aduni 
toate lucrurile şi le bagi în ele, şi nucile le bagi în sîn, 
pînă atunci eu mă duc să vorbesc cu vulturoaica care 
m-a adus aici. 

Merse și vorbi cu ea și se înțeleseră să o ducă întîi pe 
fată, apoi să se întoarcă ca să-l ia și pe el. 

Se duse la fată și o rugă să se grăbească. După ce și-a 
luat toate lucrurile de preţ, au ieșit și au mers la vul- 
turoaică, care de frica zmeului s-a băgat în scorbura 
unui stejar bătrîn. Cum ajunseră la ea, aceasta îi spuse 
să se urce în spinarea ei, să se lege bine la ochi, apoi să 

se ţină. bine cu amîndouă mîinile -de penele ei de pe 
spate. Cind fata a fost așezată bine, vulturoaica a în- 
trebat-o : f; 
— Gata ?! 

Fata răspunse : 

— Gata! 

Vulturoaica și-a luat zborul și a dus fata pînă la locul 
unde o aştepta împăratul şerpilor. Aci o puse jos și o 
dete în grija lui, iar ea plecă după fecior. 

Cind ajunse aci îl luă şi pe fecior, și ca de cînd vă po- 
vestesc au și ajuns la loc. S-a coborit foarte voios că a 
isprăvit cu toate bine. A mulțumit din toată inima atit 
vulturoaicei cît și împăratului șerpilor, pentru binele ce 
i l-a făcut, Și-au luat rămas-bun şi au pornit la drum. 
Feciorul scoase inelul fermecat, îl suci la dreapta și-i 
ceru să-i aducă o trăsură de aur cu șase cai negri ară- 
pești. Cît ai bate-n palme, trăsura era în fața lor. Se 
urcară în ea și porniră spre ţara lor. 

Şi-au mers, și au tot mers, cale lungă să le-ajungă, cum 
se zice din poveste, că-nainte mult mai este. Şi după o 
călătorie norocoasă, s-au trezit ajunși în faţa palatului 
împărătesc. Cînd i-a văzut împăratul şi împărăteasa, 
erau să-și piardă mintea de bucurie. Împăratul și împă= 
răteasa au mulţumit feciorului că le-a adus fata acasă, 
întreagă și sănătoasă, iar el s-a dus la maică-sa, că i s-a 
tăcut dor de ea. 

Mama și feciorul ei erau foarte fericiţi şi a doua zi s-au 
dus la palatul împăratului, unde au fost primiţi cu mare 
cinste, așa după cum e obiceiul la curțile împărătești. 

“După logodnă a urmat o cină bogată, cu mincări şi beuturi 
așa ca la mesele împărătești. 

` Cusecrii și unii şi alţii erau foarte veseli, dar nici mirii 
nu s-au lăsat mai pe jos. 

“La cîteva săptămîni de la logodnă s-a ţinut nunta, care 
a rămas de pomină multă vreme, deoarece a fost o 
adevărată nuntă ca-n povești, cînd în fruntea mesei, 
“alături de împărați şi crai și de soțiile lor, au fost așe- 
zate și toate neamurile sărace ale mirelui, care nu s-a 
rusinat de ele, ci se mîndrea. 
După ani şi ani trecuţi de la acea nuntă, povesteau bă- 
trinii ce nuntă mare şi frumoasă a fost, cum nu s-a mai 
pomenit de cînd e porcul cu coadă. 
Si dacă împăratul cu toată curtea lui şi cu toţi nuntașii 
n-or fi murit și acum trăiesc și se tot nuntesc. lar eu 
m-am gindit la dumneavoastră, să vin repede să vă 
spun această poveste şi așa m-am suit în spatele unui 
„melc, ca să nu mă scuture prea tare și am. ajuns cu bine 
şi cu sănătate-n oasă, și v-am spus o poveste frumoasă, 
Cine o ştie mai lungă, să fugă s-o ajungă. 


POVESTE DIN BANAT, 
CULEASĂ DE P. UGLIȘIU — DELAPECICA 


Fata de împărat — Ciobăniţă la mioare 


ÎMPĂRATUL ROȘU și împărăteasa lui aveau 
o fetiță frumoasă și deşteaptă peste măsură, pe lîngă 
aceasta mai era şi foarte bună și cuminte şi iubită de 
toată lumea. Pînă și paserile și toate dobitoacele de la 
curtea împăratului nu mai puteau de dragul ei. 
S-a întîmplat să moară împărăteasa şi biata fată a rä- 
mas fără de mamă. : 
După un timp oarecare, împăratul s-a căsătorit cu o vă- 
duvă săracă, crezind că-şi aduce soţie ca să-i crească 
fata, nu știa că-și aduce dușman în casă, vorba aceea: 
nu lăsa pe dracu să moară, căci el nu te lasă să trà- 
ieşti. 
Odată împăratul a trebuit să plece la război şi lăsă fata 
în grija împărătesei-măștihoaie. Afurisita de măștihoaie 
nu putea suferi fetiţa, și nu ştia cum să se descotorosească 
de ea. N-a trecut mult de la plecarea în război a împăra- 
tului şi biata fată a trebuit să-și ia lumea-n cap dinain- 
tea măștihoaii, care era otravă de rea. ; 
Mergînd fata pe drum, a întîlnit un biet iepuraș, că- 
ruia îi intrase un spin într-un picior. Fata îl luă în 
braţe şi văziîndu-i spinele, i-l scoase. Acesta fi mulțumi 
fetiţei, făgăduindu-i că îi va răsplăti o dată pentru bine- 

facere. Fata îl rugă pe iepuraş să nu spună nimănui că 
a întilnit-o, dacă va întreba cineva de ea. Deodată tata 
se trezi în drumul ei cu un cuptor plin cu pini rumene 
“coapte. Acesta spuse fetiţei : 

— Fetiţo dragă, te rog scoate pînile din cuptor, scoate 
jarul şi cenuşa și curăță-mă frumos. ` 

Fata indată își dezbrăcă hainele curate, scoase piinile din 
cuptor, aduse apă de la izvor și spălă frumos pinile și 
le acoperi cu frunze late de hrean, curăţi cuptorul de 
jar şi de cenușe, și luînd var spoi cuptorul şi vatra, 
mătură în jurul lui și-l făcu ca oglinda. 

Cind a fost gata cu curăţitul, s-a îmbrăcat și a vrut să 
plece mai departe în drumul ei, atunci cuptorul îi 


Dragă fetiţo, îţi mulțumesc pentru binele pe care mi 
i făcut ; ia-ți două pini, ca să ai de drum, și ori de 
e ori vei fi flămîndă, cere cuptorului meu pîne, şi 
vei primi. 

— Bine, răspunse fetița, dacă va întreba cineva de mine, 
să spui că nu m-ai văzut, și plecă mai departe. Nu de- 
a de aci fetița văzu un păr încărcat cu pere aurii, 
care îi spuse : 

- Fetiţo dragă, te rog curăță-mă de uscături, că-ţi voi 
da pere dulci ca mierea. 

ata îndată se apucă și curăţi de uscături părul și acesta 
umplu poala de pere minunate. De aici nu departe 
un măr încărcat de mere roşii ca focul. Şi acesta 


a: 


ă să-l curețe de uscături, şi-l curăţi. Acesta îi 

=— De cite ori vei voi să măniînci mere ori pere, să ne 
ceri, şi noi îţi vom da cu drag. 

De aci fata se duse mai departe și se întilni cu un că- 
ţeluş, care avea un picior rupt. Se opri, şi fiindu-i milă 
de el, îl luă și-i legă piciorul şi-i dădu o bucată bună de 
pîne moale, ca să aibă trei-patru zile. Căţelușul îi mul- 
ţumi pentru binefacere, spunîndu-i că şi el are s-o ajute 
odată. - 

Fata îl rugă să nu spună nimănui că a văzut-o, dacă 
va întreba cineva de ea. 

Apoi mergînd mai departe printr-o pădure, văzu un 
vultur cu o aripă ruptă, se apropie de el şi acesta o 
rugă așa : 

— Ai milă de mine, dragă fetiţo, și leagă-mi aripa 
ruptă, ca să mi se vindece, căci odată și eu îţi voi fi de 
ajutor. 

Fata îi legă aripa şi vulturul îi mulţumi, iar ea îl rugă 
să nu spună nimănui că a văzut-o, dacă va întreba 
cineva de ea. 

Mai merse fetița noastră cît mai merse, cînd iată că în- 
tilneşte un izvor cu apă limpede şi rece, care îi zise; 
— Fetiţo dragă, fie-ţi milă de mine și curăjă-mi no- 
roiul și toate frunzele care-mi strică apa mea minunată, 
căci odată și eu ţi-oi fi de ajutor. 
Aceasta nu stătu nimic pe ginduri, își dezbrăcă hainele 
curate, şi îndată. începu să scoată cu mîinile toate gu- 
noaiele, crengile și frunzele, care aproape acopereau apa 
limpede a izvorului și-l făcu ca un pahar de curat. Fata 

îl rugă şi pe el că dacă va întreba cineva de ea să nu 

spună nimănui că a văzut-o. 

Acum fata ajunse înspre seară în fața unui palat fru- 
mos. Aici locuia Buba-Căpcăuna. Cum o băzu baba o 
întrebă : 

— Ce cauţi tu aici, fetiţo ? A 
— Sînt fată săracă și am plecat în lume să-mi aflu ser- 
viciu, răspunse fata. 

 — Dacă vrei să stai la mine, spuse baba, eu am o turmă 

de mioare cu lîna de aur, să fii ciobăniţa lor. 
— Vreau, mamă bună, răspunse fata, căci mie îmi sint 
foarte dragi mioriţele. 

— Bagă de seamă, fată, căci dacă pierzi vreo mioară, 
nu primeşti nici o plată și trebuie să mă servești trei 
ani pentru fiecare mioară, îi spuse baba, iar dacă în 
trei ani n-ai pierdut nici o mioară, primeşti de la mine 
“trei pungi de galbeni și o haină de mireasă, ţesută în 
` fir de aur și bătută toată în diamante, 
— Bine, măicuţă dragă, cred că ai să fii mulţumită 
cu mine, răspunse fata de-mpărat, și luîndu-și mioriţele 
“în primire, le duse la pășune acolo unde-i arătase 
Baba-Căpcăuna. 

"Baba aceasta era o bătrînă rea, mai rea decît otrava; 
şi urită ca Mama-Pădurii. Nici o slugă n-a putut s-o 
slujească trei ani. Nu avea altceva decit a le face soarta 
cit mai grea, și să le ceară slugilor lucruri peste puterile 

lor, Cît despre mincare: ai! şi mălai uscat ca piatra, 


aceasta era mîncarea pentru tot timpul serviciului. 

A doua zi după plecarea de acasă a fetei împăratului, 
la curte era mare întristare. Împărăteasa, văzînd că fata 
nu-i nicăieri, a dat porunci slujitorilor să alerge în toate 
părțile şi să ştiricească unde ar putea să fie. Chiar şi 
însuşi împărăteasa a plecat s-o caute, și a nimerit să 
meargă tocmai pe drumul pe care a mers și fata; a 
trecut pe lingă iepuraş și l-a întrebat dacă a văzut tre- 
cînd pe acolo o fetiţă. Acesta n-a vrut să-i spună și i-a 
spus că n-a văzut. Tot aşa a pățit și cu cuptorul. Acesta, 
văzind-o, a rugat-o să-i curețe cenușa şi jarul și să-i 
scoată pîfinile din cuptor, dar împărăteasa i-a răspuns 
că nu are timp și că se grăbeşte și, fiind moartă de foame, 
i-a cerut o bucată de pîne moale. 

— Nici eu n-am timp, îi răspunse cuptorul. 

Atunci împărăteasa, supărată foc, trâse capacul de pe 
gura cuptorului și vru să pună mîna pe o pine, s-o 
scoată afară din cuptor, dar în clipeala aceea o boare 
fierbinte bufni pe gura cuptorului, şi-i arse mîna și îm- 
părăteasa plecă foarte supărată. Părul şi mărul n-au 
vrut să-i dea fructe, și de fată i-au spus că n-au văzut-o, 
Tot la fel a păţit și cu căţelușul şi cu vulturul. Văzind 
că toată alergătura ei a fost zădarnică, s-a hotărit să 
se întoarcă la curte, nemaiștiind ce să facă și încotro 
s-o mai caute. 

Treceau zilele și nopţile, și fata nicăieri, iar împăratul 
putea veni acasă din război în oricare zi, şi ce va zice 
şi ce va face, cînd va vedea că fata lui a dispărut 

fără de urmă, Toată curtea împărătească era îngro-= 


zită. 
Ea * 


Ciobănița noastră o ducea bine cu drăgălaşele ei mi- 
oare. Deși Baba-Căpcăuna i-a pus merinde ai şi mălai 
în fiecare zi, ea arunca aiul, iar mălaiul îl zdrobea 
mărunt și-l dădea mioarelor ei, care îl mîncau cu multă 
plăcere, iar fata mergea în fiecare zi la cuptor, care îi 
dădea zilnic cite o piîinișoară caldă și moale. Părul şi 
mărul îi umpleau poala cu fructele lor dulci și aro- 
mate, așa că fata, în loc să slăbească și să moară de 
foame, așa cum ar fi dorit afurisita de stăpînă-sa, ea 
era totdeauna sătulă, iar baba crăpa de necaz și de ~ 
ciudă că nu-i merg treburile după dorința ei nebună. 


“ Tepurașul, căţelușul și vulturul, vindecîndu-se deplin, 


au venit să stea toată ziua în apropierea binefăcătoa- 
rei lor, cunoscînd ei răutatea babji, așa că din turma 
de mioare n-a lipsit nici una în cei trei ani cît a slu- 
jit fata, 

" Împlinindu-se cei trei ani de slujbă ai fetei, baba i-a 
"dat trei pungi de galbeni și o haină foarte frumoasă, 
“țesuţă numai din fir de aur și împodobită toată cu 
„pietre scumpe de diamant. 

 Baba-Căpcăuna a întrebat fata dacă vrea să meargă 
"şi la sora-sa Căta, să o servească și pe ea, căci și ea 


avea o turmă de mioare, dar îndoit mai mare decît a 
i-a 


„ei. Fetiţa i-a răspuns că merge foarte bucuros. 

A doua zi baba luă fetiţa şi plecară pînă la sora ei. 
Cum ajunseră la palatul frumos al Babei-Căta, aceasta 
le-a deschis poarta şi s-a bucurat foarte mult cînd a 
văzut-o pe soră-sa, care era mai mică de ani, că nu se 
văzuseră de ani de zile. F 

Aci fata de împărat a fost primită cu drag, după ce 
fosta ei stäpînă a lăudat-o că nici cînd n-a avut aşa 
ciobäniță bună ca şi ea, și că în cei trei ani cît a slujit-o 
nu a pierdut nici o mioară din turmă. Noua stăpînă 
s-a bucurat și i-a spus fetei : 

— Dacă și pe mine mă vei servi ca şi pe sora mea, eu 
am să-ți plătesc îndoit mai mult decît ea, căci turma 
mea e cu mult mai mare decît a ei. 

— Bine, mamă Căta, răspunse fata, cred că am să te 
slujesc tot atit de bine ca și pe ea, dacă nu și mai 
bine. Mine zi, baba Căta i-a dat în primire fetei turma 
de mioare, tot atit de frumoase ca și a Babii-Căpcăuna, 
dar cu mult mai numeroasă, Baba s-a dus să-i arate 
unde are să ducă la păscut mioarele în fiecare zi, şi i-a 
spus să bage de seamă că o vulturoaică care are cuibul 
nu departe de locul unde pășunează turma ei, vine şi-i 
răpește cite o mioară tot la două-trei zile, 

Baba-Căta a pus fetei merinde: o bucată de pîine us- 
cată de patru-cinci zile, trei-patru cepe și puţină sare. 
Fata a luat merindea, cepele le-a aruncat, iar pîinea a 
luat-o şi a muiat-o în apă și a sărat-o, şi apoi a dat-o 
mioriţelor s-o mănînce. După aceasta și-a chemat iepura- 
şul, căţelușul și vulturul, ca să-i păzească turma, iar 
ea s-a repezit pînă la cuptor, care i-a dat o pine caldă 
şi moale, spunindu-i că a intrat în slujba Babii-Căta 

pe trei ani. De aci merse pînă la păr şi la măr şi şi-a 
umplut poala de mere și de pere. E 
Ajungind la turma ei, a dat pîne căţelului, apoi s-a să- 
turat şi ea bine cu pîinea moale şi călduţă și cu pere 
şi mere, şi așa a trăit fata împăratului trei ani de zile 
ca ciobăniță la Baba-Căta. Acum stăpina chemă fata 
şi-i spuse să vină cu ea, ca să-și aleagă trei haine, 
care-i vor place mai mult. Baba o duse într-o odaie 
mare a palatului ei, unde erau atîrnate în cuie mai 
multe haine, care de care mai frumoase și mai strălu- 
citoare, încît îţi luau vederile cînd te uitai la ele, și-i 
spuse fetei : 

— lată, draga mea fiindcă m-ai slujit cu credinţă, și 
în tot timpul celor trei ani nu mi-a mai pierit nici @ 
mioară, ceea ce încă nu mi s-a întîmplat în viaţa meă, 
îți dau voie să-ţi alegi trei haine din acestea pe care le 
vezi aici, care îţi plac mai mult, și-ți dau și o ladă 
frumoasă de argint, în care să ţi le păstrezi, apoi îţi 
mai dau şi şapte pungi de galbeni. Cred că eşti mul- 
tumită. 

— Da, buna mea stăpînă, sînt foarte mulţumită! răs- 
punse fata de-mpărat, și-i sărută mîinile, bucuroasă de 
aceste daruri, pe care nici nu le visase, atît de fru- 
mouse erau, 

Acum fata de-mpărat nu știa ce să facă: să meargă 
acasă ori să mai slujească. Se duse la bunii ei prieteni; 
iepurașul, cățelușul și vulturul, să le ceară sfatul. 

— Dragii mei, voi mi-aţi fost de mare ajutor. Care din 
voi trei aţi ști să mergeţi să vedeţi dacă tatăl meu, îm- 
păratul Roşu, a venit acasă din război, ca să știu să mă 

întore şi eu acasă, iar dacă n-o fi venit încă, să mai stau 
un an doi în slujbă, pină cînd va veni. 

— Eu, draga mea stăpină, răspunse cățeluşul, mă due 
şi-ţi aduc răspunsul, căci mă duc pe urmele taie pină 
la tatăl tău, la palatul împărătesc, și voi știrici dacă a 
venit din război ori nu, 

Căţelușul o zbushi ca o nălucă dintre ei și alergă glonţ 
spre palatul împărătesc. Îndată ce se apropie de palat, 
văzu aici o fierbere mare în toate părţile. Împăratul 
venise acasă din război şi neaflindu-și fala nicăieri, a 
izgonit pe toţi slujitorii ţării să plece în toate părțile țării, 
ca să dea de urmele fetei. Chiar pe împărăteasă a tri- 
mis-o în căutarea ei, spunindu-i să nu se întoarcă în 
- palatul lui fără de fată. 

După ce înțeleptul căţeluș află toate aceste amănunte, 
plin de bucurie că poate duce o veste bună stăpinei 
sale dragi, o rupse la fugă nebună de parcă nu călca 
cu picioarele pe pămînt şi mort de oboseala drumului 
lung, ajunse în faţa stăpînei, se întinse pe burtă cu limba 
scoasă și, abia gifiind, îi spuse : 

— Am aflat tot ce dorești. Tatăl tău este acasă, dar e foarte 
supărat că nu știe de tine unde ești. Pe toți slujbașii 
țării, şi pe împărăteasa însăși, i-a trimis în căutarea 
ta prin toată ţara, poruncindu-le să nu se întoarcă nici 
unul la paiat fără de line. 

Acum fata era foarte veselă și-i mulţumi căţeluşului ei 
drag pentru marea osteneală ce a suferit-o. Ajungind-o 
dorul de tată, nu știa cum să facă să se vadă cît mai 
repede în braţele tatălui ei bun şi drag, şi-i ceru sfa- 
tul vulturului : 

— Ce zici, dragul meu prieten, cum aş e ajunge mai 
repede la palatul tatălui meu ? 

— Foarte uşor, răspunse vulturul, mă duc la bunicul 
meu, care e de zece ori mai mare și mai tare decit 
mine, şi-l rog să vină să te ia și să te ducă pînă la tatăl 
tău acasă. 

Cît ai bate-n palme, vulturul îşi luă zborul și dispăru 
în zare, ca nu mult timp după aceasta să vadă zburînd 
spre ei un vultur uriaș, care se lăsă pe pămînt în faţa 
Jor, iar dintre aripile lui sări şi vulturașul nostru. 

Acum vulturul-uriaș îi spuse fetei : 

— a-ţi toate lucrurile tale, le aşază între aripile mele 
şi apoi te așază şi tu și le ţine bine cu o mînă, iar 
eu cealaltă te ţine bine de penele mele. Leagă-te bine 
la ochi, căci eu am să zbor pe sus de tot, ca să nu ţi 
se facă rău, 

Fata, înainte de a aşeza lucrurile după cum îi spuse vul- 
turul, își chemă pe cei trei prieteni ai ei şi le spuse: 
E Dragii mei, eu am o mare rugăminte către voi, aş 
„vrea să vă am lingă mine toată viața mea. Vă rog să 
veniți, dacă vreți chiar acum, la palatul tatălui meu, să 
trăiţi acolo, avînd de toate ce doriți, ca să vă pot vedea 
în orice clipă mă va ajunge dorul de voi. 

_— Bine, răspunseră toţi trei prietenii, şi plecară şi ei 
_ pe urma bunei lor stăpine. 

Acum fata îşi aşeză lada de argint și hainele, precum 
și pungile cu galbeni, între aripile vulturului, apoi se 
„așeză şi ea şi îşi legă ochii bine, se prinse cu o mină 
penele lui, iar cu cealaltă ţinea strîns lîngă ea lada 
hainele şi cînd fu gata, vulturul se ridică ca un fulg 

de pe pămînt şi-ncepu să plutească prin văzduh ca un 
nor uşor pînă nu se mai văzu. Cînd au ajuns deasupra 
palatului împărătesc, vulturul s-a lăsat încet în grădina 
mare a palatului, fără să fi fost văzut de nimenea. Fata 
s-a dat jos și și-a luat lada de argint şi hainele și le-a 
așezat jos, apoi și-a luat și pungile cu galbeni. A mul- 
tumit vulturului pentru că a adus-o atît de repede la 
tatăl ei, și acesta s-a ridicat în zbor şi s-a dus în îm- 
părăţia lui. 

Fata şi-a lăsat toate lucrurile în grădină şi a alergat 
într-un suflet să se întilnească cu tatăl său. Acesta toc- 
mai voia să iasă în curte, să dea ceva porunci unor 
slujitori, cînd văzu fata intrînd pe ușa palatului. Bucu- 
ria lor era mare cînd s-au văzut împreună. Fata îl luă 
pe tatăl său de mînă și-l rugă să meargă cu ea în gră- 
dină, de unde au să aducă unele lucruri. Cînd ajunseră 
în grădină, fata îi arătă lada de argint, hainele și cele 
zece pungi de galbeni, spunîndu-i că aceste sînt ale ei. 
Împăratul chemă îndată două slujitoare și le porunci să 
ducă în palat toate acele lucruri. 

După ce așezară toate acestea, fata îi povesti tatălui ei 
cum a fost silită să fugă din faţa mamii sale vitrege, 
cum a slujit ca ciobăniță la mioare la două babe, cîte 
trei ani la fiecare, și acum acestea, pentru că le-a slujit 
aşa cum le-a plăcut lor, au cinstit-o cu hainele aceste 
scumpe și frumoase, pe lingă simbria celor zece pungi 
de galbeni. 

Împăratul s-a bucurat foarte mult, văzînd că fata lui a 
știut cum să se poarte cu acele două babe, ca să fie 
iubită și ca să-i facă daruri atît de frumoase. 

cum împăratul a dat porunci în toată ţara să se în- 
toarcă toţi slujbaşii, care au fost trimiși prin ţară ca 
să caute fata, spuniîndu-le că aceasta a venit singură. 
Bucuria lor a fost mare cînd au primit această veste 
bună, așa că toţi s-au grăbit să se-ntoarcă pe la casele 
lor și la slujbele lor, numai singură împărăteasa nu s-a 
mai întors nici pină în ziua de azi. 

Veneau peţitori după peţitori, prinți de împărați şi de 
crai, de peste ţări şi de peste mări, și Feţi-frumoșşi şi 
voinici viteji în războaie, ca să ceară mina acestei prin- 
țese, a cărei bunătate şi înțelepciune s-a vestit prin 
toate ţările lumii. 

Fata împăratului încă nu se gîndea la măritiș şi în 
fiecare zi o- vedeai ieşind la plimbare cu nedespărţiţii 
ei prieteni: iepurașul, căţeluşul şi vulturul, care s-au 
făcut stăpini deplini pe întreagă grădina palatului Îm- 
părătese. í 

Şi au trecut anii ca şi clipele, şi fata împăratului Roşu 
s-a făcut tot mai înţeleaptă şi tot mai frumoasă. În- 
tr-o bună zi a venit un împărat tînăr şi frumos ca 
un luceafăr şi a peţit-o şi atit fetei cît și împăratului 
i-au plăcut de el. Acum s-au început a se face toate pre- 
gătirile mari de nuntă, ca la nunțile împărăteşti. 

Au fost chemaţi toți împărații și toţi craii, Feţi-frumoșşii 
și vitejii cei mai vestiți în lupte. 

A fost o nuntă tocmai ca-n povești, cum nici n-a mai 
fost și nici n-o să mai fie. 

Mireasa era îmbrăcată în minunata ei haină ţesuţă din 
fir de aur și bătută toată în pietre scumpe de diamant, 
pe care i-a dăruit-o Baba-Căpcăuna, fosta ei stăpină. 

Toate împărătesele, crăiesele şi toate prințesele s-au mi- 
nunat de haina ei atît de frumoasă, care părea că e cerul 
coborit şi așezat pe umerii miresii. Cei trei prieteni ai 
miresei : iepurașul, cățelușul şi vulturul ţineau coada 
voalului ei cînd mergea alaiul la cununie, iar în fruntea 
„alaiului mergea o turmă de mioare, pe care cele două 
foste stăpine ale miresei i-au trimis-o ca dar de nuntă, 
cind au aflat cine a fost aceea fată atît de bună şi de 
înţeleaptă, care a fost ciobănița mioarelor lor. 

După cununie nuntașii s-au întors la palatul împăra- 
tului, şi s-au așezat la mesele întinse şi încărcate cu 
toate bunătăţile lumii, mîncări şi beuturi din cele mai 
alese, căci doar era nuntă împărătească, nu glumă. 

Pe vremurile acelea era frumosul obicei ca, la nuntă, 
mirele și mireasa să-și povestească toată viaţa petrecută 
pînă la aceea dată. Mirele-împărat a început a povesti 
nuntașilor așa : 

— Eu sînt pruncul unor oameni săraci, lipiţi pămîntului. 
Fie iertat tatăl meu, de mic m-a dat ciobănaș la oi, 
la un mare bogătan, unde am slujit pînă am ajuns fe- 
cior mare. Făcîndu-se atunci un război între țara mea 
şi între o ţară vecină, am fest dus și eu la luptă îm- 
preună cu ortacii de seama mea. Aici am ajuns să fiu 
în apropierea împăratului meu, pe care în timpul celor 
mai grele lupte l-am ajutat şi l-am scăpat de mai multe 
ori de la moarte. 

Împăratul, neavînd copii, m-a luat pe mine prune de 
suflet. Nu mult după aceea împăratul a murit şi aşa 
am rămas eu împărat, iar acuma am venit aici să-mi 

duc împărăteasa cu nuntă mare în palatul meu împă 
rătesc. ` 

Acum a venit rîndul miresii -$ă-și spună povestea ei, și 
începu aşa : 

— Eu sint fata împăratului Roșu și cit timp a trăit buna 
mea mamă am trăit fericită lingă părinții mei dragi, 
dar după moartea mamei mele am avut de luptat cu 
o viață grea. Din cauza măștihoaci mele, care nu mă 
vedea cu ochi buni, am avut de suferit. Iscindu-se un 
război între ţara noastră şi între ii vecină, tatăl meu 
a trebuit să plece la război. 

La cîteva_zile de la plecarea lui, eu, de groaza măș- 
tihoaei, a trebuit să-mi iau lumea-n cap. Mergind în. 
lume, am întilnit un jepuraș, un cuptor plin cu piîini 
coapte, un căţeluş cu piciorul rupt, un păr şi un măr 
plin de uscături, un vultur cu o aripă ruptă şi-un izvor 
acoperit de gunoaie şi de noroi. Aceștia cerindu-mi să-i 
ajut, i-am ascultat cu dragă inimă. Am ajuns la Baba-Căp- 
căuna, unde am primit slujba de ciobăniţă la mioare. 
Am slujit-o trei ani, în care timp mi-a pus merinde 
numai ai şi mălai. Aiul îl aruncam, iar mălaiul îl dă- 
deam mioriţelor mele dragi. Cuptorul îmi dădea în fie- 
care zi cite o pinişoară moale, părul și mărul poamele 
lor gustoase, iar izvorașul mă stimpăra cu apa lui mi- 
nunată. Cei trei prieteni dragi ai mei : iepurașul, cățeluşul 
şi vulturul mi-au păzit mioarele. Împlinind trei ani cu 
cinste, Baba-Căpcăuna m-a cinstit cu haina aceasta și cu 
trei pungi de galbeni. De la ea am plecat la sora ei, 
“Baba-Căta, unde am slujit alţi trei ani, tot ca ciobăniță 
la mioare. Ea îmi punea merinde piine uscată şi cite 

patru-cinci cepe şi sare. Eu aruncam cepele, iar pîinea 
o săram și stărmind-o o dădeam mioriţelor mele. Cup- 
torul şi poamele gustoase mă hrăneau foarte bine. Prie- 
tenii îmi păzeau turma mare de mioare. Împlinind trei 
ani de slujbă pe placul Babii-Căta, ea mi-a dăruit trei 
haine ca şi aceasta și o ladă de argint în care le păs- 
trez, precum și şapte pungi de galbeni. Bunicul vulturu- 
lui meu m-a adus în zbor pînă la palatul tatălui meu, 
după ce am aflat că s-a întors din război, și astăzi cio- 
pănița-împărăteasă s-a cununat cu ciobanul-împărat. 

Toţi nuntaşii care au ascultat frumoasa lor poveste au 
rămas cu gurile căscate, auzind atitea minunăţii, şi dacă 
tinerii n-au murit și azi trăiesc şi se veselesc. lar eu 
am călărit pe o coasă și v-am spus o poveste frumoasă ; 
iar cine o ştie mai lungă, fugă și-o ajungă. 


PP” 


POVESTIRI DIN „DECAMERONUL 
DE GIOVANNI BOCCACCIO (FRAGMENTE) 


Calandrino, Bruno și Buffalmacco încearcă să gă- 
sească pe valea rîului Mugnone o piatră ferme- 
cată, căreia îi zice Elitropia. Calandrino își închi- 
puie c-a găsit-o el și se întoarce acasă încărcat de 
pietre, nevasta îl ocărăște ; el, înfuriat, o bate zdra- 
văn și apoi le povestește prietenilor ceea ce ei știau 
mai bine decît dînsul. 


ÎN ORAȘUL NOSTRU, cel veşnic plin de ca- 
raghioși și obiceiuri felurite, trăia acuma nu de mult un 
oarecare, Calandrino, zugrav de felul lui, om cam sărac 
cu duhul și cu apucături ciudate; şi Calandrino acesta 
umbla mai toată vremea cu alţi doi zugravi, unul pe nume 
Bruno, iar celălalt Buffalmacco, doi hîtri buni de glumă, 
dar altfel oameni iscusiţi și greu de tras pe sfoară, care 
se împrieteniseră cu Calandrino pentru că adeseori aveau 
prilejul să petreacă pe socoteala neghiobiei şi-a obiceiu- 
rilor lui. Tot pe la vremea aceea trăia la Florenţa un 
tînăr, băiat destoinic foarte 'și mare meșter la de toate, 
viclean și îndemînatec, pe nume Maso del Saggio, care, 
auzind și el tot soiul de povești despre prostia lui Calan- 
drino, ca să petreacă niţeluș, se hotărî să-i joace un renghi 
ori să-l îmbie a crede mai știe naiba ce minune. Şi, în- 
tr-o bună zi, dînd peste el din întîmplare, în biserica 
San Giovanni și, văzîindu-l cum stă şi cască gura la zu- 


73 


` grăvelile şi încrestăturile de pe firida care se alla de- 
asupra altarului, şi care nu de multă vreme fusese așe- 
zată acolo, se chibzui că ăsta-i locul şi vremea potrivită 
ca să-și atinsă țelul. De aceea, după ce dintii destăinui 
unui tovarăș cu care se afla acolo ce avea de gînd să 
facă, se apropiară amindoi de locul unde Calandrino şe- 
dea de unul singur, și, pretăcîndu-se amîndoi că nici nu-l 
bagă în seamă, se apucară să vorbească despre virtuțile 
ascunse pe care le au unele pietre despre care Maso turuia 
cu atita iseusinţă, de-ai fi jurat că nu-i pe lume giuvaer- 
giu mai priceput şi mai destoinic decit el. Calandrino, care 
trăgea cu urechea, de la o vreme se sculă și, pricepind 
că nu e vorba de nici o taină la mijloc, se dădu binişor 
pe lîngă dinşii, lucru de care Maso se bucură nespus. Și, 
fiindcă omul nu se sinchisea de el, ci-i da înainte cu gura, 
Calandrino îl întrebă pe unde s-ar putea găsi asemenea 
pietre minunate. Maso îi răspunse că cele mai multe: se 
găseau în Berlinzone, pămînt în țara bascilor și anume 
într-un sat căruia îi zicea Bengodi, unde viile erau le- 
gate cu cirnaţi, iar o giscă te costa un ban, pe care mai 
primeai și-o rață pe deasupra ; şi mai era acolo un munte 
întreg de parmezan — zicea — răzăluit de-a gata, de- 
asupra căruia şedea un neam de oameni care n-aveau altă 
treabă decit să facă ravioli! şi macaroane pe care să le 
pună la fiert în supă de claponi, iar mai la urmă să le 
azvirle la vâle, în jos pe munte, şi ăla de prinde mai 
multe era mai cîştigat ; şi-n pg ră muntelui curgea un 


+ 1 Ravioli — un fel de colţunaşi cu carne sau cu brînză, care se 
` “fierb în supă. 

ey cu vin, un vin fără citi în lume și fără i strop i 
de apă într-însul. 


— Halal de-aşa ţară! se minună Calandrino Da’ 5, 
claponii ăia pe care-i fierb, ce se alege ? 

Maso îi răspunse : 

— Îi papă bascii. 

Atuncea Calandrino zise : 

— Ai fost vreodată în ţara aceea ? - 
— Vreodată ? Asta-i bună, răspunse Maso. Nu o dată, et 
de mii de ori am fost. 

La care Calandrino zise : 

— Şi cite mile-s pină acolo ? 
— Păi să tot fie cam vreo mie. 
— Care va să zică-i mai departe decit ar fi pină-n 
Abruzzi ? E 
— Vezi bine, făcu Maso. Oleacă mai depărtişor. 

Calandrino, bietul, sărac cu duhul cum era, văzînd că 
Maso nici nu ride, nici nu clipește barem la vorbele astea, 
Je socoti adevărate și le dădu crezare cum dai oricărui 
adevăr care-și vădeşte limpede şi fără înconjur faţa. De 
aceea zise ; 

— Din păcate e prea departe pentru mine ! Dar dac-ar 
fi mai la îndemiînă, zău că m-aș duce o dată, cu tine îm- 
preună, nu de alta, dar să văd și eu macaroanele cum 
fac la tumbe şi să mănînc pe săturate. Da’ fă bine şi 
spune-mi, pe aicea pe la noi nu se găseşte nici o piatră 
din alea fermecate ? 

La care Maso zise ; 

=- Ba da, şi încă două soiuri cu strașnice virtuţi : un soi 
îs pielrele alea tari din Settignano și Montisci, cu care 
faci făină dacă le pui la moară ; d-aia se zice acolo, prin 
țările alea depărtate, că mila vine de la Domnul şi pie- 
trele de moară din Montisci şi Settignano ; da’ vezi c-aici 
la noi atitea pietre d-astea sînt, încît își pierd din preţ, 
după cum şi la ei își pierd din preţ smaraldele, fiindeă 
p-acolo-s munţi întregi, mai mari ca muntele Morello, 
care scînteiază noaptea de te crucești, nu alta. Şi află că 
de-ar fi vreunul să șlefuiască bine, pînă ce nu sînt găurite 
pietrele astea tari, din care se fac pietre de moară, şi să 
le înşire pe-o aţă, ar căpăta bani grei pe ele, dacă le-ar 
duce la sultan. Cit despre celălalt soi de pietre, cărora noi, 
giuvaergii, le zicem Elitropia, acelea-s nişte pietre cu în- 
Suşiri și mai grozave : oricine poartă în sîn o pietricică 
d-alea, nu poate fi văzut de nimeni acolo unde nu-i. 
Atuncea Calandrino zise : 

— Măi, ce mai pietre minunate! Da’ astea de la urmă 
pe unde se găsesc î 

Maso îi răspunse că în Mugnone. 

— Si cum e piatra asta ? E mare ori e mică ? Și ce cu- 
leave are ? îl întrebă Calandrino. 

Maso îi răspunse: 

— Aşa şi-așa. Sînt unele mai măricele și altele mai mici. 
Da’ toate-s negricioase. 

Calandrino, care își virise bine în cap toate amănuntele 
acestea, se prefăcu atunci că are altă treabă și, despăr- 
țindu-se de Maso, se hotărî în sinea lui să caute piatra 
fermecată, dar nu fără de ştirea lui Bruno şi-a lui Bultal- 

macco, la care ţinea îndeosebi. Se puse deci să-i caute, 
pentru ca “fără de zăbavă și înaintea tuturor să se apuce 
de cercetat şi toată dimineaţa şi-o irosi căutindu-i. În 
cele de pe urmă, cam după ceasul prînzului, amintindu-și 
că lucrau amindoi la mănăstirea maicilor, din strada 
Faenza, deşi arșiţa era mare, lăsîndu-și toate treburile, 
se duse într-un suflet pină la dinșii și, chemîndu-i, le 
zise după cum urmează : 

— Fraţilor, dacă-mi daţi crezare, e rost să devenim cei 
mai bogaţi bărbaţi din tot oraşul ăsta; am auzit de la 
un om vrednic de toată încrederea, c-aicea în Mughone 
se află o piatră minunată, pe care, dac-o porţi la tine, 
nici dracul nu te vede. De aceea, aş zice s-o pornim întru 
căutarea ei, acum, fără întîrziere, ca nu care cumva să 
ne-o ia alții înainte. Şi-o s-o găsim fără îndoială, fiindcă 
eu știu cam cum arată; iar după ce-om găsi-0o, ce alta 
am putea să facem decit să ne-o vîrîm în pungă şi să 
ne ducem la zarafi — care știți că pururi ţin pe mese 
movile de florini și arginți — şi să furăm cît om putea, 
Că nimeni n-are să ne vadă ; și într-acest chip ne îmbo- 
găţim pe dată cîteştrei, fär’ să trebuiască cît e ziua de 
lungă și de mare să stăm să mizgălim pereţii, așa cum 
face melcul. 

Pe Bruno și pe Buffalmacco îi pufni rîsul în sinea lor 
cînd o auziră şi pe asta; dar, uitindu-se unul la altul, 
se prefăcură miraţi foarte şi lăudară între ei sfatul lui 
Calandrino. Totuşi, Buffalmacco îl întrebă să-i spuie cum 
îi zicea pietrei. Dar Calandrino, bietul, care era cam greu 
de cap, uitase cum îi zice ; de aceea îi răspunse ; 

— Ce nevoie avem de nume, cînd ştim ce însuşiri as- 
cunde ? Eu zic să nu mai pierdem vremea și să ne ducem 
s-o căutăm. 

— Da’ cum e piatra ? zise Bruno. 

— Să vezi, răspunse Calandrino. Sînt unele mai mari şi 
altele mai mici, dar la culoare toate-s negre, de aceea, 
după socotința mea, aș zice să le strîngem pe toate cele 
negre, pină ce-om da de ea. Haidem, să nu mai pierdem 
vremea. 

— Ci stăi oleacă, zise Bruno. 

Și, întorcîndu-se către Buffalmacco, făcu : 

— Are dreptate Calandrino.- Dar nu e vremea aew’ pen- 
tru o treabă ca aceasta, căci soarele e în crucea amiezii 
şi cum răzbeşte în albie usucă toate pietrele ; de aceea 
alea care-s negre în zori, cînd nu sînt dogorite, acum la 
ceasul ăsta ni s-or părea că-s albe. Ba, pe deasupra, astăzi, 
cum e și zi de lucru, trebuie să fie tare multă lume în 
vale Ja Mugnone şi s-ar putea, văzîndu-ne, să ghicească 
ce căutăm acolo și să se apuce şi ceilalţi să caute piatra 
cu pricina ; iar de le pică lor în mînă, noi pierdem tot şi 
nu de alta, ci numai fiindcă ne-am grăbit. Eu cred, de 
vă învoiţi şi voi, că asta-i treabă de făcut în zorii dimi- 
neții, că poţi deosebi mai bine culorile la pietre, şi nu în 
zi de lucru, ci-n zi de sărbătoare, ca să nu fim văzuți 
de nimeni. 

Buffalmacco găsi de bună povaţa lui Bruno şi a lui Ca- 
landrino aşijderi ; drept care citeșitrei căzură la învoială 
ca în dimineața următoarei dumineci să pornească în cău- 
tarea pietrei. Calandrino însă îi rugă stăruitor să nu care 

cumva să sufle o vorbă despre asta, căci cel ce îi spusese 
taina îl juruise s-o păstreze. Iar după aceea se apucă să 
le înșire ce auzise despre ținutul Bengodi, jurindu-se că 
spune drept. 

Rămași singuri, Bruno şi Buffalmacco se sfătuiră între ei 
cum să urzească treaba. Calandrino aşteptă ca pe jăratec 
ziua de duminecă, iar cînd veni, în sfirşit, sculindu-se de 
miînecate, își adună tovarășii şi luînd-o pe la poarta San 
Gallo, coboriră în valea riului Mugnone, unde începură 
ciîteşitrei să umble în sus şi-n jos în căutarea pietrei. 
Calandrino, ea cel mai avîntat, mergea înaintea celorlalţi 
şi, ţopăind cînd ici, cînd colo, cît ce zărea o piatră neagră, 
se năpustea asupra ei și și-o vira în sîn. Bruno și Buffal- 
maceo căleau pe urma lui și adunau și ei ici una, colo 
alta. Ci Calandrino, tot stringind, se pomeni nu după mult 
cu sînul plin de pietre; drept care, ridicîndu-și poalele 
cămeșii, care era destul de largă, le prinse bine în briu 
şi cît ai zice „vai“ își încărcă şi poala; apoi, nu după 
multă vreme, făcu şi din giubeică o traistă și o umplu 
şi pe aia. Bruno și Buffalmacco, văzîndu-l încărcat cu 
pietre, cum se făcuse și de amiaz, se apucară să vorbească 
precum se înţeleseseră mai dinainte încă, şi ca atare 
Bruno zise : 

— Da” unde-i Calandrino ? 

Buffalmacco, care îl vedea doar bine, acolo la doi paşi 
de el, se răsuci căutindu-l la dreapta și la stînga şi în- 
tr-un tirziu răspunse : 

— Habar n-am unde poate fi. Doar mai înainte era aici, 
La care Bruno zise : 

— Se poate, nu zic ba, dar sînt încredințat că acu’ tre- 
buie să fie acasă, unde mănîncă de amiaz şi-n schimb pe 
noi ne lasă aici să ne prostim căutînd la pietre. 

— Aşa ne trebuie, zise celălalt. Bine-a făcut că ne-a amă- 
git și ne-a lăsat aicea baltă, de vreme ce-am fost nătărăi 
şi l-am crezut ca proștii. Care altul mai neghiob ca noi 
ar fi putut să creadă c-o piatră cu atari virtuţi se află 
tocmai în Mugnone ? 

Calandrino, cînd i-auzi vorbind așa, crezu că, în sfirșit, 
dăduse peste piatra cu pricina și mulţumită virtuţilor ei 
minunate tovarășii lui nu-l vedeau, deși se afla sub ochii 
lor. De aceea, bucurîndu-se peste măsură de norocul care 
dăduse peste dînsul, fără să spună o vorbă, se hotărî să 
se întoarcă şi de aceea o luă din loc şi se porni spre 
casă. Văzindu-l că se duce, Buffalmacco zise către 
Bruno : 

— Ce facem, vere ? Nu plecăm ? 

— Ba hai și-om merge, zise Bruno, da’ jur pe Dumne- 
zeul meu că n-o să-şi bată joc de mine a doua oară 
Calandrino. Şi de mi-ar fi la îndemînă, cum mi-a fost 
toată dimineaţa, ţi l-aș atinge pe la glezne cu una din 
pietrele astea, de și-ar aduce aminte şi-o lună întreagă 
de păcăleala ce ne-a tras. 

Şi n-apucă să zică bine că și înșfăcă o piatră şi azvirli 
cu ea în picioarele lui Calandrino, care, simțind durerea 
pină în rărunchi, chirci piciorul și începu să sufle tare, 
dar fără să se vaite, și merse mai departe. Buffalmacco 
mi-ţi apucă şi el o piatră din cele adunate și zise către 
Bruno : 

— Vezi pietricica asta ? Ajunge-l-ar pe Calandrino cît al 
clipi, în spinare ! 

Şi dindu-i drumul îi arse una, dar zdravănă de tot, în 
şale. Într-acest chip, dintr-una într-alta, tot asmuţindu-l 
de la spate cu pietre, urcară valea şi ajunseră la poarta 
San Gallo. Acolo, după ce aruncară pietroaiele adunate, 
se opriră oleacă să vorbească cu vameșii de strajă, iar 
dînșii, aflîna despre ce-i vorba, se prefăcură a nu-l vedea 
pe Calandrino și stricîndu-se de ris îl lăsară să treacă 
nestingherit poarta. Calandrino nu zăbovi deloc pe drum, 
ci merse ţintă acasă la doi pași de Ungherul Morii. Şi 
atita de prielnică se arătă şotiei soarta, încît în timp ce 
urca din vale şi străbătu orașul nimeni nu-l agrăi, 
cu toate că în drum se întilni cu cîţiva oameni, puţini, 
ce-i drept, căci cei mai mulţi mîncau de amiaz la ora 
aceea. 

Ajuns acasă intră înăuntru, aşa încărcat cum se afla. Ne- 
vastă-sa, femeie frumoasă şi isteaţă, pe nume donna Tessa, 
se afla din întîmplare tocmai în capul scărilor; și, în- 
ciudată cum era că întirziase atita, cînd îl văzu că vine 
se apucă să-l ocărască, zicînd : 

— Bin’ că te-aduce dracu acasă! Toţi îs miîncaţi de- 
amiaz cînd te trezești şi tu să vii. 

Cînd Calandrino o auzi şi pricepu că-l vede, făcu plin 
de obidă și durere : 

— Lua-te-ar dracu, femeie blestemată ! Care va să zică 
aici erai ? M-ai mincat fript de data asta! Da’ las că 
T ţi-oi plăti-o eu cu virf și îndesat. 

Şi, după ce urcă și-și lepădă povara într-o sălițţă sus, se 
repezi la dinsa și apucind-o de cosițe, o azvirli pe jos şi 
începu să-i care la pumni și la picioare, lovind-o orbește 
în cap, în şale, pe unde apuca : degeaba se ruga femeia 
cu mîinile impreunate ; pînă ce n-o snopi în bătaie, zdro- 
bindu-i toate oasele şi pînă ce nu-i smulse şi cel din urmă 
fir de păr, nu se clinti de lingă dinsa. 

Bruno și Buffalmacco, după ce riseră o bucată cu vameşii 
porţii San Gallo, porniră agale pe urmele lui Calandrino. 
Şi, ajunşi la poarta casei lui, auziră de jos ce mamă de 
bătaie îi mai ardea nevesti-si ; drept care, prelăcîndu-se 
că tocmai în clipa aceea pică, strigară după el de jos. 
Calandrino ieşi la fereastră roșu la faţă, nădușit și frînt 
de oboseală și îi rugă să vie sus. Bruno și Buffalmacco, 
făcînd pe îngrijoraţii, urcară pînă sus la el şi văzură 
odaia plină de pietre, iar într-un colț pe biata Tessa, care 
plingea amarnic, cu părul răvășit, cu rochia sfirtecată şi 
cu obrazul însîngerat și plin de vinătăi ; iar într-un alt 
ungher pe Calandrino stînd pe un scaun, ca omul frint 
de osteneală, cu straiele ca vai de lumt şi gitiind din 
greu. Şi, după ce priviră la el şi-n jur o vreme, grăiră : 
— Ce mai e şi asta ? Vrei să zidești ceva de-ai adunat 
atitea pietre ? 

Iar pe urmă adăugară ; 

— Da' donna Tessa ce-are ? S-ar zice c-ai bătut-o. Ce 
înseamnă toale astea ? 

Calandrino, frînt de povara pietrelor pe care le cărase, 
de miniu îndrăcită cu care își altoise nevasta şi de su-, 

părare, fiindcă își scăpase ca un prost norocul printre 
degete, nu era în stare să-și adune minţile ca să răspundă 
desluşii. De aceea, văzindu-l că tace, Buffalmacco o luă 
de la capăt zicînd : 

— Măi Calandrino, dacă erai miînios din altă pricină pe 
noi, nu se cădea defel să ne batjocoreşti așa cum ne-ai 
batjocorit, că după ce ne-ai dus cu tine, ca să căutăm 
piatra aia rară, ne-ai lăsat baltă acolo ca pe niște ca- 
raghioşi şi te-ai întors fără un cuvint. Să ştii că păcă- 
leala asta ne-a supărat din cale-afară şi are să fie ultima 
din cite ne-ai mai tras. De bună seamă, ultima. 

La vorbele acestea, Calandrino răspunse : 

— Fraţilor, nu vă supăraţi că lucrurile stau altminteri de 
cum vi le-aţi închipuit voi. Eu, vai și amar de mine, gä- 
sisem piatra aceea. Și, ca să fiţi încredințaţi că nu min- 
tesc, să știți că atunci cînd voi tot întrebaţi de mine și 
mă căutaţi în jur, eu mă aflam acolo, la doi-trei paşi de 
voi ; iar dac-am văzut că plecaţi și nu mă vedeţi, v-am 
luat-o înainte şi abia sBnouri am sosit, puţin înaintea 
voastră. 

Şi luînd-o de la capăt, le povesti de-a fir-a-păr tot ce 
făcuseră acolo şi ce vorbiseră între ei, arătîndu-le și vì- 
nătăile cu care se alesese pe la cîlciie şi pe spinare de 
pe urma pietrelor azvirlite de dînşii. Pe urmă îi dădu 
înainte, zicînd : 
— Iar cînd am trecut poarta cu toate pietrele astea în 
sîn, nici pis nu mi-a zis nimeni, deşi ştiţi şi voi bine ce 
plicticoşi şi uricioşi sînt vameşii aceia, care vor cu tot 
dinadinsul să-și vîre nasu-n tot ce duci. Ba, pe deasupra, 

m-am întîlnit pe drum și cu niscaiva prieteni, cari tot- 
deauna m-agrăiesc și mă poftese să beau cu ei și totuși 
n-a fost unul să-mi deie ziua bună, pentru că ei nu mă 
vedeau. De-aici, cînd am ajuns acasă, împielițata asta de 
cutră blestemată mi s-a făcut înainte şi m-a văzut; ea 
singură. Și nu e de mirare, că, precum știți, muierile dez- 
leagă orice farmec și alungă orice însușire din cele cite 
zac în lucruri. Și tocmai cînd să zic și eu că-s cel mai 
norocos bărbat din tot orașul ăsta, m-am pomenit mai 
oropsit ca orișicare altul ; de aceea am căptușit-o de să 
mă ţie minte şi nu știu, zău, ce mă oprește să n-o omor 
„pe dată. Aturisit să fie ceasul cînd am văzut-o prima oară 
şi cînd mi-a pus picioru-n casă, i 

Şi aprinzîndu-se din nou, fu cît p-aci să sară și să-i mai 
ardă o bătaie, Bruno și Buffalmacco făceau, ai naibii, pe 
mirații și îi dădeau dreptate lui Calandrino, deși în sinea 
lor abia se stăpîneau să nu pufnească în ris. Dar, cînd 
văzură că se scoală mînios, ca s-o mai bată o dată, se ridi- 
cară şi-l opriră, spunîndu-i că nu ea ci el era de vină, el care 
ar fi trebuit să-i spună dinainte să nu i se arate în ziua 
aceea în faţă, dacă știa că femeile dezleagă orice farmec ; 
iar dacă Dumnezeu nu-i trimisese gîndul ăsta era ori 
fiindcă se gîndise să-și înșele tovarășii, pe care ar fi tre- 
buit să-i înștiințeze de norocul care dăduse peste dînsul, 
ori fiindcă soarta lui era să nu se norocească, Şi după 
multe alte vorbe, într-un tîrziu, cu chiu cu vai, îl împă- 
cară cu nevasta și plecară de la dînsul, lăsîndu-l îngîndu- 
rat în casa plină de pietre. 

Bruno și Buffalmacco îi fură un porc lui Calandrino; 
ca să găsească hoțul, îl pun să facă o încercare cu 
acadele de ghimber și vin din cela dulce și-i dau şi 
lui două acadele, amare înăuntru, amestecate cu 
aloi ; hoțul se arată a fi chiar el, drept care e ne- 
voit să deie prietenilor săi două perechi de claponi 
grași, ca să nu-l spună nevestei lui. 


NU CRED C-AR FI NEVOIE să mai spun și eu 
cine e Calandrino, Bruno şi Buffalmacco, fiindcă îi cu- 
noaşteţi dinainte ; de aceea, trecînd mai departe, spun că 
numitul Calandrino avea o moșioară, nu prea departe de 
Florenţa, pe care o primise în zestre de la nevasta lui, 
şi printre celelalte bunuri pe care i le aducea moșia, se 
afla şi cîte un pore cu care se alegea în fiecare an; şi, 
fiindcă așa se obișnuise, în luna lui decembrie mergea la 
țară cu nevasta și acolo tăia porcul și-apoi îl punea la 
sărat. Ori, într-un an se întîmplă ca, fiind nevastă-sa bol- 
navă, Calandrino să meargă singur la tăiatul porcului. 
Bruno şi Buffalmacco, prinzind de veste treaba asta, se 
duseră și ei la un bun prieten al lor, un popă care era 
vecin cu Calandrino, să petreacă acolo vreo trei sau patru 
zile. Calandrino, care tăiase porcul în dimineaţa zilei în 
care ei sosiseră, văzindu-i pe amîndoi cu popa îi chemă 
Și le zise : 

— Bine-aţi venit, măi fraţilor ! Ia haideţi să vedeţi ce 
gospodar sînt eu ! 

Şi, ducîndu-i în casă, le arătă porcul tăiat. Bruno și 
Buffalmacco găsiră porcul straşnic şi pricepură din spu- 

sele lui Calandrino că avea de gînd să-l puie la sare 
pentru ai lui. Atuncea Bruno zise : - 

— Măi, da’ mare prost mai ești ! Vinde-l mai bine şi de 
bani ne-om bucura împreună, iar Tessei n-ai decit să-i 
spui că ți l-au şterpelit. 

Calandrino zise : 

— Nici gînd ; întîi că nu m-ar crede și-apoi m-ar da afară 
din casă. Nu v-amestecaţi în treburile mele, că şi-așa nu 
v-ascult. 

Degeaba se căzniră flăcăii să-l convingă, căci tot n-o scoa- 
seră la capăt. Calandrino îi pofti la cină cu jumătate de 
gură, drept care dînșii nu primiră, și-apoi plecară de la 
el. Pe drum, Bruno zise : 

— Ce-ar fi să-i furăm porcul la noapte, hai? Ce 
zici ? 

— Dar cum naiba am putea-o face? întrebă Buffal- 
macco. 

— Lasă că ştiu eu, zise Bruno. Numai de nu i-ar schimba 
locul. 

— Dacă-i aşa, hai să-l furăm, răspunse Puffalmacco. De 
ce adică să n-o facem ? Şi-am trage apoi un chef cu popa, 
de să ne meargă vestea ! 

Părintele se învoi bun bucuros la furt și atuncea Bruno 
zise : 

— La treaba asta e de lipsă niţică dibăcie. Tu, Puftfal- 
maeco, ştii doar bine ee cărpănos e Calandrino şi cit de 
bucuros se îmbată cînd e să nu plătească el. Haide să-l 
ducem la o crîșmă ; popa să se prefacă numai că ne 
cinstește pe toţi trei și să nu-l lase să plătească nimic pe 


Calandrino. O să se îmbete turtă și-o să-l putem fura în 
voie, că nu c decit el acasă. Făcură, dar, minca pre- 
cum spusese Bruno. 

Calandrino, văzind că popa nu lasă pe nimeni să plătească, 
se apucă să beie zdravăn şi, deși nu-i trebuia prea mult 
ca să se amețeascã, bău pînă nu mai putu. Și, cum era 
noapte tirzie, cînd se întoarse acasă, nu mai pofti nimic 
de cină, intră şi se trinti pe pat, lăsînd ușa deschisă, deşi 
era încredințat c-o încuiase cu zăvorul. Bruno cu Buffal- 
macco se duseră împreună cu popa să cineze; şi, după 
ce mincară bine, luară cu ci niscaiva scule, ca să se poată 
strecura la Caiandrino în casă pe unde dibuise Bruno că-i 
Jocul potrivit şi se porniră într-acolo. Ci aflind uşa des- 
cuiată, intrară înăuntru şi, luînd porcul din cui, îl duseră 
la popă acasă, unde îl dosiră bine, iar pe urmă se culcară. 
A doua zi de dimineaţă Calandrino se sculă, de astă dată 
treaz la minte, şi cit se cobori văzu că poreul nu-i în cui 
şi uşa e deschisă ; drept care, după ce întrebă pe unul 
şi pe altul dacă nu știu cumva cine îi furase porcul, vă- 
zind că nu-i chip să-l găsească, se apucă să facă un tă- 
răboi cumplit, jelindu-se în gura mare că cineva îi furase 
porcul. Bruno și Buffalmacco, sculîndu-se și ei, se duseră 
la Calandrino să vadă ce mai zice. Calandrino, cît ce dădu 
eu ochii de ei, îi chemă cu lacrimile în ochi şi le 
spuse : 

— Vai, fraţilor, mi-au furat porcul. 

Bruno se apropie de el şi-i zise pe șoptite : 

— Mare minune, zău aşa, c-ai fost și tu înţelept o 
dată ! ha 

La care Calandrino zise : 

— Nu mint. Mi l-au furat. De-adevăratelea v-o spun. 
— Aşa, aşa, făcu celălalt; strigă cit poţi, ca să te 
creadă. 

Calandrino, bietul, striga din ce în ce mai tare, zicînd : 

— A naibii treabă ! Nu mint, pricepe o dată. Mi l-au fu- 
rat de-a binelea. 

Dar Bruno îi da înainte: 

— Zi numai, zi: aşa și trebuie. Strigă cît poţi în gura 
mare, ca să te creadă,că spui drept. 

— Pe legea mea, mă scoţi din fire, răspunse Calandrino. 
Nu vrei să crezi și pace; să mă trăsnească Dumnezeu 
dacă te mint ! Mi l-au furat, 

Atunci Bruno zise: 

— Cum dracu ? Nu pricep. Ieri încă l-am văzut aicea. Doar 
n-oi fi vrînd să cred că peste noapte a zburat ! 

— Aşa cum îţi spun, răspunse Calandrino. 

— E oare cu putinţă ? se minună celălalt. 

— Vezi bine, zise Calandrino. Așa e cum îţi spun. Am 
rămas de pagubă şi nu știu cum să mă întorc acasă; 
nevastă-mea n-o să mă creadă și, chiar dacă m-ar crede, 
n-o să mai am zi bună cu ea un an de zile. 

Atuncea Bruno zise : 

— Dacă-i așa, pe legea mea, i-o mîrșăvie treaba asta; 
dar Calandrino, tu știi bine că ieri te-am învăţat chiar 
eu să născocești povestea și n-aş vrea să-ți baţi joc acuma 
de noi şi de nevastă-ta. 

Calandrino prinse a zbiera și zise : 

— De ce mă scoţi din fire și mă îndemni să înjur de 
Dumnezeu și sfinţi ? Îţi spun și iar îţi spun'că mi-au furat 
porcul asti-noapte, 

Atunci grăi şi Buffalmacco : 

— Dacă-i aşa, trebuie să aflăm, dac-om putea, un mijloc 
ca să-l găsim neapărat. 

— Ce mijloc am putea găsi ? întrebă Calandrino. 

— Apăi de bună seamă că n-a venit din India acela de 
M l-a furat. Hoțul trebuie să fie unul dintre vecinij täi. 
Și dacă tu poți să-i aduni, eu ştiu să fac o încercare, 
aia cu piinea şi cu brinza, și cît ai zice „vai“ îl găsim 
pe hoţ. 

— Ţi-ai găsit ! făcu Bruno. Crezi c-o să.poţi să-i duci 
pe ăştia cu piinea și cu brinza ? Sint încredinţat că unul 
din ei a furat porcul şi n-o să vrea nimeni să vie, fiindcă 
o să-și deie seama de ce îi chemăm aşa pe toţi. 

— Ce-i de făcut atunci ? întrebă Buffalmacco. 

— Eu cred, răspunse Bruno, că încercarea asta ar fi mai 
bine dac-am face-o cu acadele de ghimber şi cu vin din 
cela dulce, la care să-i poftim să beie, N-o să le treacă 
prin minte că vrem să-i încercăm și vor veni de bună 
seamă ; că doar putem sfinţi și acadelele la fel de bine 
ca pîinea și ca brinza. 

— Aşa e, bine zici, făcu Buffalmacco, Ce spui de asta; 
Calandrino ? Să încercăm ? 

— De bună seamă, răspunse Calandrino. Ba chiar vă rog 
s-o faceți, că, dacă aş ști măcar pe mîna cui a încăput, 
m-aş simţi oarecum mai mîngiiat, 

— Atunci haidem, zise Bruno. Dacă-mi dai bani, sînt gata 
să mă duc pînă la Florenţa, s-adue de-acolo ce ne trebuie. 

Calandrino avea la el vreo patruzeci e sfanţi, pe care îi 
dadu pe toţi. Bruno plecă dar la Florenţa, la un spițer, 
prieten de-al lui, și cumpără ca la vreo litră de acadele 
de ghimbor ; pe urmă puse pe spițer să-i facă două: 
de-alea amare, să le amestece inăuntru cu zeamă proas- 
pătă de aloi şi la sfîrşit să le îmbrace în zahăr, ca pe 
celelalte ; şi, ca să nu le încurce ori să le piardă le făcu 
la amindouă cîte un semn, după care putea uşor să le 
recunoască. Pe urmă, după ce mai cumpără și-o dami- 
geană cu vin dulce, se întoarse în sat la Calandrino şi-i 
zise : 

— Miine dimineaţă să-i pofteşti la un pahar de vin pe 
cei ce-i bănuieşti ; e zi de sărbătoare şi vor veni bucuroși ; 
iar Buffalmacco și cu mine la noapte om sfinţi acađelele 
şi miine dimineaţă le-om aduce acasă. Mai mult : de dra- 
gul tău am să-i îmbii chiar eu pe oameni să ia şi să 
mănînce şi tot eu am să le vorbesc şi am să fac ce-i de 
făcut. 

Calandrino făcu precum îl învățase. Drept care a doua 
zi, în jurul ulmului din faţa bisericii, se adună o ceată 
întreagă de ţărani și de tineri florentini, care se aflau la 
țară. Bruno şi Buffalmacco veniră cu cutia de acadele 
şi cu vinul și, după ce așezară pe cei de faţă în cerc, 
Bruno prinse a vorbi şi zise : 

— Domnilor, trebuie să vă spun de ce v-am adunat aici, 
ca nu cumva la urmă să fiu eu vinovatul, dacă s-ar în- 
tîmpla ceva ce nu v-ar fi pe plac. Lui Calandrino aici 
de faţă i s-a furat ieri noapte un porc și nu se ştie cine-i 
hoţul : or, fiindcă el de bună seamă se află printre noi, 
ca să-l putem găsi, Calandrino vă pofteşte să luați din 

acadelele astea. fieştecare cite una, și după ele să beti 
vin. Şi-i bine să știți de pe acuma că hoțul n-o să fie 
în stare să înghită acadenua,- căci o să-i pară mai amară 
ca fierea şi-o s-o seuipe ; de aceea, ca să n-aibă a pătimi 
ruşinea asta aicea în văzul tuturor, cred c-ar fi mai bine 
să se mărturisească popii şi eu sint gata să mă las de 
orice incercare, A 
Toţi cei de faţă se învoiră bucuroşi să mănînce acadelele. 
Drept care Bruno, după ce-i așeză la rînd şi-l puse și 
pe Calandrino să şadă în şir cu ei, o luă de la un capăt 
şi începu să împartă fieştecăruia acadeaua. Ajuns în drep- 
tul lui Calandrino, luă una din acelea amare și i-o aşeză 
în palmă. Calandrino şi-o azvirli degrabă în gură şi în- 
cepu s-o mestece: cît ce-i ajunse însă pe limbă gustul 
de aloi, nemaiputind răbda amărala, scuipă pe dată aca- 
denua. Toţi se uitau unul la altul să vadă care scuipă, 
şi-n timp ce Bruno împărțea de zor la acadele, făcîndu-se 
că nu ia în seamă la ce se întîmplă in jurul lui, se auzi 
din spate un glas : 

— Ce-i asta, Calandrino ? 

Bruno se întoarse iute şi, cind văzu pe Calandrino scui- 
pindu-și acadeaua, făcu : 

— Ia staţi niţel; poate a scuipat din alte pricini. Mai 
ține una, Calandrino. 

Și luind şi-a doua acadea, i-o puse e! în gură şi pe urmă 
îşi văzu de treabă pînă sfirşi de împărţit. Prima ca prima, 
dar a doua i se păru și mai amară bietului Calandrino ; 
totuși, fiindcă îi era ruşine s-o scuipe şi pe asta. o mestecă 
o vreme în gură şi într-acestea începu să slobozească 
nişte lacrimi mari cît nişte alune ; şi pînă mai la urmă, 

nemaiputind răbda, scuipă și-a doua acadea, precum fă- 
cuse şi cu prima. Între acestea Buffalmacco cu Bruno 
dimpreună dădeau oamenilor să beie. Cind îl văzu însă 
pe bietul Calandrino c-o scuipă și pe cea de-a doua, se 
alăturară celorlalți şi toată lumea zise că fără îndoială 
Calandrino îşi furase singur porcul, iar unii dintre cei de 
faţă îl și certau cu. asprime. Dar, după ce plecară ceilalţi 
şi Calandrino rămase cu Buffalmacco și cu Bruno, acesta 
de pe urmă zise : 

— Puteam să jur că l-ai vîndut și că pe noi ne-ai dus 
cu vorba, zicînd că ţi l-au șterpeiit, ca nu cumva, doamne 
fereşte, să ne cinstești şi tu o dată cu un pahar de vin 
din banii ce i-ai luat pe el. 

Calandrino, care nu scuipase încă bine amărăciunea de 
aloj, se apucă să jure că nu vinduse porcul. Dar Bultal- 
macco zise : 
— Hai, vere, spune drept : cît ai primit pe el? Ai luat 
barem șase florini ? 

Calandrino, cînd o auzi şi p-asta, se luă cu miinile de 
cap. Atuncea Bruno îi spuse : 

— Ascultă aicea, Calandrino : unul din cei care a mîncat 
şi a băut cu noi ne-a spus că ai pe aici prin apropiere 
o fetişcană, căreia îi dai toţi banii pe care îi pui deoparte 
şi că e încredinţat că ei i-ai trimis porcul. Zi, de-ăștia-mi 
eşti ? Ai învăţat să tragi lumea pe sfoară, hai ? Deunăzi 
ne-ai pornit pe valea rîului Mugnone, ca să culegem pietre 
negre şi, după ce ne-ai pus la treabă, ne-ai lăsat baltă 
acolo și te-ai întors de unul singur. lar după aceea mai 
voiai să te şi credem c-ai găsit-o. Acu”, la fel ca atunci, 
te juri și vrei cu dinadins să ne încredințezi că porcul, 

pe care ori că l-ai vîndut, ori că l-ai dăruit, ţi l-au furat 
vecinii. Da’ vezi că noi ne-am obișnuit cu renghiurile 
tale şi le cunoaștem pe de rost, așa că nu ne mai poţi 
duce. De aceea, ca să-ţi spunem drept, află că ne-am 
căznit destul cu sfințirea acadelelor și ca atare ori ne 
dai două perechi de claponi grași, ori, dacă nu, îi spunem 
Tessei toată povestea de la capăt. 

Calandrino, văzînd că nu-i crezut şi socotind că-i de 
prisos să-și mai sporească amărăciunea și cu blestemele 
nevestii, n-avu ce să mai facă şi le dădu claponii, pe 
care ei, după ce întîi sărară bine porcul, îi luară cu ei 
la Florenţa, lăsindu-l pe bietul Calandrino cu paguba şi 
ruşinea. s 


Biondello îi joacă un renghi lui Ciacco poftindu-l la 
un prînz ; Ciacco se răzbună cu băgare de seamă, 
făcînd astfel încît Biondello să fie snopit în bătaie. 


TRĂIA, AȘADAR, la Florența un om căruia 
toată lumea se deprinsese a-i zice Ciacco, un mîncăcios 
şi un lacom cum nu s-a mai văzut pe lume. Or, fiindcă 
averea lui nu-i ajungea spre a face față acestei lăcomii, 
cum era un om de lume şi avea purtări frumoase şi minte 
ascuțită, pururea gata la răspunsuri de duh și zeflemele, 
se apucă să facă, nu pe bufonul chiar, dar oarecum pe 
măscăriciul şi să se învirtă prin preajma bogătaşilor, care 

se destătau cu mese îmbelșugate ; şi cu aceştia obișnuia 
să meargă adeseori la cină sau uneori la prinz, deşi nu 
întotdeauna era poftit de ei. Tot pe la vremea aceea trăia, 
tot la Florenţa, un oarecare zis Biondello, un om micuţ 
de stat, mai curăţel decît o muscă şi foarte spilcuit, cu o 
scufie în cap și cup chică bălăioară din care nici măcar 
un fir de păr nu se clintea, care învirtea și el acecaşi 
meserie pe care o făcea şi Ciacco. Or, într-o dimineaţă 
din postul Paştelui, Biondello, ducîndu-se la hala de pește, 
să aleagă două mrene mari şi grase pentru messer Vieri 
de Cerchi, fu văzut de Ciaceo, care se apropie de el şi-i 
zise : i 
— Ce însemnează asta ? 

Biondello îi răspunse : 

— Ieri seara messer Corso Donatti a primit încă vreo 
trei mrene şi mai frumoase ca astea, „ba și un nisetru 
pe deasupra ; dar fiindcă nu-i ajung, căci are musafiri 
la masă, m-a trimis să mai cumpăr dovă. Tu nu 
-vii ? 

La care Ciacco îi răspunse : 

— Vezi bine c-am să viu. 

Și, cînd i se păru că-i vremea, se duse la messer Donatti 
şi îl găsi şezînd cu nişte megieşi de-ai lui. Întrebat fiind 
cu ce prilej venise, răspunse : 

— Vin, messere, ca să prînzese cu dumneata şi cu amicii 
dumitale. 

La care messer Donaiti zise : 

— Dacă-i aşa, fii binevenit: haidem la masă, că e 
vremea. è 

Şi aşezîndut-se la masă, li se servi dintii năut și ton 
sărat, iar după aceea pește de rîu prăjit fără nimic 
altceva. 

Ciacco își dădu seama de păcăleala lui Biondello şi, în- 
furiat peste măsură, hotări să se răzbune. Nu trecu multă 
vreme şi într-o Hini zi se întilni cu el, care între timp 
făcuse pe mulți să ridă de păcăleala asta. Biondello îl 
salută şi-l întrebă rizînd cum îi plăcuse prinzul de la 
messer Donatti. La care Ciacco îi răspunse : 

— De astăzi în opt zile vei ști mai bine decît mine cum 
mi-a plăcut. 

Şi despărţindu-se de el, fără a mai zii în planurile 
sale, căzu la învoială cu un şarlalan destoinic asupra pre- 
tului isprăvii şi dindu-i o butelcă goală, îl duse aproape 
de foişorul Cavicciuli, unde îi arătă un cavaler, numit 
messer Filippo Argenti, un om cît toate zilele, bine legat 
și tare criţă, ţifnos ṣi pus pe sfadă și-i zise 

— Ai să te duci la el cu sticla asta în mină și ai să-i spui 
aşa : „Messere, mă trimite Biondello și te roagă să-i umpii 
sticla asta cu vin din. ĉela rubiniu din care ai domnia-ta, 
fiindcă pofteşte să-și petreacă cu nişte prieteni de ai lui“. 
Și pe urmă ai de grijă să nu pună mina pe tine, căci ar 
fi vai de capul tău şi pe deasupra mi-ai strica și mie 
socotelile. 

Şarlatanul îl întrebă : 

— Mai am ceva de spus ? 

— Atita tot, răspunse Ciacco. Şi după ce-ai să spui așa, 
să te intorci cu sticla la mine şi-am să te plătesc. Omul 
o luă din loc şi își făcu solia. Messer Filippo, auzindu-l, 
ca unul căruia îi sărea muștarul numaidecit, își închipui 

că Biondello, pe care îl cunoștea, voia să-și” bată joe de 
el şi, împurpurindu-se la faţă, urlă : 

— Ce vin, ce prieteni ? Fire-aţi ai naibii amindoi! ȘI, 
vidicindu-se în picioare, întinse mîna ca să-l prindă, dar 
el, care şedea la pîndă, fugi cît ai clipi din ochi şi întor- 
cîndu-se la Ciacco îi povesti răspunsul dat de messer 
Filippo. Ciacco îl plăti pentru ispravă și pe urmă nu-și 
află odihnă pînă ce nu dădu din nou peste Biondello, 
pe care îl întrebă : 

— N-ai trecut zilele astea pe la foișorul Cavicciuli ? 

— Nu, dar de ce mă întrebi ? răspunse Biondello, 

La care Ciacco zise : 

— Fiindcă te caută messer Filippo, dar nu știu de ce. 
— Bine, mă duc la el şi-am să-l întreb, făcu celălalt, 
Abia plecat Biondello, că Ciacco îi și luă urma, curios 
să vază în ce fel avea să se descurce. Messer Filippo, 
care nu izbutise să pună mîna pe şarlatan, fierbea de 
ciudă în sinea lui și-și frămînta zadarnic mintea, nefiind 
în stare a desluși din vorbele acestuia nimica altceva 
decit că Biondello, la îndemnul cine ştie cui, voia să-și 
bată joc de el. Şi, în timp ce se muncea cu gindurile 
acestea, tocmai pică Biondello. Cit ce-l zări, messer Fi- 
lippo ieşi înaintea lui şi-i trase un pumn drept în 
ebraz. 

— Aoleu, messere, se înseamnă treaba asta? întrebă 
Biondello. 

Messer Filippo, apucîndu-l de chică, îi sfişie scufia, îi 
azvirli gluga pe jos și, dînd în el cu sete, îi zise : 

— Las c-ai să vezi tu, secătură, ce înseamnă treaba 
asta ! Auzi colo, să trimită la mine după vin. Ce vin, 

ce prieteni ? Ce-ţi închipui, că poţi să mă batjocoreşti 
ca pe-un mucos, tocmai pe mine ? 

Și zicînd astfel, îi zdrobi odată faţa cu pumnii lui de fier 
şi nu-i lăsă în cap nici firicel de păr nerăvășit şi nesmin- 
tit; pe urmă îl dădu de-a dura prin noroi, pînă ce-i 
rupse toate veșmintele, punînd atita sîrg în toată treaba 
asta, încît bietul Biondello nici n-apucă să mai întrebe 
încă o dată de ce îl căptușea așa. Auzise el că-i vorba 
de prieteni şi de vin, dar nu putea pricepe ce înseamnă 
vorbele astea. În cele de pe urmă, după ce fu snopit în 
lege, fu smuls cu mare greutate din mîinile lui messer 
Filippo, așa bătut ca vai de el cum se afla a fi, de către 
cei din preajmă, care îi vădiră apoi de ce îi trăsese mes- 
ser Filippo păruiala aceea și-l dojeniră că îndrăznise 
să-i ceară vin, zicîndu-i c-ar fi trebuit să știe cu cine are 
de-a face şi că e om ce nu știe de glumă. Biondello, sără- 
cuţul, se dezvinovăţea plingînd şi susținea morţi că 
niciodată în viaţa lui nu trimisese după vin, și încă la 
messer Filippo. Iar după ce-și mai reveni din spaimă şi 
din suferinţă, se întoarse îndurerat și necăjit acasă, dîn- 
du-și cu socoteala că înlîmplarea aceasta i-o datora lui 
Ciaceo. După citva timp, vînătăile i se traseră de pe față 
şi, începînd din nou să iasă printre oameni, se întilni 
într-o zi cu Ciaceo, care îl întrebă rîzind : 

— Biondello, cum ţi s-a părut vinul de la messer 
Filippo ? 

— Aşa cum aș dori să ți se fi părut și ție mrenele lui 
messer Corso, răspunse Biondello. 

Ea care Ciaceo zise : 

= Sînt la porunca dumitale : de cîte ori ai să pofliești 
să mă îmbii la mese ca cea la care m-ai poftit, ţi-oi da 
şi eu să bei aşa cum ai băut, 

Biondello, care ştia cu cine are de-a face și cunoștea 
că-i mai uşor să-i vrei răul lui Ciacco decit să i-l și faci, 
îl lasă în plata Domnului și se feri de atunci încolo să-și 
mai þată joc de el. 


Messer Torello îl preacinsteşte în casa lui pe Sala- 
din, care se deghizează în haine de neguţător, apoi 
pleacă în cruciadă, lăsînd vorbă nevestei sale, că 
dacă nu se întoarce peste un an de zile, să se mărite 
a doua oară. În luptă cade ostatec și fiind soimar 
vestit e dus în fața sultanulvi. Saladin îl recunoaște, 
îi spune cine este el și-l preacinstește ca pe un prie- 
ten. Messer Torello se îmbolnăvește și într-o noapte 
e dus prin vrăji acasă la Pavia ; acolo ia parte la 
nunta nevestei lui, dar, fiind recunoscut de dinsa, se 
întorc amindoi la casa lor. 


SE ZICE CĂ pe vremea împăratului Frederie 
întiiul, creştinii ar fi pornit cu mic cu mare o cruciadă 
pentru a pune stăpinire pe locurile sfinte. Or. Saladi 
domn foarte vrednic, care pe vremea aceea cra sultan 
al Babiloniei, prinzind din timp de veste, se hotări să 
vază el însuşi pregătirile pe care le făceau creştinii pentru 
cruciada aceasta, pentru a putea în acest chip să se apere 

mai bine. Punindu-și rînduială, dar, în treburile împără- 
ției, se prefăcu a pleca într-un pelerinaj şi, luînd cu sine 
doi dintre cei mai înţelepţi şi mai de seamă sfetmici ai 
lui, cît și trei slugi, porni la drum înveşmintat în haine 
de neguțător. După ce colindă astfel multe ţinuturi ereş- 
tineşti, dorind să treacă munții şi călătorind prin Lom- 
bardia, i se întîmplă într-o seară, în timp ce bătea dru- 
mul de la Milano la Pavia,,să se întilnească cu un nobil, 
pe care îl chema messer Torello d'Istria, de felul lui 
din Pavia, și care, însoțit de slujitorii săi, de şoimi şi 
cîini de vinătoare, mergea pentru un răstimp la o moşie 
de-a sa, aşezată pe lingă Tessine. Cît ce văzu drumeții, 
messer Torello îşi închipui că sînt străini și nobili și vru 
să-i preacinstească, De aceea, cînd sultanul îi întrebă 
pe unul din slujitorii săi cît mai aveau pîn'la Pavia și 
dacă ar fi ajuns la timp pentru a putea intra în oraș, mes- 
ser Torello îi răspunse în locul slujitorului, zicînd : 

— Domnilor, nu puteţi ajunge la timp pentru a intra 
în oraş. 

— Atunci, grăi sultanul, fii bun şi ne arată unde am 
putea trage la noapte, căci noi sîntem străini de locurile 
acestea. 

Messer Torello răspunse : 

— Cu multă bucurie : chiar adineauri aveam de gînd să 
trimit o slugă prin apropiere de Pavia pentru niscaiva 
treburi ; am s-o trimit cu dumneavoastră şi-o să vă ducă 
într-un loc unde veţi fi bine primiţi. Şi zicînd astfel, se 
apropie de cea mai bună şi credincioasă slugă a lui, îi 
porunci ce avea să facă și o trimise cu străinii. Apoi porni 
degrabă către moşia sa și acolo porunci să i se pregă- 


99 


E 


tească o cină îmbelșugată şi să se aşeze mesele afară în 
grădină, iar după ce făcu acestea, se așeză în pragul 
porții ca să-și aștepte musafirii. Slujitorul, vorbind de 
una şi de alta cu nobilii străini, îi abătu din drum și-i 
duse, fără ca dînşii să-şi dea seama, drept la moşia stă- 
pinului său. Cit ce-i văzu venind, messer Torello le ieşi 
grabnic în cale și le spuse rîzînd : 

— Domnilor, fiţi bineveniţi ! 

Sultanul, om isteţ, își dete seama că seniorul nu se în- 
crezuse în ei și se temuse ca nu cumva să nu-i primească 
găzduirea, dacă i-ar fi poftit pe loc ; de aceea ca să nu-şi 
răpească plăcerea de-a petrece o seară împreună, îi adu- 
sese în casa lui, slujindu-se de un șiretlic. Răspunse dar 
cuvintelor de bun venit şi apoi îi zise : 

— Messere, dacă s-ar cădea ca omul să se plîngă de curte- 
nia celorlalţi, noi am avea la ce ne plinge de dumneata, 
care, pe lingă faptul că ne-ai întors din drum, ne și sileşti 
să primim din parte-ţi cinstea ce ne faci, deși nu ne-am 
învrednicit de ea decît printr-un salut. 

Cavalerul, care era om înţelept şi mare meșter la cuvint, 
răspunse : 

— Domnilor, ceea ce fac eu e o nimica toată faţă de 
preacinstirea de care sînteţi vrednici, pre cite socot eu 
după înfățișarea dumneavoastră, dar, credeţi-mă nicăieri 
pe aproape de Pavia n-aţi fi putut fi găzduiţi așa cum se 
cuvine. De aceea nu vă pară rău c-aţi ocolit oleacă dru- 
mul spre a vă simţi mai bine. Între acestea, slujitorii, 
care se adunaseră împrejurul oaspeţilor, le luară caii de 
îndată ce descălecară și se îngrijiră de ei. Messer Torello 
îi duse apoi pe cei trei nobili în odăile anume pregătite 

pentru dinşii, unde îi puse să se descalţe şi-i răcori cu 
vinuri reci, după care rămase cu ei de vorbă pînă la 
ceasul cinei. Saladin cu tovarășii şi slujitorii săi știau 
cu taţii latineşte, drept care pricepeau ce se vorbea în 
jurul lor şi ei la rindul lor erau de-aşijderi pricepuţi : 
cu toţii socotiră că gazda lor, messer Torello, era cel 
mai plăcut bărbat, cel mai curtenitor şi cel mai meșter 
la cuvint din ciţi văzuseră pe lume. Pe de altă parte 
lui messer Torello i se părea că oaspeții sînt oameni 
străluciți și mult mai vrednici de cinstire decît își în- 
chipuise el şi îi părea rău în sinea lui că nu putea să-i 
omenească cu un ospăț mai falnic și cu tovarăşi mai nu- 
meroşi ; de aceea se gîndi că a doua zi de dimineaţă să-i 
despăgubească de acest neajuns și, după ce-i spuse unui 
slujitor de-al său ce avea de gind să facă, îl trimise la 
Pavia — oraş care era aproape şi care niciodată nu-și 
ținea porţile închise — la nevasta lui, femeie foarte în- 
țeleaptă și tare inimoasă. Pe urmă își duse musafirii în 
grădină şi îi rugă foarte curtenitor să-i spună cine erau 
ei ; la care Saladin răspunse ; 
— Sintem neguţători dih Cipru şi mergem la Paris cu 
treburi de-ale noastre. 

tunci messer Torello zise : 
— Unde n-ar da Dumnezeu să se nască și în țara noastră 
nobili atit de vrednici pe cît sînt negustorii în Cipru! 
Și tot vorbind astfel de una şi de alta, ajunseră și ceasul 
cinei, drept care gazda îi pofti, de vor, să stea la mese; 

acolo, tinind seama că cina nu fusese din vreme pregă- 
tită, ci doar atunci la repezeală, fură slujiţi frumos şi 
în bună rînduială. După ce isprăviră masa, nu mai şezură 

multă vreme, căci gazda dindu-și seama că oaspeţii sint 
obosiţi, îi duse să se odihnească în niște paturi minunate 
şi apoi, nu după multă vreme, se duse și el la culcare. 
Slujitorul trimis la Pavia își împlini porunca întoemai ; 
drept care doamna lui Torello, după ce porunci degrabă 
să cheme o mulțime de prieteni și de slujitori de-ai lui 
messer Torello, se îngriji ca o regină, nu ca o simplă fe- 
meie, de toate cele trebuincioase ospățului cel falnie și 
la lumina torțelor pofti la el o mare parte din cei mai 
nobili cetățeni ai Paviei, pe urmă scoase din dulapuri 
tot soiul de albituri și de mătăsuri scumpe şi rîndui cu 
socoteală tot ceea ce bărbatul ei îi poruneise a pregăti. 
A doua zi de dimineaţă, după ce musafirii se seculară 
din somn, messer Torello puse să-i aducă șoimii şi apoi 
porni cu ei călare către un riu din apropiere, unde le arătă 
cum zboară șoimii lui. Sultanul însă îl rugă să-i deie un în- 
soţitor, care să-l ducă la Pavia, la cel mai bun han din 
oraș și atunci messer Torello îi zise : 

— Am să vă duc chiar eu, căci am de lucru în oraş. 
Străinii îl crezură și porniră mulțumiți la drum cu dinsul 
dimpreună. Către zece ecasuri, după ce ajunseră în oraş, 
messer Torello, în loc să-i ducă la cel mai mare han, 
precum își închipuiau străinii, îi duse drept la el acasă, 
unde se adunaseră, spre a-i preacinsti pe oaspeţi, cinci- 
zeci din cei mai străluciți și mai de vază cetăţeni, care îi 
înconțurară îndată, sărind la frije şi la scări. Sultanul 
cu ai săi, văzind aceasta, pricepură ce înseamnă treaba 
asta și ziseră : 

— Messer Torello, noi îți cerusem altceva ; domnia-ta 
ai făcut aseară chiar şi prea mult de dragul nostru, mai 

mult decìt am fi vrut noi; astfel încît puteai acum cu 
inima împăcată să ne laşi să ne vedem de drum. 

Messer Torello le răspunse : 
— Domnilor, pentru cele cîte vi s-au făcut aseară eu îi 
rămîn îndatorat mai degrabă sorții decit dumneavoastră, 
căci ea v-a prins la drum, silindu-vă să trageţi în prea- 
umila-mi casă ; dar pentru cele cîte vi se vor face azi 
dimineață eu vă rămin îndatorat chiar dumneavoastră 
înșivă și dimpreună cu mine toți nobilii aceştia, care vă 
stau în preajmă ; de socotiți că e frumos să nu le faceți 
cinstea de-a sta cu ei la masă, eu n-am nimic de spus, 
puteţi s-o faceţi şi pe asta. 

Sultanul cu ai lui se dădură bătuţi și după ce descălecară 
fură primiţi și duși de nobili cu multă bucurie în came- 
rele lor, care fuseseră din vreme şi mindru pregătite 
anume pentru dinşii, iar după ce se dezbrăcară de hainele 
de drum și se mai răcoriră oleacă, fură duşi în sala de 
ospeţe, care era împodobită sărbătoreşte. Acolo se spă- 
lară pe mini şi după aceea, fiind așezați la mese cu mare 
cinste și alai, fură slujiţi cu multe şi minunate soiuri de 
vinuri şi bucate, aşa de bine şi frumos, că nici chiar îm- 
păratului, dac-ar fi fost la masă, nu i s-ar fi putut vădi 
mai multă şi mai mare cinste. Și, deși Saladin cu ai lui 
erau domni mari și prinți de vază, deprinși cu atare lu- 
eruri, cu toate acestea se mirară de cele ce văzură şi le 
aflară minunate, cu atit mai mult cu cît știau că gazda 
e doar un orăşean şi nicidecum un prinţ ca ei. 


După ce sfîrşiră ospăţul şi fură: strînse mesele, vorbiră 


o bucată de una şi de alta şi apoi, fiind foarta cald afară, 
cu învoirea gazdei, nobilii din Pavia plecară să se odih- 


103 


nească, iar cavalerul, rămas singur cu oaspeţii, îi duse 
într-o odaie alăturată, unde dădu poruncă s-o cheme pe 
vrednica-i nevastă, pentru ca nici un lucru din cite îi 
erau lui dragi să nu rămiie nevăzut de musafirii săi. 
Doamna, frumoasă și voinică la trup, înveşmintată cu 
straie scumpe şi podoabe, se înfăţişă străinilor între cei 
doi copii ai ei, care păreau doi îngerași, și-i salută curte- 
nitoare. Diînșii, de îndată ce-o văzură, se ridicară în 
picioare şi-o întimpinară cu plecăciuni, după care, așe- 
zînd-o la mijloc între ei, se bucurară foarte de aşa mîn- 
drețe de nevastă și de copii. Și în timp ce stau aşa şi 
povesteau fel de fel — cum într-acestea gazda se îndepăr- 
tase o clipă — femeia îi întrebă cu glas dulce unde mer- 
geau şi din ce părți erau ; străinii îi răspunseră la fel ca 
lui messer Torello şi atuncea doamna bucuroasă grăi : 

— Așadar, n-am dat greş cu socoteala-mi muierească 
şi ca atare v-aș ruga să faceţi bunătatea să nu nesocotiţi 
și să primiţi din parte-mi acel mic dar pe care voi pune 
să-l aducă aicea ; tinind seama de faptul că noi, femeile, 
nu dăruim decît lucruri mici, precum ne e şi inima, vă 
rog să vă gîndiţi, primindu-l, nu atit la preţul lui, cît 
mai ales la faptul că v-a fost dat din inimă. 

Și poruncind să i se aducă cîte două rînduri de straie 
pentru fiecare — dar nu din cele obișnuite de orășeni 
sau negustori, ci straie de seniori, unele căptuşite cu 
mătase și altele cu jder, trei veste de brocat, precum și 
trei perechi de pantaloni — grăi : 

— Luaţi hainele acestea ; şi pe bărbatul meu l-am înnoit 
cu un rînd de straie aidoma cu astea ; cît despre celelalte 
lucruri, ţinînd seama de împrejurarea că ați umblat atita 

cale și mai aveţi încă pe atita, cît și de faptul că sînteţi 
departe de nevestele dumneavoastră şi că negustorii sînt 
oameni gingași şi curaţi, au să vă prindă bine, chiar dacă 
nu-s de preţ. 

“Străinii se mirară foarte și îşi dădură seama că messer 
Torello nu voia să scape nici un prilej de-a se vădi curte- 
nitor din cale-afară ; ba mai văzînd și strălucirea veş- 
mintelor aduse, care nu erau de negustor, le fu şi frică 
nu cumva să-i fi recunoscut ; în cele din urmă, însă, unul 
din ei îi zise doamnei : 

— Aceste daruri, doamnă, sînt lucruri minunate și nu 
ne-ar fi ușor să le primim din parte-ţi, dacă domnia ta 
nu ne-ai sili s-o facem cu rugăminţi cărora noi nu ne 
putem împotrivi. 

Între acestea, întorcîndu-se messer Torello, doamna îşi 
luă rămas-bun de la oaspeţi și plecă, îngrijindu-se ca 
şi slujitorii lor să primească daruri potrivite cu starea 
lor. 

Messer Torello îi rusă cu multă stăruinţă pe negustori 
să rimină în casa lui pînă a doua zi ; drept care după ce 
dormiră de după-amiază, se sculară şi, după ce se îm- 
brăcară, porniră călări prin oraş, însoţiţi ide messer 
Torello ; iar cînd veni şi ceasul cinei se ospătară îmbel- 
şugat, alături de-o mulţime de musafiri de vază. Apoi,, 
cînd se făcu și vremea de culcare, se duseră să se odih- 
nească şi în zori de zi, sculîndu-se din somn, aflară în 
locul roibilor trudiţi de drum trei cai de toată frumuseţea 
şi așijderea şi pentru slugi alți cai puternici şi odihniţi, 
Văzind acestea, Saladin se întoarse către ai lui şi zise : 

— Mă jur pe Dumnezeul meu că n-a mai fost nicicînd 

pe lume om mai desăvirșit, mai curtenitor și mai săritor 
decît bărbatul ästa; dacă toţi regii creștini ştiu să fie 
regi, așa cum ştie acesta să fie cavaler, atunci sultanul 
Babiloniei nu va putea să ţină piept nici măcar unuia din 
ei, necum tuturor celor ce se pregătesc să-l calce. 

Stiind însă c-ar fi fost zadarnice să nu primească roibii, 
îi mulțumi şi pentru ei şi apoi încălecă cu toți ceilalţi 
ai lui. Messer Torello, dimpreună cu alţi tovarăși îi în- 
tovărăşi o bucăţică bună afară din oraș ; dar, deși sulta- 
nului îi venea nespus de greu să se despartă de cavaler 
(căci începuse a-l îndrăgi), totuși silit de drumul lung 
care îi stătea înainte, îl rugă să se întoarcă înapoi. Messer 
Torello, mihnit şi e] de despărțire, grăi : 

— Am să mă întore, de vreme ce aşa poftești. Dar iată 
ce-aș vrea să vă spun : eu nu știu cine sînteţi și nici nu 
vreau să știu mai mult decit mi-ati spus ; dar, orişicine 
aţi fi, n-o să mă faceți niciodată să cred că sînteți negus- 
tori. Umblaţi cu Dumnezeu. 

Saladin, după ce-și luă rămas-bun de la toți tovarăşii 
lui messer Torello, se întoarse către el și-i spuse : 

— S-ar prea putea, messere, s-avem prilejul a-ţi arăta 
ceva din mărfurile noastre şi atunci te vei încredința că 
sîntem negustori ; rămii cu Dumnezeu. Plecă sultanul, 
„deci, cu-ai lui, arzind de dorul de-a putea — dac-ar fi 
fost în viaţă şi de-ar fi izbutit să-şi scape tronul din răz- 
boiul la care se aștepta — să-l preacinstească pe messer 
Torello în același chip în care îl preacinstise el; şi multă 
vreme povesti cu-ai lui despre cavaler, despre nevasta 
lui şi despre toate cîte le săvirşise pentru dînşii, pe toate 
lăudindu-le. Şi după ce cutreierară, nu fără multă oste- 

neală, Apusul întreg, porni pe mare și ajunse cu-ai luf 
la Alexandria ; și, fiind lămurit pe deplin cu planurile 
regilor şi împăraților creștini, se pregăti de apărare. Cît 
despre cavaler, el se intoarse la Pavia și multă vreme 
se gîndi, căulind să-şi înehipuiască cine puteau fi cei trei 
oaspeţi, dar nu fu chip nici barem să se apropie de ade- 
văr, necum să-l ghicească, Venind vremea cruciadei și 
pregătindu-se creștinii de pretutindeni de plecare, mes- 
ser Torello hotărî, cu toate rugăminţile și lacrimile multe 
ale nevestei sale, să plece negreșit și el şi, după ce sfîrşi 
cu toate pregătirile, cind să se urce în șa, îi zise seumpei 
lui neveste : 

— Femeie, după cîte vezi, eu plec la lupta asta cu gînd 
să-mi mintui sulietul şi să-mi păstrez cinstea trupului. 
Îţi las tot ce-i al nostru în grijă şi așijderea îţi las și 
cinstea noasiră în grijă ; or, fiindcă de pleeare-s sigur, 
dar de întoarcere, deloc, din pricina a mii de lueruri ce 
mi s-ar putea întimpla, vreau să-mi făgăduiești ceva: 
orice s-ar întimpla cu mine, dac-ai să vezi că nu primeşti 
din parte-mi nici o veste, să mă aștepți un an, o lună 
şi o zi, cu începere de azi, și abia apoi să te măriţi. 

Femeia, care pliagea, sărmana, de potopea pămîntul, 
zise ; 

— Messer Torello, nu ştiu zău, cum am să îndur durerea 
în care mă cutundă plecarea dumitale ; dar dacă totuși 
voi putea să supraviețuiese și dacă dumitale în schimb 
îţi va fi cal să mori, trăiește pînă atunci și mori încre- 
dinţat c-am să trăiesc şi am să mor drept soaţă credin- 


„cioasă a lui messer 'Forello și a amintirii sale. 


La care cavalerul zise ; 

"— Femeie, sînt încredinţat că întrucît îți stă în putere se 
va întîmpla așa cum spui: dar tu ești încă tînără, fru- 
moasă, de neam bun și cinstea ta e multă și pretutindeni 
cunoscută, de aceea nu mă îndoiesc că mulți bărbaţi 
de neam — de s-o isca vreo bănuială în ce privește viaţa 
mea — au să te ceară fraţilor și rubedeniilor tale; de 
îndemnurile lor n-ai să te poţi scăpa, nici apăra, oriși- 
ce-ai face, și va trebui să-i mulțumeşti de voie de nevoie ; 
de aceea îţi cer să mă aștepți un an, o lună şi o zi și nu 
mai mult decît atît. 
Femeia îi răspunse : 
— Precum ţi-am spus mai înainte, voi face ce-am să 
pot; iar dacă am să mă văd silită să fac totuşi alimin- 
teri, fii sigur c-am să te ascult. Dar deie Dumnezeu ca 
iei domnia-ta, nici eu să nu ajungem pînă acolo. 
Sfirşind de spus acestea, doamna îl îmbrățişă plingînd 
pe messer Torello şi, scoțindu-și din deget un inel, i-l 
dădu zicînd : 
— Dacă s-ar întîmpla să mor fără s-apuc să te mai văd, 
să-ţi amintești de mine de cîte ori ai să-l priveşti. 
Messer Torello luă inelul și urcîndu-se pe cal își luă 
rămas-bun de la toți și apoi plecă la drum. 
După ce ajunse cu toţi ai săi la Genova, se urcă pe o 
galeră și în scurtă vreme ajunse la Acri, unde se înfrăți 
cu armata celorlalţi creştini, în care prinse a se lăţi așa 
deodată o molimă ce seceră sute de vieţi. Şi în vremea 
acestei molimi, sultanul Saladin, fie ajutat de soartă, 
fie de îndeminarea lui, prinse pe toţi creștinii care scă- 
paseră cu viaţă și-i împrăștie, întemniţindu-i, prin felu- 
rite orașe. Messer Torello se afla şi el printre cei prinși 

și de aceea fu închis în temniţă la Alexandria. Acolo, 
nefiind cunoscut şi neîndrăznind să spună cine este, silit. 
de împrejurări se apucă să crească șoimi și să-i deprindă 
cu vinatul, meşteşug la care el se pricepea mai bine ca 
oricare altul. Saladin, prinzîind de veste treaba asta, îl 
scoase de la închisoare şi-l luă pe lingă el ca să-i slu- 
jească drept şoimar. Messer Torello, bietul — căruia Sa- 
ladin, cum nu-l recunoscuse şi nu fusese cunoscut, se 
obişnuise a-i zice Creștinul — nu putea să-și ieie gindul 
de la casă şi de la ai lui şi încercase de multe ori să fugă, 
dar fără a izbuti. De aceea, nimerindu-se să vie la Sultan 
niscaiva genovezi trimişi, ca să răscumpere pe cîțiva 
dintr-ai lor, cînd fură gata de plecare, messer Torello se 
gîndi să-i scrie doamnei lui că-i teafăr, că se va întoarce 
acasă pre-cît de iute va putea şi ca atare să-l aștepte. Zis şi 
făcut. Îi scrise dar și apoi rugă frumos pe unul din 
trimişi pe care îl cunoştea să facă astfel ca scrisoarea 
să ajungă în mîna abatelui de la San Pietro in Ciel d'oro, 
care îi era unchi. 

Pe cînd messer Torello se afla în starea aceasta, se în- 
timplă într-o bună zi ca, stînd de vorbă cu sultanul 
despre niscaiva şoimi de-ai lui, să prindă a zîmbi într-un 
anume fel, pe care Saladin îl observase la Pavia pe cînd 
se afla în casa lui. Sultanul îşi aminti atunci de chipul 
lui messer Torello şi începu să-l cerceteze, părîndu-i-se 
că-i chiar el ; de aceea, lăsînd șoimii, îi zise : 

— Spune-mi, creștine, din ce ţară din Răsărit ești tu ? a 
— Stăpine, zise cavalerul, eu sînt lombard de felul met, 
dintr-un oraș numit Pavia, sînt om sărac și fără 
stare. 

Cînd auzi aşa, Saladin, aproape sigur de bănuielile lui 
îşi zise bucuros : „Dumnezeu mi-a dat prilejul să-i dove- 
desc acestui om cit m-a mișcat purtarea și curtenia lui“. 
Şi fără a spune altceva, după ce porunci să i se aducă 
într-o odaie veșmintele ce le avea, îl duse pe messer 
Torello înăuntru și îi zise : 

— Ia uită-te, creștine, la straiele acestea și spune-mi 
nu cumva cunoşti vreunul dintre ele ? 

Messer Torello se uită la veșminte şi le văzu pe cele dă- 
ruite de nevasta lui sultanului, dar, neputindu-şi închipui 
c-ar îi cu adevărat acelea, răspunse : 

— Nu cunose nici una, stăpine, dar e adevărat că cele 
de coio, aduc c-un rînd de straie pe care l-am avut şi 
care era făcut întocmai ca straiele pe care le-am dăruit 
unor negustori care îmi picaseră în casă. Atuncea Saladin, 
nemaiputindu-se stăpini, îl îmbrățişă cu duioşie, zicin- 
du-i : 

— Domnia-ta eşti messer Torello d'Istria și eu sînt 
unul dintre cei trei negustori căruia nevasta dumitale, 
i-a dăruit aceste haine; venit-a, în sfîrşit, şi vremea 
să-ţi dovedesc care mi-e marfa, așa precum ţi-am spus 
că s-ar putea întimpla în ziua cînd ne-am despărțit. 

Messer Torello, auzind acestea, se bucură nespus, dar 
îi fu şi rușine ; se bucură fiindcă avusese un oaspe așa de 
falnic şi-i fu rușine că-l primise, după părerea lui, așa 
sărăcăcios. Ci Saladin îi zise : 

— Messer Torello, fiindcă Domnul mi te-a adus aici, să 
ştii că de acum înainte, nu eu, ci dumneata vei fi stăpin 
în casa mea. 

Şi după ce se bucurară îndelung de întilnire, sultanul 
puse să-l îmbrace în straie împărătești, îl duse în fața 
curţii şi-a celor mai de vază sfetnici şi, după ce rosti 
o seamă de cuvinte spre lauda lui messer Torello, le po- 
runci celor de faţă să-l preacinstească întocmai cum îl 
cinsteau pe el, dacă ţineau la îndurarea și milostivirea 
lor. Porunca îi fu împlinită întocmai de către fiecare în 
parte, dar mai cu seamă de cei doi, care fuseseră cu el 
în casa lui messer Torello. 

Rangul la care fu înălțat așa deodată cavalerul îi risipi 
întrucitva gindul şi grija alor săi, cu atît mai mult cu cît 
trăgea nădejdi întemeiate că rîndurile sale ajunseră în 
mina unchiului de la Pavia. Or, ce să vezi! În ziua în 
care Saladin prinsese oastea creștinească, murise în ta- 
băra creştină şi chiar fusese îngropat un cavaler de prin 
Provenza, un om fără virtuţi sau însușiri deosebite, pe 
care îl chema messer Torello di Dignes și cum messer 
Torello d'Istria era îndeobște cunoscut pentru noblețea 
sa în rindurile oștirii, toți cei care auziră cum că messer 
Torello e mort, crezură că e vorba de el și nu de celălalt ; 
iar faptul că fusese prins nu îngăduia oștenilor să-și deie 
seama de greşeală, 

Din pricina aceasta mulţi italieni se întoarseră acasă cu 
vestea aceasta tristă și printre ei se aflară unii atît de 
îndrăzneţi, incit nu se sfiiră să spuie că-l văzuseră mu- 
rind şi că fuseseră de faţă la îngropăciunea lui. Vestea 
ajungind la urechile doamnei şi ale rubedeniilor lui 
messer Torello fu pricină de mare și neînchipuită supă- 
rare, nu numai pentru ei, ci pentru taţi aceia ce-l cu- 
noscuseră în viaţă. Nu ne-ar ajunge vremea să povestim 

pe îndelete ce-a pătimit biata femeie, ce chin şi cite la- 
erimi ; dar după ce s-a-zbuciumat astfel mai multe luni 
de-a rîndul, într-un tîrziu, prinzînd să-și uite oleacă amă- 
răciunea — fiind ea cerută de nevastă de către cei mai 
vrednici bărbaţi din Lombardia — frații şi celelalte rude 
se apucară s-o îndemne să se mărite a doua oară. Și, 
după ce se împotrivi de atîtea şi de-atitea ori vărsînd 
şiroaie de lacrimi, în cele din urmă fu nevoită a face pe 
voia rubedeniilor, cărora le ceru în schimbul învoirii ei 
s-o lase să aştepte ca văduvă atita vreme cât îi făgăduise 
bărbatului că-l va aştepta. În timp ce la Pavia se in- 
tîmplau acestea şi poate nici opt zile nu mai lipseau pî 
la sorocul la care doamna, biata, trebuia să se mărite, 
se întîmplă ca messer Torello să vază la Alexandria pe 
un om pe care îl văzuse urcîndu-se împreună cu solii ge- 
novezi pe corabia care urma să plece la Genova ; de aceea 
poruncind să-l cheme, îl întrebă de drumul lor și îl rugă 
să-i spuie cînd ajunseră la Genova ; la care omul zise : 

— Messere, n-a avut noroc corabia în călătoria aceea pre 
cite am auzit în Creta, unde am coborit ; căci pe aproapa 
de Sicilia s-a ridicat o vijelie cumplită şi-a sfărîmat co- 
rabia de niște stînci din Berberia, încît n-a mai rămas 
în viață nici unul dintre călători; doi frați de-ai mei, 
sărmanii, s-au prăpădit în trista împrejurare. 

Messer Torello, dînd crezare cuvintelor acestea, care de 
alitel nu minţeau, și amintindu-și că sorocul pe care îl 
rînduise doamnei avea să se împlinească peste vreo patru 
sau cinci zile — cum își dădea cu socoteala că nimeni nu 
ştia nimic de dinsul la Pavia — fu sigur că femeia se 
măritase a doua oară ; din pricina asta se amări aşa de 

mult, încît, pierzindu-și somnul şi pofta de mîncare, se 
așeză la pat și hotărî să moară. Sultanul, care îl îndrăgea 
nespus, prinzînd de veste treaba asta, veni la el şi după 
mari și multe rugăminţi, află din gura lui pricina bolii 
și-a tînjelii ; drept care, după ce dinţii îl dojeni că nu-i 
spuse din vreme toate acestea, il rugă să-și vite amără- 
ciunea, făgăguindu-i, de-l ascultă, să facă în atare chip, 
încît la data cuvenită să-l ducă la Pavia ; şi-i spuse şi în 
ce fel gîndea să facă treaba asta. Messer Torello, dînd 
crezare cuvintelor lui Saladin, căci nu o dată auzise că 
lucru-i cu putinţă și că de multe ori fusese înfăptuit, se 
îmbărbătă oleacă şi prinse a-l îndemna pe Saladin să se 
grăbească, 

Sultanul chemă la sine un vrăjitor de-al său, pe care îl 
pusese și într-alte rînduri la încercare, și-i porunci să 
afle o cale prin care câvalerul să poată fi dus într-o 
noapte, pe un pat, piv’ la Pavia ; vrăjitorul spuse că lu- 
crul era cu putinţă, dacă l-ar fi adormit înainte. După 
ce rindui acestea, Saladin se întoarse la bolnav și, aflin- 
du-l hotărît să ajungă la Pavia la vremea sorocită ori 
dacă nu să moară, îi zise după cum urmează : 

— Messer Torello, dacă-ţi iubeşti nevasta cu atîta duioșie, 
și dacă vrei cu dinadins să nu-ncapă pe miini străine, 
mă ştie Dumnezeu că nu-s în stare a te mustra pentru 
simţirea aceasta, căci dintre cîte doamne am văzut pe 
lume, ea-i cea mai vrednică de laudă şi de iubire dintre 
toate, atît prin deprinderile şi prin purtarea ei, cît şi prin 
multa-i frumuseţe, de care nici nu mai vorbesc, căci este 
floare trecătoare. Mi-ar fi plăcut nespus de mult, de 
vreme ce soarta mi te-a adus aicea, să fi trăit mereu 

alături, ca fraţii, în regatul ăsta pe care îl stăpinesc, tot 
„restul viejii noastre ; dar dacă bucuria asta nu mi-a fost 
hărăzită, fiindcă ţi-ai pus în gînd să mori sau să te 
întorci acasă la vremea sorocită, din toată inima aș fi 
vrut să ştiu măcar din vreme ce ai de gind să faci, ca 
să te pot trimite acasă cu cinste, cu alai și cu însoțitori 
de seamă, așa după cum meriţi ; dar, fiindcă nu pot face 
așa și fiindcă dumneata dorești cu dinadins să ajungi cît 
mai curind acasă, voi face tot ce pot spre a te trimite 
la Pavia, pe calea ce ţi-am arătat-o. 
Messer Torello îi răspunse : 
— Stăpine, faptele-ţi de bine mi-au dovedit din plin, fără 
a mai fi nevoie de vorbele ce mi le-ai spus, bunăvoința 
dumitale, de care eu, nu-s vrednic chiar în aşa măsură. 
Cit despre cele cîte-mi spui, chiar fără să mi le fi spus, 
sint de pe acum încredințat și fi-voi pînă în ceasul morţii ; 
dar, fiindcă am hotărît așa, te rog fă cît mai iute ce 
„mi-ai făgăduit să faci, căci miine e ultima zi în care mai 
sînt așteplat. 
Saladin îi răspunse că totul era pregătit pentru plecarea 
lui. Drept care, a doua zi — urmind ca în noaptea ur- 
mătoare să îl trimită acasă — porunci să i se pregătească 
în una din sălile palatului un pat bogat și mindru, cu 
salteleie îmbrăcate după obiceiul iurcesz în catifele şi bro- 
cat lucrat cu fir de aur, acoperit c-o plapomă brodată -cu 
mărgăritare mari şi nestemate — care fu socotită apoi la 
noi în țară o comoară — și, în sfirșit, cu două perne vred- 
nice de un atare pat. lar după ce patul fu gata. porunci 
ca messer Torello, care se înzdrăvenise, să fie îmbrăcat 
într-un veşmini turcesc frumos cum nu s-a mai văzut 

şi în jurul capului să i se învirtească, tot după obiceiul 
turcesc, un turban de-al lui cit toate zilele de lung. Apoi, 
cum vremea era tirzie, se duse însoţit de sfetnici în odaia 
lui messer Torello şi acolo, după ce se aşeză alăturea 
de el, îi zise aproape lăcrimînd : 

— Messer Torello, ceasul sortit să ne despartă se apropie 
şi, de aceea, fiindcă nu-i chip să te însoţese din pricină 
că drumul nu îngăduie aceasta, sint nevoit să mă despart 
de dumneata aicea şi am venit anume ca să-mi iau bun- 
rămas. De aceea, pînă a nu te da în grija Tatălui Cerese, 
te rog pe prietenia noastră şi dragostea care ne leagă, : 
să-ţi amintești de mine şi dacă-i cu putinţă, după ce-ţi 
vei fi pus în rînduială trebile tale în Lombardia, pînă ce 
nu ne-ajunge moartea, să vii să mă mai vezi o dată, ba- 
rem o singură dată, pentru ca eu cu acel prilej prea fe- 
ricit de-a te vedea, să îndrept tot ceea ce acum nu sint 
în stare a face din pricină că te grăbeşti. Iar pînă atunci, 
te rog frumos să-mi scrii din cînd în cînd și să mă rogi 
tot ce-ţi face de trebuință dumitale, căci eu de bună 
seamă voi face pentru dumneata orice, cu mult mai bucu- 
ros decit pentru orişicare altul. 

Messer Torello abia putu să-și stăpînească lacrimile şi, 
fiind împiedicat de ele, răspunse în citeva cuvinte că i-ar 
fi fost cu neputinţă să-i dea uitării vrednicia şi binefa- 
cerile multe şi că avea să facă întocmai şi negreșit ce-i 
poruncise, de îndată ce-ar fi avut răgaz. Drept care Sa- 
ladin, după ce-l sărută și-l îmbrăţişă cu duioșie, vărsînd 
șiroaie de lacrimi îi spuse : „Mergi cu Dumnezeu“ şi apoi 
ieși din cameră ; pe urmă îşi luară rămas-bun şi sfetnicii 

veniți cu el și apoi, cu dinsul dimpreună, se duseră în 
sala unde se pregătise patul. 

Ci vremea fiind tirzie, cum vrăjitorul n-aștepta decît să-și 
facă datoria și chiar grăbea plecarea, se înfățişă degrabă 
un doctor c-o băutură adormitoare pe care i-o dăduse s-o 
beie lui messer Torello, după ce-i arătă dintii că avea 
să-i prindă bine ; messer Torello o bău și adormi pe dată. 
Apoi, la porunca sultanului, fu așezat așa dormind pe pa- 
tul cel bogat, pe care Saladin mai așezase și-o coroană 
frumoasă și de mare preţ, căreia îi făcuse un semn din 
care să se înțeleagă că îi era trimisă nevestei lui messer 
Torello. Pe urmă îi puse acestuia în degete un inel cu un 
rubin mai lucitor decît o torță aprinsă, al cărui preţ cu 
greu ai fi putut să-l cîntărești. Ba îl mai încinse și c-o 
spadă care purta o lucrătură nespus de greu de prețuit 
şi în afară de aceasta îi puse și un colan la git, bătut 
cu pietre scumpe şi cu mărgăritare cum nu s-au mai 
văzut ; apoi îi așeză de lături două pocale mari de aur 
pline de galbeni lucitori şi împrejurul lui vărsă peste tot 
locul şiruri de perle, cingători, inele şi alte multe, pe care 
n-am mai isprăvi de-am sta să le înșirăm. După ce isprăvi 
acestea, îl mai sărută o dată şi apoi îi porunci vrăjitorului 
să deie drumul patului, drept care fără de zăbavă patul 
cu cavaler cu tot pieri sub ochii lui, iar Saladin cu-ai lui 
rămase povestind de dinsul. Messer Torello cu toate po- 
doabele şi giuvaerurile de care pomeneam fu așezat, după 
dorinţa lui, în biserica San Piero în Ciel d'oro din Pavia 
şi încă mai dormea cînd paracliserul bisericii — cum în- 
tr-acestea bătuse clopotul azi — pătrunse în biserică c-o 
“lumînare în mînă și, văzînd patul cel bogat, nu numai că 

se minună, dar fu cuprins de mare spaimă și-o luă la 
fugă înapoi ; călugării și abatele, văzîndu-l cum aleargă, 
se mirară şi-l întrebară de ce fuge. Paracliserul le răs- 
punse și atunci abatele îi zise : 

— Doar nu mai ești copil şi nu pătrunzi întîia oară în 
biserica aceasta, ca să te sperii aşa uşor ; să mergem să 
vedem ce anume te-a înfricoșat, 

Şi după ce aprinseră mai multe lumânări, abatele cu toţi 
călugării săi intrară în biserică și văzură şi ei minunăţia 
aceea de pat, pe care cavalerul dormea întins pe spate ; 
şi în timp ce stau cu toţii sfioşi și neîncrezători şi se 
uitau la giuvaeruri fără a se apropia de pat, trecînd pu- 
terea băuturii, messer Torello se trezi şi suspină din greu. 
Călugării și abatele, văzînd una ca asta, strigară înspăi- 
miîntaţi : „Doamne, ajută-ne pe noi !“ și o zbughiră afară, 
Messer Torello deschise ochii și, uitîndu-se în jurul lui, 
îşi dete seama lămurit că se afla unde îi ceruse sultanului 
să-l ducă, lucru de care în sinea lui fu foarte mulţumit, 
de aceea, ridicindu-se în capul oaselor și uitindu-se cu 
de-amănuntul la tot ce avea împrejurul său, își dete 
seama încă o dată de dărnicia lui Saladin, pe care avusese 
prilejul s-o cunoască, dar care acum i se părea mai mare 
ca înainte. Cu toate acestea însă nu se mișcă din locul 
lui, dar, auzindu-i pe călugări fugind și dindu-și seama 
că fug de teama lui, începu să-l strige pe nume pe abate 
şi să-l roage să nu se sperie, căci el era messer Torello 
zicea, nepotul lui adică. Abatele, auzind așa, se înfricoşă 
şi mai virtos, căci el îl socotea mort de multe luni de 
zile, dar după citva timp, prinzind oleacă de curaj, îşi 

făcu semnul sfintei cruci şi apoi se duse către el. Messer 
Torello îi zise : 

— De ce te temi, părinte ? Eu, slavă Domnului, sînt viu 
şi m-am întors acasă de peste mări și ţări, 

După vreo cîtva timp abatele îl recunoseu, deşi messer 
Torello avea o barbă mare şi era înveșmîntat în straie 
turceşti, drept care, liniștindu-se, îl luă de mină și îi 
zise : ) 

— Fiule, fii binevenit ! Şi apoi urmă astfel: Nu trebuie 
să te miri că m-am speriat de tine, căci nu e om în tot 
orașul să nu te creadă mort şi din această pricină chiar 
doamna Adalieta, nevastă-ta, învinsă de rugăminţile şi 
amenințările rudelor ei, s-a măritat a doua oară potrivnice 
vrerii ei şi chiar azi-dimineaţă are să fie dusă în casa 
noului bărbat, unde ospățul nunţii şi toate cele trebuin- 
ciouse unei atari serbări sînt gata pregătite. 

Messer Torello se sculă din pat și, după ce se bucură 
eu abatele şi cu ai săi de faptul că se reintorsese, ii rugă 
pe toţi să nu sufle nici un cuvînt de toată împrejurarea 
asta, pînă ce el n-avea să ducă la bun sfirşit un gind 
de-al său. Apoi, după ce-și puse bine comorile aduse, îi 
povesti abatelui tot ce păţise prin străini din ziua cînd 
plecase şi pină în clipa aceea. Abatele se bucură de ne- 
rocul lui şi dimpreună cu el mulţumi lui Dumnezeu că 
îi păstrase teafăr. Pe urmă messer Torello îl întrebă pe 
abate cine era noul bărbat ales pentru nevasta lui și aba- 
tele îi spuse, iar Messer Torello zise atunci : 

— Pină ce n-află nimeni că m-am întors, aș vrea să văd 
cum are să se poarte nevastă-mea la nuntă; de aceea, 

deşi preoții nu merg de obicei la nunţi, aș vrea totuși 
de dragul meu să faci astfel ca noi să mergem. 

Abatele răspunse că-i face bucuros hatirul și cînd se lu- 
mină de-a binelea de ziuă trimise vorbă mirelui, spu- 
nîndu-i c-ar fi vrut să vină la nuntă cu un prieten ; mi- 
rele îi răspunse că îi primeşte bucuros. 

Cînd se făcu de amiază, messer Torello înveșmiîntat în 
straiele turceşti şi însoţit de abate se duse la casa mi- 
relui ; acolo toți cîţi îl vedeau căutau la el plini de mi- 
rare, dar fără a-l recunoaște ; iar cît despre abate, el le 
spunea acelora ce-l întrebau de el că e un sol saracinez 
trimis de către Saladin ln curtea regelui din Franţa. Ca 
urmare, messer Torello fu așezat și el la masă, chiar față 
în faţă cu mireasa, pe care el o măsura cu mare bucurie, 
citind pe faţa ei o oarecare tulburare din pricina acestei 
nunți. Femeia de asemenea privea din cînd în cînd la el, 
dar fără a-l recunoaște, căci barba lui cea mare, veșmin- 
tele-i ciudate, cît şi credința ei nestrămutată că e mort 
nu îngăduiau să-l recunoască. De la o vreme însă, S0co- 
tind messer Torello că-i timpul să vază dacă doamna își 
amintea de el, își scoase inelul pe care i-l dăduse dinsa 
în ziua despărțirii, puse să-l cheme pe un tinăr, care slu- 
jea la masă tocmai în fața ei, şi-i zise : 

— Să-i spui din partea mea miresei că pe meleagurile 
mele e obiceiul ca atunci cînd un străin — precum sint 
eu — mănincă la ospăţul unei mirese — cum e ea — în 
semn că-i bucuroasă să-l știe la ospățul ei, mireasa îi 
trimite cupa din care bea ea însăși, plină de vin și apoi 
străinul, după ce bea cît vrea din ea, o acoperă și i-o 
trimite, iar dînsa bea ce a mai rămas. - 

Tînărul își făcu solia și doamna, înțeleaptă și ales cres- 
cută cum era, crezindu-l pe străin un om de mare vază, 
spre a-i dovedi că-i bucuroasă să-l ştie la ospăţul ei, puse 
să spele şi să umple cu vin o cupă mare aurită pe care 
o avea în faţă și porunci apoi să-i fie înfățișată străinului. 
Porunca ei fu împlinită întocmai. Messer Torello, care 
într-acestea își vîrise inelul în gură, prefăcîndu-se că bea 
îi dădu drumul înăuntru fără să vadă nimeni şi după ce 
bău din vin, lăsînd numai pe fund oleacă, acoperi iar 
cupa şi i-o trimise doamnei. Dinsa o luă în miini şi ca 
să facă pînă la capăt precum cerea obiceiul, o descoperi, 
o duse la gură și, văzînd inelul, şezu o vreme și-l privi 
fără să scoată o vorbă, apoi, recunoscînd' în el inelul ce-l 
dăduse în dar bărbatului la despărțire, îl luă, privi ţintă 
la acela pe care îl luase drept străin şi dindu-şi seama că-i 
messer Torello, soţul ei, împinse masa la pămînt ca ieșită 
din minţi și strigă : 

— Asta-i bărbatul meu ! Nu încape nici o îndoială, este 
messer Torello, 

Şi repezindu-se la masa la care şedea el, fără să ţină 
seama de ce se afla pe ea, i se aruncă de git, îmbră- 
țişindu-l strîns, și nimeni nu putu cu vorba sau cu fapta 
s-o ieie de la gîtul lui, pînă ce cavalerul n-o îndemnă 
să-și stăpinească prea multa bucurie, spunindu-i că de 
îmbrățișat ar mai fi avut destulă vreme. Atunci doamna 
îl lăsă și în timp ce toți mesenii, prea turburaţi de îm- 
prejurare, se bucurau de regăsirea unui atare cavaler, 
messer Torello îi rugă. să curme gălăgia şi, după ce 
tăcură toţi, le povesti tot ce păţise de cînd plecase în 
cruciadă şi pînă în clipa aceea şi încheie zicînd că nobilul 

ce-i luase nevasta, socotindu-l mort, n-avea lu ce se su- 
pära, dacă, aflindu-se în viaţă, i-o lua iar înapoi. Mirele, 
cu toate că era cam încurcat, săracul, răspunse cu mări- 
nimie, ca un adevărat prieten, că era în dreptul lui să 
facă ce-ar fi poftit cu ale lui. Doamna lăsă atunci deoparte 


cununa și inelul primite de la mire și-și puse în schimb 


în deget celălalt inel, cel scos din cupă și în cap cununa 
pe care i-o trimisese sultanul, Apoi, ieșind cu toţii din 
casa în care se aflau, porniră cu întreg alaiul acasă, la 
messer Torello unde toţi ceilalți cetăţeni, care îl priveau 
ca pe-o minune, se bucurară îndelung de fericita întîm- 
plare. Messer Torello, după ce dărui c-o parte din giu- 
vaerurile aduşe pe mire, care cheltuise zădarnic pentru 
nunta aceea, pe abate şi pe alţii și după ce-i dădu de 
ştire sultanului printr-un trimis că ajunsese acasă cu bine și 
că înțelegea să-i fie și de-acu înainte prieten și slugă 
preaplecată, trăi mulți ani de zile cu vrednica-i nevastă, 
vădind mai multă curtenie ca niciodată înainte. 

Iată dar cum s-au isprăvit necazurile lui messer Torello 
şi-ale iubitei sale soaţe şi iată care fu răsplata mărinimiei 
lor şi-a neprecubeţitei lor curtenii, pe care mulţi se stră- 
duiese s-o dovedească altora dar, deşi au cum s-o vădească 
o dovedesc aşa de rău, încît mărinimia și curtenia lor e 
adeseori mai scump plătită decît ar merita să fie; de 
aceea nu e de mirare nici pentru dinşii nici pentru cei- 
lalţi, dacă de pe urma ei n-au parte de răsplată. 


În româneşte de 
ETA BOERIU 

LA HOTARUL DE APĂ al întinderii fără de 
capăt a pampasului, îşi ducea zilele un indian nevoiaș, pe 
nume Pedro. 

Era un suflet blajin, darnic chiar din puținul pe care izbu- 
tea şi el să-l adune, ducind călătorii cu pluta de pe un 
mal al apelor pe celălalt, 

Sə împăca uşor cu soarta lui, căci era mulţumit dacă putea 
să-i hrănească și să le dea straie celor trei feciori ai săi: 
Delfin, Crespin şi Magin. Încălziţi de dragostea părin- 
tească, băieţii creșteau voinici şi plini de bărbăţie. împre- 
ună se avintau cutezători pe fluviu, împreună pătrun- 
deau in adîncul codrilor aflaţi la depărtare de o zi de satul 
lor. 3 i 
Într-o zi, însă, peste viața lor umilă, care se scurgea lin, 
se abătu furtuna. Tot privind întruna valurile fluviului, 
în bătaia nemiloasă a arşiţei, bătrinul luntraș începu să-și 
dea seama că vederea nu-l mai slujește cum se cuvine. Se 
gîndi că este o slăbiciune trecătoare, şi mai întîi nici nu 
pomeni de ea, ca nu cumva să-și îngrijoreze degeaba fe- 
ciorii. Dar trecu o săptămînă, trecu încă una, și vederea 
i se întuneca din ce în ce mai mult. Curînd, luntrașul 
ajunse să deosebească lumea înconjurătoare ca printr-o 

ceață. Pină şi lucrurile apropiate i se înfățișau unduitoare, 
ia? culoarea arămieca palmelor sale bătătorite de muncă 
i se înfățișa și ea tulbure. 
Pedro pricepu că nu mai poate sta cu braţele încrucișate, 
așteptind ce-i va hărăzi viitorul. Se duse, pe-nnoptat, 
dibuind cu toiagul cărarea, pînă la coliba din marginea 
satului, unde locuia înțeleptul Cheto, căruia îi cereau sfat 
cu toții. 
Acesta ascultă cu luare-aminte, clătină din cap îngîndurat 
și-i dădu luntraşului o seamă de leacuri : alifii în care era 
mestecat şi un strop de singe de jaguar — ca să-i dea 
vederea la fel de ageră ca-şi cea a noptatecei fiare ; fier- 
turi în care pusese și un bob de mărgean, pentru ca ochii 
să fie iarăşi teteri și sclipitori ca mărgeanul. 
Pedro plecă cu inima întărită şi plină de nădejdi. 
Dar, deşi se supuse cu sîrguinţă tuturor încrumărilor 
primite de la iscusitul vraci, nici unul din leacuri nu-și 
vădi folosul. Lumea pierea cu desăvirşire dia faţa sa, 
ochii îl trădau fără putinţă de scăpare. 
Ca să nu-și îndurereze nici acum fiii, luntrașul porni pe 
ascuns pină hăt, la minunea lumii, cascada Igazu. Auzise 
că acolo ar hălădui un manitu de-o virstă cu parnpasul, 
cunoscător al tuturor tainelor firii și avînd în puterea lui 
ceie mai felurite leacuri, unul mai fără de greş decit celă- 
lalt. 
Poposind peste noapte în hanuri, unde i se dădea găzduire, 
fiindcă îi mersese vestea de om inimos şi luntraş îndrăz- 
nef, apoi urcîndu-se în cîte o plută, ce se îndrepta pe 
fluviu în sus, Pedro călători astfel preţ de două săptă- 
mini. Cind tovarășii lui de drumeţie începură să-și ves- 

tească minunaţi, unul altuia, că se iveşte în zare fumul 
nepieritor înălțat de măreaţa cădere a apelor, luntraşul 
socoti că a dat de capătul încercărilor sale, 

Păși pe mal și, călăuzit de un copilaş, se cățără cu bine 
pînă la adăpostul îmbinat din frunze şi tulpini, în care 
se afla manitu, uitat de moarte. Auzind lipăitul tălpilor 
ce se apropiau, vraciul fără seamăn își ridică încet cu o 
cîrje genele stufoase ca un fuior, își trecu degetele ca filde- 
şul prin barba care se răsucea de trei ori în jurul adăpos- 
tului său, și grăi cu glas venit din adincul vremilor: 
—— Știu cine eşti, pribeag ostenit. Știu şi pentru ce mă 
cauţi, 

După ce aşteptă să se mai domolească tunetul cumplit al 
apelor, ce cădeau cu înerîncenare nepotolită la Igazu, 
Pedro se închină pînă la pămînt dinaintea mai-marelui 
peste toţi vracii și întrebă sfios ; 

—- De vreme ce tu eşti atit de ştiutor, o, bunule, pesemne 
că cunoşti și răspunsul potrivit pentru durerea ce m-a 
lovit. 

Manitu păstră îndelung tăcerea. În cele din urmă, arătind 
spre pulberea străvezie ce se înălța, încununind cumplita 
învolburare a apelor, zise iară : 

— Cunosc răspunsul, părinte al celor trei mîndri flăcăi. 
Dar nu-ţi pot spune dacă se va învrednici cineva să aducă 
la îndeplinire cele ce te povăţuiesc eu... 

— Înţelept fără prihană, spune cele de cuviinţă, și mă 
voi strădui, laolaltă cu întreg neamul meu, să-ţi urmăm 
sfatul. 

— Atunci, întipăreşte-ţi bine în minte cuvintele mele: 
negura ce ţi se aşterne peste ochi o poate înlătura numai 

binefăcătoarea licoare dobîndită din petalele albe ca sufle- 
tul de fecioară ale floarei de lirolay. La căderea nopții, 
petalele acestea lăcrămează, și dacă aduni degrabă picurii 
aceia ca nestematele, capeţi un suc înzestrat cu puteri 
nebănuite. Cel care se unge cu sucul floarei de lirolay nu 
mai are să se teamă nicicînd de vreo vătămare a vederii. 
Numai că pînă la floarea de lirolay trebuie să înfrunţi 
mii de primejdii. 

Pedro îi mulțumi, în cuvinte alese, mărinimosului manitu, 
şi făcu cale întoarsă. . 

Îl bătea gîndul să nu pomenească nimănui de taina ce-i 
fusese dezvăluită, ca nu cumva feciorii săi, fără a ţine 
seama de toate capcanele întinse în calea lor, să plece, 
punîndu-și viaţa în joc. 

Dar pînă să ajungă luntrașul în satul lui de baştină, vestea 
călătoriei sale dăduse ocol ținutului Santa Fe. 

Cei trei feciori îi întîmpinară chiar în marginea satului, 
cu inima mîhnită că aflaseră din gura străinilor despre 
năpasta care-l lovise pe cel ce le dăduse viaţă. 

După ce-l mustrară cu duioșie pe Pedro, fiindcă nu se 
încrezuse într-înşii de la bun început, feciorii îl întrebară 
spre ce ţel îl îndreptase manitu, 

Luntraşul se codi ce se mai codi, apoi, neavînd încotro, 
le mărturisi adevărul adevărat, 

Nici nu apucase a rosti ultima vorbă, că cei trei feciori 
se întrecură care mai de care să pornească pe dată la 
drum, Erau hotăriţi să nu precupeţească nici o jertfă şi, 
morți sau vii, să nu se întoarcă fără floarea tămăduitoare. 
— Nu vă pripiţi, dragii tatii, gîndiţi-vă că nici o clipă 
n-aş putea să viețuiesc liniștit pînă la întoarcerea voas- 

tră. Căci vraciul vracilor mi-a amintit de miile de primej- 
dii peste care sint meniţi să treacă vitejii porniţi în 
` căutarea floarei de lirolay, cu petale albe ca sufletul de 
îecioară. 

— Vom şti noi să răzbim, strigară într-un glas cei trei 
voinici, nemairăbdind să rămînă locului, de vreme ce 
beznele amenințau să-l împresoare pentru totdeauna pe 
tatăl lor drag. 

— Dar trebuie să faceţi jurămînt că orice s-ar întîmpla 
veţi păstra legătura între voi și nu vă veţi înapoia în sat 
cîtă vreme unul din voi va lipsi. Ar fi de ajuns să i se 
întimple o nenorocire unuia, pentru ca, oricită putere ar 
avea licoarea de lirolay, să-mi pierd iarăşi vederea, înecată 
de şuvoiul lacrimilor amare. 

Feciorii se legară să facă precum le ceruse bătrînul. Îşi 
luară cîte o boccea de merinde, arme bine ascuţite, şi la 
cea dintii răspîntie se despărţiră, urindu-şi izbindă. 

Delfin, cel mai mare şi mai cutezător, apucă pieptiş prin 
bungetul nestrăbăiut. Își croia cu cuţitoiul lui lat cît o 
secure şi cu tăiş oţelit potecă prin desişul unde nu mai 
călcase picior de om. 

Cînd poposea, la căderea nopţii, focul aprins de el era 
înconjurat de o roată de tăciuni sclipitori — ochii fiare- 
lor care aşteptau să se stingă paznicul de jar al omului, 
ca să se năpustească şi să-l facă mii-fărîme. 

Dacă scutura crengile vreunui copac cu coroana pierdută 
într-o aureolă verzuie, printre care abia se întrezăreau, ca 
dintr-o altă lume, razele soarelui — pe loc se stirnea un 
vaer şi un şir de croncănituri amarnice. Pasările morții 
îi dădeau tircoale, încredințate că, la prima poticnire a 

voinicului, vor roi peste trupul lui și îşi vor face ospăț 
ales din trupul său. 

Se hrănea cu rădăcini, cu poame încă neîntilnite. Ba chiar, 
cînd era mai lihnit și nu se mai găsea nimic altceva bun 
de îmbucat, nu se dădea în lături să fiarbă coajă de copac 
și să-și țină zilele cu fiertura aceea sălcie. 

Negreșit, Delfin avu de dat lupte nu nemiluita, Dihănii 
cu un soi de armură cornoasă pe spinare îi aţineau calea. 
Sălbăticiuni cu o duzină de ochi sîngerii i se înălțau în 
faţă asemeni unor stinci mișcătoare, stind gata să-l stri- 
vească. Delfin își rotea neobosit spada, ridicind un munte 
de leşuri în urma lui. Codrii și jungla șiroiau de singele 
monștrilor răpuşi. Își trăgea puţin sufletul, apoi cerceta 
în dreapta, cerceta în stînga, căta pe sus, scurma pămin- 
tul cu spada sa, doar-doar o da peste floarea multcăutată. 
Dar, deși irăgea brazde singeroase şi mistuia fişii întregi 
de codri pirjoliţi de facla lui ca să-şi facă drum slobod, nu-i 
era dat să întilnească floarea de lirolay. 

Nici feciorul mijlociu al vrednicului luntraș nu-și pierdea 
vremea. Înainta printre ţancuri încremenite de veacuri, 
printre uriași de granit, ce străjuiau amenințători firul de 
cărare abia strecurat la marginea hăurilor. 

Nopțile nu putea să închidă ochii, acoperit de un ucigător 
veșmint de ţurțuri. Dimineața bijbiia prin cețurile ca o 
mare lăptoasă, incetinindu-i fiecare mişcare. 

Privirea se pierdea peste vălmăşagul de prăpăstii căscate 
la dreapta şi la stînga lui. Colţuri mai ascuţite decît cele 
mai vajnice spade, pinteni de piatră cu ghețuri în virful 
lor îl întimpinau la tot pasul. Vietăţi sfioase îl cercetau 
cu ochi în cure încă nu avusese cînd sălășlui spaima de om. 

Crespin mergea şi mergea, și pribegirea lui părea că nu 
va mai avea sfîrşit pînă la scurgerea ultimului fir de 
nisip al zilelor lumii. 

Răscolea printre pietre, dibuja pe la gura peșterilor, 
Oriunde dădea peste un petec de pămint, care ar fi putut 
adăposti micuța floare atît de rivnită, zăbovea ceasuri 
în şir. Nu pregeta să se coboare, legat de briu cu tringhii 
zdravene, pînă în fundul cel mai negru al văgăunilor, 
unde la cea mai mică adiere de vînt s-ar fi putut prăvăli 
peste dinsul bolovani tăioşi. Strădania teciorului mijlociu 
se vădea şi ca a fi irosită, Nu răsărea dinaintea ochilor 
săi măcar o petală de lirolay. 

După săptămîni de colindare a munților ce te duceau cu 
gindul la alte tărimuri, după ce-şi secătuise puterile şi 
făcuse ferteniţă șapte perechi de încălțări din piele de 
puma, Văzind şi văzînd că nu răzbește nicăierea, Crespin 
se înapoie cu jalea în suflet pină la răspintia de unde se 
despărțise de fraţii lui. 

Mezinul apucase către alte depărtări. 
Pe el il chemaseră, în căutarea aceea a florii tămăduitoare 
pentru părintele mult îndrăgit, cărările pustiurilor. Peste 
nisipuri arzătoare, care rănesc tălpile și ard pielea răz- 
boinicilor celor mai -căliţi chiar, îl purtau pașii, tot mai 
încet, 

găsea. Cit 
zăreai cu ochii, numai cer oțeliu şi oceanul gălbui al 
pustiului. Drumeţii întilniți la mari răstimpuri, cînd atin- 
geca hotarele pustiului, îl priveau ciudat. Pasămiie, jude- 
cau drept o încercare smintiţă și fără cel mai mic sorp de 


Merindele i se isprăviră curînd, şi apă nu se 

izbîndă, aceea de a umbla după o floare gingașă în inima 
deșerturilor. 

Dar Magin nu se clintea pentru nimic în lume din hotărî- 
rea sa. Primea cîte un strop de apă de la cei mai darnici, 
cîte un colț de azimă uscată, şi pornea mai departe, adîn- 
cindu-se iarăși în mijlocul oceanului de nisip. 

În a treia săptămînă de pribegie îndărătnică, doar chipul 
săpat de necazuri, cu ochii umbriţi, al bătrînului său 
părinte, ce i se ivea în amintire, îl mai îndemna să nu se 
aşeze şi să zacă așteptîndu-și moartea. 

Și începură să-i picure lacrimi de dor pe obraji. Una după 
alta şiroiau tăcute, prelingîndu-se de-a lungul braţelor 
mezinului, lunecînd pe nisip. 

Cum stătea așa, sleit de puteri, Magin văzu deodată, cu 
mare mirare, că lacrimile sale se uneau, dădeau naștere 
unui pîriiaș pe care soarele nimicitor nu-l putea usca. 
Iar piriiașul acela trăgea o brazdă subțire-subţire, printre 
munţii de nisip prăfoşi. Magin se ridică, ca tras de o forță 
nevăzută, și urmă, clătinîndu-se, linia trasă de lacrimile 
sale, printre dune. Sleit de osteneală, strîngînd din dinți 
ca să-și învingă slăbiciunea, mai făcu încă un pas, încă 
unul. 

Și stătu locului, cu privirea luminată de o priveliște la 
care nici nu mai nădăjduia ; într-o vilcea jucau razele 
orbitoare ale soarelui, de ziceai că este o alcătuire părel- 
nică, iscată din închipuirea cuiva îmbolnăvit de prea mult 
soare. Totuşi, vederea nu-l înșela. Udată de pîriiașul lacri- 
milor sale, tocmai în colțul acela de pustietate necruță- 
toare, creştea sub ochii flăcăului minunata floare de liro- 

day.. Cind se.roiunjiră șase petale dalbe ca neaua, cu toate 
că mai-mai nu se îndura să rupă lujerul plăpînd, Magin 
își călcă pe inimă, se aplecă și scoase cu grijă floarea tă- 
măduitoare din nisipuri. O puse în sîn și, încordindu-și 
trupul vlăguit, adunîndu-și cu greu ultimele puteri, luă 
drumul spre casă. Nu trecuse nimeni pe urma lui, nu se 
stîmise nici cea mai slabă adiere, astfel că nu se rătăci 
fiindu-i călăuză chiar urmele pașşilor săi. 

Îi dădea aripi gîndul înălțător că acum cu licoarea scoasă 
din floarea fermecată, după povața vraciului vracilor, 
putea să păstreze lumina scumpă a ochilor părintești. 

Fraţii săi, care se mai întremaseră, chibzuiau dacă să ţină 
pînă la capăt legămiîntul făcut în faţa bătrinului lor tată 
şi să-l mai aștepte pe mezin. 

— Ce socoţi tu, oare, grăi Delfin, frățioare, prislea al 
nostru s-a învrednicit el a găsi floarea de leac, dacă doi 
viteji ca noi nu au izbutit ? Numai mintea lui necoaptă 
putea să-l îndrume spre pustiu, pentru asemenea cerce- 
tare. 

— Şi eu cuget ca şi tine, încuviiță Crespin. După ce va 
trece soarele în marea cea mare de la apus și va scăpăra 
pe boltă crucea sudului, eu zic că putem să pornim cu 
inima împăcată către satul nostru de baștină. Cine ştie 
ce vulturi s-au înfruptat din carnea lui Magin cel nemin- 
die. AA ra 

În clipa aceea, un fel-de văpaie albă strălumină amurgul. 
Amîndoi fraţii se ridicară ca la un semn. ORN 
"De departe, mezinul le flutura voios floarea vrăjită. care 
împrăștia o aură albă în juru-i. 

În puţine cuvinte își povestiră toate împrejurările prin 
care trecuseră, prilejurile în care gindiseră că nu vor 
mai vedea niciodată casa şi pe cei dragi. 

— Nu are nici o însemnătate că norocul m-a ajutat mai 
mult pe mine — spuse, cu inima deschisă, mezinul. Vom 
spune tatălui nostru că am găsit: împreună floarea de leac. 
— Tu ai găsit-o, ţie ţi se cuvine cinstirea de seamă, îi 
răspunse Delfin, bătîndu-l pe umăr. 

— Acum, adăugă și mijlociul, tu întinde-te aici și odih- 
neşte-ți cîteva ceasuri oasele potopite de osteneală. Noi 
îți vom veghea somnul. pomi 
Mezinul le dădu ascultare, în vreme ce fraţii săi schimbau 
pe deasupra-lui priviri de înţelegere. 

Fiindcă în inima lor îi rodea pizma înveninată. 

Cum adică ? străbătuseră zile şi nopţi, cele mai primej- 
dioase meleaguri, fără să închidă ochii, înfruntaseră fiare 
şi monștri, care îți trezeau fiorii morții — și toate acestea 
pentru ca, în ceasul din urmă, doar mezinul să aibă parte 
de slavă ? 

Lăsară deoparte orice omenie și rușine, ticluiră o minciună 
menită să amăgească bănuielile bătrînului luntraș, care îi 
iubea pe toţi trei deopotrivă, şi purceseră să sape o fîntînă. 
După ce fîntîna fu gata, îl scuturară pe mezin. 

Magin se trezi, își întinse braţele — dar n-apucă să se 
dezmorțească sau să rostească vreo întrebare. Fraţii îi 
puseră pe dată vîrful spadei în gîtlej și-l siliră să coboare 
în fîntîna pe care i-o hotăriseră a-i fi mormiînt. Nu ascul- 
tară cuvintele lui de iertare, care ar fi înduplecat și pe 
un căpcăun ; nu-i mai aruncară nici o privire, ci-l împin- 

seră în fundul fîntînii și-l îngropară de viu, după ce îi 
luaseră floarea de lirolay și o puseseră în desaga lor. 

La cea dintii geană alburie a zorilor, încredințaţi că nimeni 
nu fusese martor la mîrșăvia săviîrşită, se îndreptară spre 
satul lor de baștină. Mergeau fără grijă, ca și cum nu i-ar 
fi apăsat defel povara vieţii răpite mezinului. 

De la un timp, băgară de seamă că pe petalele gingașe ale 
floarei de leac, păzită ca ochii din cap, apare un fir subţire 
- subţire, roșiatec. Începu să se strecoare teama în cuge- 
tul lor. 

Nu cumva fermecata lirolay avea și puterea, neștiută, de a 
trăda fărădelegea ? 

Îşi împietriră însă inimile şi, intrînd în sat, fură titani 
nați cu mari strigăte de izbîndă de întreaga omenire de 
prin împrejurimi. De multe zile erau socotiți morți și se 
pregăteau și daruri pentru îmbunarea duhurilor care s-ar 
fi putut să le dea tîrcoale, în calea lor, spre judecata mare- 
lui manitú. 

Bătrînul Pedro îi cuprinse în braţe și îi strînse la piep- 
tul lui. 

— Vai mie, că mult aţi mai lipsit, dragii tatei ! oftă lun- 
trașul. Vino să te dezmierd, viteazul meu Delfin, și tu, 
Crespin, și tu, Magin, dragul meu fecioraș netemător... 

Dar cînd deschise şi pentru mezin braţele, îi rămaseră 
pustii. 

Cei doi fraţi îi înşirară povestea ticluită de ei pe drum. Cică 
mezinul s-ar fi prăpădit la marginea deşertului, cu puţin 
înainte de a ajunge ei acolo ca să-l salveze, după ce găsiseră 
floarea tămăduitoare. 

Unde anume, nu erau in siare så spună, deoarece se siir- 
nise chiar atunci o vijelie de nisip, înfricoșătoare, care 
încurcase toate urmele și-i abătuse pe alte meleaguri. 
Stărui şi stărui părintele, cu inima cernită, dar fără să 
capete de la ei alt răspuns. 

Nici n-ar mai fi fost dornic să-și ungă ochii cu licoarea 
dobîndită la capătul atitor nenorociri care costaseră viața 
neprihănită a mezinului, dacă nu s-ar fi gîndit că era 
singura cale de a mai căuta urmele lui. Vederea i se întări. 
Cînd fu iarăși limpezită, ca în vremea tinereţelor sale, 
Pedro se aşternu drumului. 

Întrebă din om în om, fără a-şi pierde nădejdea. Ceva îi 
şoptea că nu era cu putinţă să se fi stins pe veci viaţa unui 
fecior atît de bun și drept. 

Și nu se înşela. 

Din pletele negre ca noaptea adîncă ale lui Magin, cres- 
cuseră trestii mlădii. leșiseră la lumina soarelui și se legă- 
nau în vînt. Un păstor, trecînd pe-acolo, fu ispitit de 
trestiile acelea. Reteză cîteva și își făcu un fluier. Apoi, 
plimbiîndu-și degetele peste borte, voi să îngîne un cîn- 
tec duios. Nu mică-i fu uimirea, cînd din fluier un glas de 
jale se auzi îngînînd : 


„Nu mă căuta, părinte, 

dar de mine să nu uiţi ! 

Frații mei să iei aminte, 

pentru floare m-au ucis.“ 
Păstorul, cu acel singur cîntec în fluierul lui, colinda din 
loc în loc. Mulţi oameni se adunau în jurul său, lăcrimînd 

ia auzul acelor stihuri, ce păreau legate de taine întune- 
cate. 

Într-o seară, prin mulţimea celor ce-l ascultau se afla și 
luntrașul bătrîn. Tresări numaidecit și, la sfîrşitul cîntării, 
se rugă cu aprindere de păstor să-i spună de unde-și luase 
fluierul cel ciudat. 

Păstorul îl duse la fintîna ce-i slujise de grabnică îngro- 
păciune lui Magin. Părintele său scoase de la piept floarea 
de lirolay, tăinuită acolo cu gîndul că-i va mai sluji, cine 
ştie, la ceas de cumpănă. Și ce să vezi ? Trupul adormit al 
mezinului căpătă iarăși suflare. Se ridică înaintea tatălui 
și îi sărută cu evlavie dreapta. 

— Îţi mulţumesc din suflet, părinte drag, fiindcă acum 
m-am născut a doua oară, mulțumită ţie... 

Pedro îi smulse cu greu mărturisirea faptelor. 

Aprins de mînie aprigă, era gata să pornească într-o clipită 
spre satul de baștină, să ceară adunarea sfatului bătrînilor 
şi aceștia să hotărască pedeapsa meritată de fraţii mai mari, 
pentru mișelia lor. 

Dar mezinul, în cuvinte pline de simţire adîncă, izbuti 
să domolească mînia luntrașului. Îl îndemnă să se gin- 
dească la chipul în care și ei nu precupeţiseră nimica, 
numai să-i ajute la redobîndirea vederii. 

Atita se ruga, încît inima de tată i se muie. . 

Mai bine cu trei feciori, regăsiţi şi uniţi, decit cu unul 
răsplătit și doi osîndiţi: 

Şi avu dreptate. Delfin și Crespin, văzindu-se iertaţi, 
după ce-şi împliniseră -gîndul păcătos, cu. inima zdrobită 
jurară, de astă dată în faţa satului întreg, că-și vor 
îndrepta firea. 

Puruiana rea a pizmei fu smulsă din sufletul lor. 

Cei trei feciori rămaseră legaţi pînă la adinci bătrineţi, și 
toţi călătorii, ajunși pe malul apelor Paraná, le pomeneau 
cu recunoștință numele, fiindcă fără luntrea lor nu ar fi 
putut să cunoască lumea largă. 


În româneşte de EUGEN B. MARIAN 


POVESTE DIN CEYLON 


Cei douăzeci şi cinci de netoțţi 


SE AFLA ODATĂ, undeva, prin văile um- 
brite de copaci cu frunziș bogat ale Ceylonului, o aşezare 
cu oameni liniștiți și buni la inimă. Pe lîngă ei se mai 
aciuiaseră pe-acolo și un soi de proști, tare puţini 
la minte. 

La început, sătenii mai închideau ochii şi se arătau în- 
găduitori faţă de boroboaţele și năzdrăvăniile pe care le 
făceau cîrdul acela de prostovani. Dar, cum nu trecea 
zi fără să aibă din pricina lor vreo pagubă, vreun necaz, 
bătrînii sfatului se adunară și, mîngiindu-și bărbile colilii 
şi bogat răsfirate, grăiră : 

— Flăcăilor, duceţi-vă încotro zăriţi cu ochii, că noi 
nu putem să vă mai ţinem în obştea aceasta, și-așa de ajuns 
de săracă. Dar luaţi seama și străduiți-vă, poate vă mai 
îndreptaţi și voi cusurul și vă mai taie capul la o treabă 
mai acătării. 

Numai că netoţii, în loc să ia aminte la vorbele pline 
de tilc ale bătriînilor satului, îşi simţiră stîrnită tru- 
fia, care e totdeauna soră bună cu prostia.. Unul 
dintre ei chiar rosti : 

_— Fraţilor întru prostie, să: nu ne pierdem cu firea ! Un 
dram de minte dacă avem fiecare, laolaltă tot se va aduna 

destulă pentru un om cu cap. Eu socot că e nimerit să 
pornim la drum împreună și să nu ne despărțim nici 
o clipă. 2 
„Nu zăboviră decît cîteva ceasuri, și în zorii zilei ur- 
mătoare se aflau departe de satul acela, bătînd cărările 
însorite din străvechiul ținut Lanka. Un om, care avea 
o gospodărie mai întinsă, văzînd un şir întreg de tineri 
cu braț vînjos și unii chiar chipeși la înfățișare, nu stătu 
mult pe gînduri și îi luă în slujba sa. După ce mîncară pe 
săturate, cei douăzeci și cinci de netoţi o porniră și ei la 
muncă. Li se dădu de cules frunze de banan, din care 
femeile și fetele din satul unde se opriseră știau să îmbine 
împletituri frumoase. 

Era o treabă lesne de împlinit. Pentru trîndăvia lor, și 
asemenea lucru părea prea mult. De aceea, cel mai căpos 
dintre ei, zise : 

—Fraţilor întru prostie, nu e mare scofală pentru voinici 
ca noi să stringem niște frunze pricăjite. Unul singur 
poate prea bine să o ducă la capăt. 

— Ba chiar, poate să se facă singură treaba asta, mormăi 
alt fruntaș al nerozilor, 

— De vreme ce judecăm toţi la fel, să se apuce de treaba 
aceasta un ins din mijlocul nostru. Și, ca să nu lăsăm 
alegerea pe seama sorţilor, haideţi să ne întindem la 
pămînt, nemișcaţi. Care își va clinti, primul, măcar vîrful 
nasului sau colţul urechii, acela va trebui să culeagă 
frunzele de banan, privit cu grijă de noi toţi ceilalţi. 

În cîteva clipe, cei douăzeci și cinci de nerozi se risipiră, 
tolănindu-se care cum i se năzări mai alene. Trecu un 
ceas, trecură trei. În jurul lor se roteau gize zburătoare, 

care li se așezau pe obraz. Furnicile îi pișcau de zor, căci 
zăceau tocmai în drumul acestora spre mușuroi. Zadarnic. 
Nici unul nu se mișca, dornic să arate că poate răbda mai 
multe decît semenii lui. 

În cele din urmă se iviră alţi pălmași de pe ogoarele din 
preajmă. Strigară la ei — nimic. Îi scuturară — nici un 
semn de viaţă. Îngroziţi de asemenea întîmplare, se gîn- 
diră că i-a răpus vreo molimă ciudată și că ar fi bine să-i 
îngroape cît mai repede. Abia cînd, săpînd cu cazmaua, 
ca să le facă o groapă, unul dintre pălmași îl atinse pe un 
nerod şi-l zgîrie, acesta sări în picioare ca ars, zbierînd cît 
îl ţinea gura : 

— Fraţilor, ajutaţi-mă, vrea să mă omoare ! 

Iar ceilalţi strigară într-un glas : 

— Tu te-ai mişcat primul, tu să culegi toate frunzele! 
Cînd se dumiri acel gospodar peste ce pricopsiţi dăduse, 
totuşi vru să mai facă o încercare cu ei. Îi trimise să taie 
un baobab gros cît toate zilele și rămuros. Dacă zăriră 
„netoţii copacul încărcat de ani, își spuseră că nu-i de 
glumă. Unul dintre ei, care pînă atunci tăcuse milc, își 
revărsă înţelepciunea adunată în tigva lui, îndemnîndu-i 
pe ceilalți : 

— Fraţilor, eu am să retez din rădăcină copacul, în vreme 
ce voi să vegheaţi în jur, ca să-l prindeţi în braţe și să nu 
cadă prea rău, să-și strice frumuseţea de ramuri... 
Chibzuința netotului îi încântă pe toţi. Şi, firește, după ce 
baobabul nu se mai ţinu decît într-un ciot de rădăcină, căzu 
drept peste ei și-i betegi la braţe, la picioare, de ţi-era mai 
mare mila. 
Rămas singur, netotul se dumiri că se abătuseră prea 


138 


multe nenorociri nemeritate asupra lor. Pesemne că, fără 
să ştie, păcătuiseră. Drept care se gîndi că ar fi nimerit 
să se facă pustnic, ca să li se ierte păcatele și să scape 
şi de prostia care se ţinea scai de ei. Se duse în inima 
junglei şi se apucă să-și croiască. un adăpost. Mai întii se 
pregăti să-și adune niște crengi, ca să încropească o 
colibă. Cum stătea călare pe o cracă și croia cu barda 
lemnul, un bătriîn, care trecea prin pădure, îi strigă de jos : 
— Dacă-ţi tai singur craca, ai să cazi în balta de sub 
copac ! 
Nerodul nu-i dădu ascultare şi căzu, bîldîbîc ! Se ridică 
miînjit tot, negru de noroi, şi fugi după bătrîn, strigîndu-i : 
— O, prooroc mare ce ești, tu ghicești viitorul! Dez- 
văluie-mi, rogu-te, și care va fi pricina morţii mele, ca să 
mă pot feri ! 
Văziînd cîtă prostie întrupată stătea în faţa lui, bătrînul 
rosti, în bătaie de joc : 
— Iată, dacă îți vor picura pe grumaz trei stropi de rouă, 
vei cădea la pămînt fără suflare. 
În dimineața următoare, cum hoinărea prin pădure, netotul 
trecînd sub un desiș, simţi cum i se preling pe gît doi stropi 
-de rouă. 
— Bătrînul a avut dreptate, mă paşte moartea ! răcni el, 
şi o luă la goană, de-i sfîrîiau picioarele. Nici măcar mai- 
muţele junglei nu se puteau lua la întrecere cu el. Oamenii 
din Ceylon nu l-au mai zărit niciodată. Pesemne că mai 
fuge și azi. Dacă-l întîlnește careva, oameni buni, spuneţi-i 
să se oprească, fiindcă -nu roua ucide, ci prostia răpune 
omul. | | 

În româneşte de EUGEN B. MARIAN 


POVESTE DIN CEYLON 


Cum au ajuns pe cer soarele și luna 


O VĂDUVA SĂRMANĂ viețuia de mult într-un 
sătuleț din văile de miazăzi ale străvechiului ţinut Lanka. 
Soţul ei, un plugar plin de rîvnă, fusese răpus de ghearele 
şi colții unui tigru setos de sînge. 

De-atunci se scurseseră cincisprezece ani, semănaţi cu nevoi 
şi lipsuri. Singura bucurie care-i mai lumina viaţa necă- 
jită erau cei trei feciori ai săi. Creșteau înalți și sprinteni 
de ţi-era mai mare dragul să te uiţi la dînșii. 

Iar femeia îi sorbea din ochi şi nu mai știa ce să facă . 
pentru ei. Í 

Într-o zi, cînd ajunseseră și ei flăcăi în toată legea, 
chipeși, fură poftifi la o nuntă. 

Mama le pregăti cămăși lungi, albe. Le spălă la rîu, pînă ce 
țesătura părea aripă de fluture. 

Se lipsi de somn două nopţi la rînd, ca să le brodeze pe 
margini flori migălite cu farmec nespus. 

Iar cînd totul fu gata, îi petrecu pînă dincolo de marginea 
satului, amintindu-le o seamă de cîntece pe care le știa de 
la bunica ei, numai bune să înveselească pe nuntaşi. 
Trecu mult pînă ce fericita mamă izbuti să se culce, cu 
gîndul dus la cei trei feciori plecaţi la voioasa serbare. 

Apoi puse capul pe perna ei şi adormi, legănată de vise 
luminoase. Se făcea că feciorii săi erau fruntea petrecerii. 
Toată lumea se minuna şi nu mai prididea cu laudele pen- 
tru chipul în care cîntaseră şi jucaseră cei trei fraţi. 

La ceasul cînd, în celelalte zile, îşi luau bruma de me- 
rinde și porneau către ogoarele de orez auzi pe poteca 
din faţa casei o larmă de glasuri tinereşti. 

Cei trei feciori, obosiţi de vinzoleala petrecerii şi iureşul 
jocurilor, glumeau între ei și-și povesteau cu ochi aprinşi 
cum se mai veseliseră. 

Dar mama, ieșită să-i întimpine, se simţi năpădită de 
tristeţe. 

__ Toţi trei se întorceau cu mîna goală... 

Şi totuşi, îl rugase pe fiecare în parte, ca măcar un dar 
“umil, o amintire cît de măruntă, să-i aducă de la nunta 
aceea, pentru care se zbătuse atita ca ei să strălucească. 
Femeia nu-și pierdu însă de tot nădejdea. 

Îi îmbrăţișă pe toţi trei şi apoi îl întrebă mai întîi pe cel 
mai mare : 

— Fiule, tu ce te-ai gîndit să-mi aduci, de la nunta unde 
aţi fost ospătaţi ? 

Cel mai mare fecior se încruntă. Dădu din umeri și se 
siropşi : 

— Mamă, eu unul nu ţi-am adus nimic ! 

Văduva lăsă capul în jos şi-şi stăpîni cu mare caznă lacri- 
mile. O apăsa inima. Dar nu era abătută — poate ceilalţi 
doi feciori ţinuseră minte mai bine rugămintea ei. 

— Tu, mijlociule, ce mi-ai adus de la ospăţul de nuntă 
unde ați petrecut pină la ziuă ? 

Mijlociul se simţi mai rușinat decît fratele său. 

Se scatoci prin toate'cutele veșmiîntului. În cele din urmă, 
răsuflă uşurat și strigă : 

— Iată, mamă — fiindcă tu mi-eşti mai dragă decît lumina 
zilei, ţi-am adus o torță. Din păcate, pe drum s-a stins... 
Și îi dădu bătrînei o torță acoperită de scrum. 

Bătrîna suspină încet și puse deoparte torța. 

Nu-i mai rămăsese decît o fărîmă de nădejde. Mezinul, 
negreşit că se gîndise mai mult decît ceilalţi la cea care-l 
ocrotise ca să crească atît de chipeș... 

— Tu, mezinule, de bună seamă că nu m-ai uitat de tot... 
Feciorul cel mic desfăcu pumnul drept şi zise, sfios : 
— Măicuţă, nu este ceea ce meriţi tu. Dar totul a mers 
atît de repede, că n-am avut vreme să-ți opresc ce doream... 
Și îi întinse zece boabe de orez, culese din prăjitura de 
nuntă. 

Mama îi zîmbi şi puse într-un blid boabele păstrate anume 
pentru dînsa. Și — ce să vezi ? 

Boabele prinseră a se înmulţi, se făcură grămadă, umplură 
tot blidul, se -revărsară şi pe jos. În mai puţină vreme 
cît ne trebuie nouă ca să depănăm povestea, boabele de 
orez aduse în dar de către mezin umplură întreaga colibă, 
Văduva ridică atunci capul spre cer și strigă : 

—— O, voi, judecători cereşti, ați văzut ce mi-a adus de la 
petrecerea de nuntă fiecare din cei trei feciori ai mei ! 
Rogu-vă din suflet : daţi fiecăruia răsplata cuvenită, după 
gîndul ce l-a avut pentru mine... 

Răsună un bubuit înfundat şi minunea se împlini. 

Feciorul cel mare, nu adusese nimic vădanei, se pretăcu în 
Dragonul Rahu, stăpîn peste vîrcolacii ce caută să inghită 
luna şi stelele de pe cer. 

Mijlociul își văzu torţa prefăcută într-o lumină veșnică, 
„Soarele, şi i se încredință paza și vegherea zilnică a acestei 
lumini, ca să fie împărțită după dreptate tuturor pămîn- 
tenilor. 

Iar mezinul, care adusese o părticică din prăjitura de 
nuntă, fu înălțat stăpîn peste lună şi boabele de orez fără 
număr se prefăcură în alaiul stelelor, care împînzesc bolta. 
Așa s-au născut, spun bătriînii din străvechea Lanka, 
soarele, luna și stelele. 


În româneşte de EUGEN B. MARIAN 


POVESTE NORVEGIANĂ 


Vinătorul Olaf şi ielele 


NOAPTEA încă mai dormea peste țărmurile 
înalte şi pieptișe ale fiordului, cînd Olaf, vînătorul, se 
deşteptă. Prin fereastră, o luminiță jucînd în depărtare 
părea primul crainic al zorilor. Își aminti că era ajunul 
nunţii sale și sări de pe laviţa unde dormise, își trase o 
cămaşă uşoară, întărită doar cu cîţiva solzi de zale, și ieși 
în ograda părintească. Își scoase din grajd semeţul armăsar 
negru ca nourii furtunei, pe Svarten, îl chemă pe agerul 
cîine de vînătoare, Otgulf, şi porni călare către codri, 

Voia să aducă în dar pentru logodnica sa, frumoasa Birgit, 
o blană cum nu se mai văzuse prin părţile lor — un dar 
vrednic de acea sărbătoare, care avea să adune megieşii de 
prin şapte văi şi şapte munţi : nunta lor. 

Înainta la pas printre pilcurile de mesteceni şi pini, ale 
căror umbre pale erau singura lui călăuză. Căci Olaf își 
dădu seama, pe măsură ce se depărta de casă că luminița 
care-l trezise piîlpiia jucăușă, mai-mai să se stingă și-l 
ademenea pe cărări pe care nu le bătuse niciodată. 

„Nu cumva sînt jucăria vreunei pozne de-a elfilor'?“ se 
întrebă voinicul. Dar, orice-ar fi fost, un vînător încercat, 
un cavaler care a încrucișat spada și a făcut să fulgere 
coiful de aramă al multor duşmani şi potrivnici, nu trebuia 

să ştie ce e teama și nehotărirea. Odată pornit, nu mai 
putea să dea îndărăt nici măcar cu un pas. 

Și Olaf își urmă drumul prin pădurea adormită, în mijlocul 
firii amorţite, sub mantia de umbre a nopţii. Cîinele nu 
mai sälta voios, ca de obicei, în dreapta și-n stînga calului. 
Adulmeca grijuliu și-și ridica și el, cînd și cînd, capul 
spre stăpîn, aruncîndu-i priviri mirate. lar armăsarul 
Svarten, al cărui trup lucios se topea în negurile din jur, 
Juneca încet printre trunchiurile jilave ale copacilor. 
Era vădit că duhurile încă zburau prin noapte şi îşi urmau 
viclene ţelurile lor întunecate. Olaf gîndi însă că nici el 
nu era singur. Îşi avea alături cîinele de vinătoare, cre- 
dincios, armăsarul care-l însoţise în vuietul şi praful roșcat 
al bătăliilor, de unde se întorsese totdeauna întreg, chiar 
dacă sîngele îi şiroia din multe răni. Și-l mai păzea, fără 
îndoială, gîndul la mireasa de care avea să-și lege viaţa 
peste douăsprezece ceasuri, sorbind mied din acelaşi corn . 
de ren şi schimbînd inelele bătute cu ametiste. Drumul 
urca acum, îndemnîndu-te să crezi că se pierde undeva, 
în ceruri. Luminiţa nu se mai zărea defel. 

Văluri alburii lunecau peste fața pămîntului, prefăcînd 
pînă și cele mai apropiate priveliști în vedenii, iar munţii 
cu coamă de nea ajungeau și ei să treacă drept jocuri ale 
închipuirii amăgite. 

Pe neașteptate, din desimea copacilor, se deschise un 
luminiş rotund, ca o piaţă de cetate. Pe o măgură golașă, 
însingurată, încît ziceai că este atîrnată de-a dreptul în 
tăria văzduhului, i se înfăţişă privirii vînătorului un alai 
din cele care tulbură visele și iau minţile flăcăilor prea 
îndrăzneți şi necugetaţi. 

Ca niște văpăi albe, nouă elfe dănțuiau vijelios. Alcătuiau 
an inel viu în jurul uneia nemișcate, de bună seamă, stă- 
pîna, sau poate chiar însăși crăiasa lor. 

Olaf își plimbă privirile asupra lor, fără a stărui pe chipul 
crăiesei.. Oricât de vitează îi era inima, nici nu ar fi putut. 
Icoana aceea nu era menită pentru ochi pămiînteni și 
nimeni n-ar fi îndurat mai mult de o fulgerare de clipă, 
frumusețea ei de gheaţă. 

Acum era limpede că fusese atras într-o capcană și că 
luminița nu fusese decît o chemare a ielelor. Voiseră cu 
orice chip să-l atragă către măgura aceea, care era, 
fără îndoială, o sală a tronului sub cerul descoperit, pén- 
tru ele. 

-— M-aţi adus oare la judecată ? grăi Olaf răspicat. Rostiţi 
ce-aveţi de spus, ca să știu ce trebuie să vă răspund. 

— De ce te zorești astfel ? zise crăiasa. 
Glasul ei suna ca un clopot din adîncurile mării, cu ecouri 
prelungi și trezind fiori reci. 

— Şi mai întîi, de ce păstrezi curtenia ta doar pentru 
domniţele firave cu care petreci ? De ce nu ne faci și nouă 
închinăciunea, cum se cade unui cavaler de rangul tău ? 
Olaf, cam stingherit și fără chef, făcu o plecăciune de- 
ajuns de ţeapănă. 

— Vă salut, o, voi elfe de neam ales, și, rogu-vă, arăta- 
ţi-mi deslușit : care vă este voia, ca să v-o pot împlini, 
„dacă nu mă sileşte să calc legile omeniei şi credința 
“jurată. 

-Cele nouă iele se opriseră de mult din dănțuirea lor ne- 
bună. Riseră în cor, şi rîsul lor. se sparse de piscurile 

munţilor, trimiţindu-și sunetul aspru seg R hotarul din 
urmă al depărtării. ; 
— Voia noastră, cavalere Olaf, se auzi PER Aia de 
dincolo de fire al crăiesei, este să ne mărturiseşti deschis 
care este țelul călătoriei tale, ce te-a ridicat din pat în 
puterea nopţii şi te-a minat pe drumuri pustii. 

— Am plecat crezind că s-au ivit zorile, amăgit de lu- 
minița pe care voi, pesemne, mi-aţi trimis-o în fereastră, 
Vreau să vînez vreo sălbăticiune cu. blană prețioasă, sau 
să culeg chihlimbar pentru o cunună cu care să se îm- 
podobească crăiasa inimii mele, preafrumoasa Birgit, fă- 
găduită a-mi fi mireasă. 

Cele nouă iele riseră fără ca pe chipul lor să se clintească 
vreo trăsătură. 

— De bună seamă, dacă te pregătești de nuntă şi de pe- 
trecere, ești za fel de pregătit și pentru joc și cînt, răsună 
încă o dată dangătul de clopot al glasului crăiesc. 

— De bună seamă, și destoinicul vînător, cavalerul Olaf, 
îşi îndreptă capul, sfidător, şi privi tăios înaintea sa. Vom 
dănțui după obiceiurile din moși-strămoși. Oaspeţii vor 
închina în sănătatea noastră, vor striga „skal !“ și vor în- 
struna lăute pentru cîntări cu care să ne cinstească 
iubirea. 
Voi nu puteţi ști, şi glasul i se făcu, fără voie, mai mîn= 
gîios, dar petrecerea aceasta omenească sărbătorește o le- 
gătură pentru o viaţă, ce nu este hărăzită să se risipească: 
în fum, după citeva ceasuri noptatice. 

- Alaiul rise iarăși molcom. 

| — Prea bine. Ştim încotro te îndreptai și ce ginauri fru- 

moase ai. Noi ţi le îneuviințăm şi nu avem nimic îm- 

potriva obiceiurilor voastre de sărmani oameni. Numai că, 
“înainte de a încheia scurta întîlnire care ţi se va şterge 
curînd din minte, trebuie să iei parte la dănţuirea noas- 
tră, Dă-mi brațul şi să deschidem dansul, în poiana noas- 
tră minunată. Vezi doară, cavalere cu braţ de fier şi cer- 
bicie neînduplecată, pentru tine şi-au împletit suratele şi 
domniţele din preajma mea cosiţele de argint... 

Crăiasa întinse mina dalbă, asemeni unui lujer de crin 
abia văzut, făurit din lacrimi de rouă. 

Olaf mulţumi, cu o scurtă plecăciune, fără a primi pof- 
tirea. 

— Prealuminată crăiasă, legămîntul încheiat nu-mi îngă- 
duie să dănțuiesc astăzi cu nimeni, de-ar fi şi porunca 
unui trimis al cerului... Pașii mei nu vor porni în sunetul 
legănat al muzicii, decît alături de cealaltă crăiasă, a ini- 
mii, după schimbarea inelelor noastre... 

Un rîset mai drăcesc străbătu cercul unduitor al alaiului, 
şi cele nouă iele se rotiră sălbatie. Apoi se domoliră ca 
Brin farmec şi rămaseră, statui de neguri străvezii, mar- 
tore la ciudata întilnire. 
Crăiasa se încruntă o clipă și sprîncenele sale alcătuiră 
un arc de sub care țișneau săgeți de foc. 

Glasul ei nu trăda însă nici o schimbare. 

— Vă ştim prea bine obiceiurile mărunte. Totuşi, om prea- 
sfidător, devreme ce ai fost poftit anume în adunarea 
noastră tainică, vei dănţui alături de noi. Iată, am să-ţi 
arăt încă un semn al mărinimiei mele crăiești : ţi-am pre- 
gătit un dar. 

Crăiasa tăie aerul cu nuiaua de aur din dreapta ei, și 
din pămint răsări o armură împletită numai și numai 

din inele mlădioase, din metale neștiute de muritori, bă- 
tute în făurăriile subpămîntene ale meșterilor elfi. 

— Priveşte bine armura aceasta, fecior de pămînteană, 
roabă a morţii. Dacă o vei îmbrăca, odată cu ea vei 
purta şi un curaj atît de oțelit, încît nu vei da înapoi 
din faţa celui mai cumplit vrăjmaș şi vei sta totdeauna 
în fruntea bătăliilor. | 

Armura era potrivită pentru căpetenia unor oști care să 
cutreiere pămîntul întreg, încununîndu-și fruntea numai 
cu laurii victoriilor. 

Răspunsul lui, totuși, fu același : 

— Armura este cu adevărat fără seamăn pe lume și e 
vrednic de slavă făurarul care a turnat-o şi călit-o, în 
ocnițele tainice ale elfilor. Eu, unul, însă, nu o pot 
primi. 

Crăiasa ielelor își mușcă buzele. 

Un zîmbet lunecă apoi pe firul lor de mărgean. 

— Prea bine. Și, cu o mișcare ușoară a nuielii, armura 
se făcu nevăzută. Alt semn cu vergeaua fermecată, şi din 
pămînt ţișni, ca o amenințătoare floare de metal, o spadă 
ce-ţi tăia răsuflarea, de uimire. 

Pe miînerul ei erau încrustate toate jivinele și arătările 
care pot biîntui neguroasele sihle şi singurătăţi din cea 
mai pustie miazănoapte. Tăișul — şi mai subțire decit tre- 
murătorul fir de paing. 

— Ia spada aceasta, din partea noastră, spre amintirea 
acestei întîmplări din faptul zilei. Ia spada, îndărătnice 
cavaler Olaf, şi cu ea vei izbuti să străpungi după voie 
orice armură. Cu o singură lovitură, înlătură din calea 

“ta stiînci, abate potopul upciur revărsate, stinge pirjolul 
aprins fără veste în codri. 

— Ca să o primesc, trebuie mai-nainte să mă prind în 
danţul vostru, răspunse statornicul vinător — și legămiîn- 
tul făcut nu mă lasă. 

Un murmur miînios se înălță din alaiul crăiesei. Cele 
nouă iele se strîngeau una-ntr-alta și se depărtau iară, 
asemeni aripilor unei uriașe dihănii. 

Stăpîna lor le potoli, cu mîna-i poruncitoare. 

— Încă nu am atins hotarul răbdării mele, le spuse: 

Și, întorcîndu-se către oaspetele adus cu şiretlic în lumi- 
nișul ce le slujea drept sala tronului, îl îmbie : 

— Cavalere, credința ta poate mișca pînă și inima noastră 
lipsită de căldură. Dar, de vreme ce ai sosit aici, nu poţi 
pleca înainte de a cunoaște farmecul pătimașelor dansuri 
ale ielelor. 

Alege-ţi alt dar, dacă ți se va părea mai potrivit ca să 
îţi împodobească veşmiîntul de nuntă. 

Sub privirea încordată a lui Olaf, din văzduh se întrupă 
o pereche de cizme-cum închipuirea pămiînteană nu poate 
zămisli. 

Aveau pinteni de aur și carîmbi de diamant. Focuri de 
pe alte tărîmuri le dăruiau mii şi mii de sclipiri. ’ 

— Cu cizmele acestea nu vei mai cunoaște oboseala. Vei 
putea să străbaţi codri și munţi, pe urmele celei mai sprin- 
tene și neobosite sălbăticiuni. 

Vei fi veșnic fruntea vînătorilor ! I ; 
Ci Olaf își plecă -încă-o-dată fruntea și vii lui sună - 
la fel de răspicat ca și pînă atunci : 

— Mărinimia ta, frumoasă crăiasă peste elfi, intrece“ tot 
ce am cunoscut vreodată. Dar nu sînt pentru mine aceste 
cizme... 

Un vînt de spaimă trecu peste copacii zăriți departe în 
preajma luminișului. 

Calul credincios, Svarten, îşi scutură coama noptatecă, 
Ciinele gemu încet, aruncînd priviri de vietate hăituită. 
— Poate că ţi-ai pus în gînd să goneşti pe întinsul fără 
pulbere al mărilor, cavalere Olaf, 

Crăiasa ielelor vîntură de şapte ori cu vergeaua ei A 
mecată, şi peste măgură pluti imaginea a şapte corăbii — 
șapte păsări din lemn și pînze, cu catargele fluturînde. 
— Privește-le, ale tale vor fi, aidoma acestora. Şi, pe lingă 
ele, un lanţ de aur, lanţul amiraluln? i 
Vînătorul clătină din cap. 

— Chiar de ați face să se adune la picioarele mele avuții 
nemăsurate, nestemate şi arme minunate, nu îmi voi 
schimba voia. Cel dintîi dans de astăzi va fi al miresei 
mele. 


În minuta aceea se petrecu ceea ce nu i-a fost dat să 
vadă unui ochi de muritor, nici să audă vreunui duh al 
firii. 3 

Crăiasa ielelor suspină. - 
— Am ajuns la i- capătul șirului de daruri ce-ţi pregă- 
tisem. i 


Nu îmi mai rămîne decît unul, căci ţin cu orice preţ să 
te prinzi cu noi în joc. 


Cele nouă dănțuitoare din alaiul ei închiseră ochii, să nu - 
„fie martore ultimei ispitiri, 

Căci stăpîna lor desfăcuse brațele unei stele de mare — 
cămașa de mătase nălbită sub clarul de lună, în care se 
odihnea, dormindu-și zilele în iatacul de sub muntele de 
cleștar. 

— Cămașa aceasta, primită de la mama mea, crăiasa si- 
renelor, o poţi lua, ca să o dăruiești miresei tale. 

Nici acum nu te prinzi în dans ? 

— Nu, fiindcă i-aș zdrobi inima curată, dacă ar afia cum 
a ajuns în stăpînirea mea gingașul strai. 

— Ia seama, vînătorule prea îndrăzneţ, să nu fi întins 
peste puteri struna arcului trufiei tale ! Îţi las cea din 
urmă alegere : pentru că ţi-ai măsurat voința cu a noas- 
tră şi nici în ruptul capului nu ţi-ai schimbat hotărirea, 
vei fi osîndit. Ce pedeapsă primeşti mai ușor : să dansezi 
cu noi, pînă la istovire, cinci ceasuri în șir, ori... 

— Opreşte-te, crăiasă nemiloasă, strigă Olaf. Nu am ne- 
voie de cruţarea ta. Oricare ar fi cealaltă osîndă la care 
te-ai gîndit, mă supun — dacă nu va sta în puterea mea 
să mă împotrivesc, fără ajutorul unor puteri ale întu- 
nericului... 

Nici nu isprăvi bine vorbele acestea, că se dezlănțui un 
vîrtej ameţitor. Nu se mai deosebea piatra de apă, mun- 
tele de pădure, ziua de noapte. 

Calul necheză tinguitor. 

— Singur ţi-ai ales nimicirea, strigă, pe deasupra vuie- 
tului spăimîntător iscat, crăiasa. Îl atinse apoi de cinci 
ori pe umăr, și din trupul vinătorului izvori un pîriiaş 
de sînge roșu ca purpura de pe mantia regească. 

— Vei sîngera astfel, osîndit de mîna mea crăiască, două- 
zeci şi patru de ceasuri în şir, pînă se va secătui în tine 

izvorul vieţii. Nimeni și nimic nu se va vădi în stare a 
te scoate la liman. Pleacă acum, la mireasa căreia i-ai 
fost atît de statornic, încît n-ai voit să-i rănești inima 
dănțuind întîi cu noi, ci mai degrabă te-ai rănit pe tine 
însuți, aducîndu-ţi pierzania. 

O moleşeală jilavă se strecura în trupul voinicului, 

Se chinui pînă aburcă pe spinarea calului Svarten, în- 
tinzîndu-se cît era de lung, cum făcea pe puntea corăbiei, 
în toiul furtunii. Simţind la ce strîmtoare se afla stăpinul, 
armăsarul porni încet, cu pas domol, călcînd peste bolo- 
vani, peste împletiturile de muşchi și lichen, cu grijă să 
nu-și zdruncine preţioasa povară. Ciinele Otgulf trepăda 
alături, scheunînd a jale, lingînd picăturile de sînge care 
însemnau prin codrul, acum luminat de primele sulițe ale 
soarelui, drumul către moarte al lui Olaf. 

Era aproape de nămiezi, cînd ajunseră în preajma zidu- 
rilor cu metereze îmbinate zdravăn din copaci întregi, 


care străjuiau așezarea părintească a destoinicului vi- 
nător. 


Neliniștită «de lătrăturile și vaierele cîinelui, mama cava- 
lerului, cu pletele-i colilii prinse cunună în jurul capului 
nins de ani, alergă în întîmpinare la poartă. 

Olaf se ridicase în scări și se străduia din răsputeri să 
stea drept. Nu voia cu nici un chip ca, tocmai în pragul 
praznicului de nuntă, bătrina să ghicească cumplitul 
adevăr. 

— De ce curge sîngele tău roșu ca vinul? Ce săgeată 
te-a ţintit, în ziua cununiei tale, lumina ochilor mei ? ` 
— Nu fii îndurerată, măicuță, m-am zgîriat trecînd pe 
lingă o tufă de măcieș sălbatec. 

— Şi de ce ţi-e chipul tras și palid ? 

— Am vînat peste pripoare și poieni, sub revărsarea ra- 
zelor de lună, și am căpătat euloarea lor, mai apucă să 
rostească Olaf, coborînd anevoie de pe armăsaru-i 
negru. ` 

Singele îi umpluse cizmele și lăsa lăculețe pe podelele“ 
acoperite cu blănuri de lup și urs. 

Mama chemă doi slujitori și-l urcă în patul din încă- 
perea hărăzită mirilor. 

Un călăreț goni pe un cal în spume, purtind vestea cea 
rea logodnicei, sfielnica Birgit. 

Birgit se făcu albă toată, statuie vie de omăt. Îmbrăcă 
straiul de cununie și, însoţită de dangătul de jale al clo- 
potelor, plingind soarta statornicului cavaler, nu se opri 
decît în poarta casei lui. 

Fără un cuvînt, pătrunse în încăperea unde voinicul se 
stingea cu încetul, pălit de mînia ielelor înfruntate pînă 
la capăt. 

Își strinseră mîinile, în vreme ce neamurile și părtaşii 
la lupte şi fală ai lui Olaf sunau din corn, pentru adu- 
narea de îngropăciune. Prevestirea crăiesei ielelor se arătă, 
vai, întru totul adevărată. 

La capătul a douăzeci şi patru de ceasuri, după ce fusese 
atins de cinci ori cu nuiau vrăjită, suflarea destoinicului 
vînător se stinse. 

Birgit mai pîlpîi de cîteva ori, lumînare suflată de vînturi 
aprige, și își dădu și ea duhul. 

Faţă de o credință într-atit de pilduitoare, neamurile, 
prietenii, toți cei care-i îndrăgiseră, luptaseră alături de 
Olaf, petrecuseră împreună și fuseseră răpiți de viersul 

dulce al alăutei Birgitei, hotărîră să nu fie îngropaţi, ci 
să-i păstreze spre a fi văzuţi și pomeniţi de urmași. 

Nu-i puseră în straie cernite, de morţi, ci îi lăsară așa 
cum își trăiseră ceasurile din urmă, înveşmiîntaţi pentru 
cununia căreia îi jertfiseră totul. 

Un vînător coborit din hotarul de miazănoapte aduse un 
sloi cît un stat de om, în care încăpură amîndoi ca în- 
tr-o raclă. Și așa, mulți fii si fecioare ale pămîntului scump 
al Norvegiei se perindară și-i priviră, cu genele înnourate, 
pe cei doi îndrăgostiţi, Olaf și Birgit, învingători și din- 
colo de moarte ai relei crăiese a ielelor. 

POVESTE DIN IRAN 


Legenda vinului 


STĂ SCRIS în hrisoave de demult, că pe tronul 
de fildeş și aur din măreţul Herat stătea cu cinste, pu- 
ternic şi ascultat de toată suflarea, un șah iubitor 
de viaţă. 

Avea comori din belșug, armii în zale oţelite, fără 
număr, ţinuturi mănoase. Domnea acest cîrmuitor, pe 
nume Semiras, peste întregul Corasan. 

Îi mai bucura sufletul şi un fecior neînfricat, cu inimă 
bărbată, vînjos ca un pardos. Avea un arc cu strune 
de aramă veche şi nu-l întrecea nimeni la tragerea la 
țintă. 

Într-o zi însorită, stînd în voie pe terasa palatului dom- 
nese din mărețul Herat, sub ochii șahului coborî din 
înaltul văzduhului un falnic gypaet, zburătoare cu înfă- 
țişare de vultur şi cap de leu. 

Această pajură ciudată se zbătea de moarte şi nu pu- 
tea scoate nici un strigăt. De gîtul ei se încolăcise, cu 
inele -ucigătoare, un șarpe împestriţat și o stringea 
zdravăn. l i 
Mişcat de soarta crudă, care o pîndea pe falnica zbu= 
rătoare, şahul strigă, fluturîndu-și mînecile cafianului din 
brocat de aur : 

— Curteni şi voi, arcași, şi spadasini, cel care va izbuti 
să scape viaţa gypaetului, va primi o răsplată însemnată 
din mîna mea ! 

Curtenii şi căpeteniile oştii erau ispitiți de răsplata fă- 
găduită, dar nu se încumetau să încerce ceva, de teamă 
să nu răpună, odată cu șarpele, și pasărea. 

Atunci feciorul domnitorului, pe nume Bardam, făcu 
un pas înainte. Își înstruni corzile arcului său vestit, 
tinti şi spuse doar atit : 

— Eu îţi voi împlini dorinţa, măria ta ! 

Zis şi făcut. Dintr-o singură săgeată, capul șarpelui zbură 
la zece pași. lar gypaetul fu slobozit din strînsoarea de 
moarte a tirîtoarei, 

Feciorul șahului își primi răsplata făgăduită şi faima 
lui spori și mai mult, lăţindu-se de la un hotar la al- 
tul al mănosului Corasan. 

Întîmplarea însă nu se opri aci. 

Peste un an, cum stăteau tot aşa pe terasa palatului, 
desfătîndu-se cu mirezmele dulci ale trandafirilor, șahul 
Semiras zări cum se rotește deasupra lor aceeași zbu- 
rătoare, 

Gypaetul se lăsă tot mai jos şi dădu drumul din cioc 
la ceva rotund. Izbi de trei ori cu pliscul în zidul te- 
rasei, ca să fie privit, mai zbură în cerc deasupra lu- 
crului aruncat și numai după aceea se pierdu iar în 
înaltul cerului. 

Mirat, șahul porunci unor slujitori : 

— Duceţi-vă şi vedeți ce a lăsat pasărea. 

Pesemne că ne-a adus și ea un dar, drept recunoștință 
că i-am scăpat viața. 

Slujitorii se întoarseră cu cîteva semințe- mici, de -un 
soi încă nevăzut pe meleagurile Persidei. Curtenii se 
adunară în jurul lor, la întrebarea stăpînului ţării : 

— Ce socotiți că e de făcut cu aceste ciudate seminţe ? 
Răspunseră doi dintre ei, mai luminaţi la minte : 

— Măria ta, noi- zicem că trebuie să fie semănate și 
vegheate cu grijă, să vedem ce rod pot da. 

Şahul chemă deci pe mai-marele grădinarilor și îi în- 
credință seminţele ajunse la el pe calea aceea neobiş- 
nuită, zicîndu-i : 

— Vezi de le seamănă într-un colţ al grădinii pala- 
tului. 

al PRO ere! locul cu un gard, păzeşte-l de lăcomia 
păunilor și a păsăretului, împiedică alte animale să treacă 
peste petecul acela de grădină. Să-mi dai de veste tot 
ce se va petrece. 

Mai-marele peste grădini urmă întocmai înalta poruncă. 
Peste citeva săptămîni veni în fața tronului și-l vesti 
pe șah că se iviseră lăstari verzi, apoi ieşiseră pri- 
mele flori. 

Semiras se duse, însoțit de întregul. alai, să privească 
cu ochii lui cum îi priise copăcelului pămîntul Cora- 
sanului. 

Șahul și mărimile ce-l însoțeau clătinară din cap, 
grăind: 

— Nicicînd n-am mai întîlnit pe plaiurile strămoşeşti asè- 
menea lăstare și flori. 

Plecară şi aşteptară, mistuiți de curiozitate, ce-o să se 
mai întimple cu copăcelul crescut din seminţele rn 
de gypaetul scăpat de la moarte. 

Mai trecură cîteva săptămîni şi mai-marele grădinarilor 
veni iarăși. 

— Măria ta, au apărut roadele. Se string într-un soi 
de ciorchine, iar boabele par înrudite cu cele de mei. 
Este un copăcel plin de vlagă şi de farmec, cu aromă 
plăcută. 

— Se cuvine, atunci, să vedem și noi rodul, zise şahul, 
şi se duse încă o dată spre colțul de grădină, unde fusese 
sădit darul zburătoarei. 

În ziua cînd roadele arătară semne că ar fi dat în pirg, 
șahul ardea de dorința de a ști ce gust au. 

Dar nici un supus nu cuteza să se atingă de ele. 

— Păcat că trezeşte atîta teamă, suspină mai marele gră- 
dinarilor. Alminteri, îți ia ochii copăcelul: e împodobit 
ca un mire, iar boabele bat în verde și negru lucios, 
mai arătoase decit oricare straie de serbare... 

Cirmuitorul Corasanului se sfătui cu învățații. 

Aceștia cercetară ce cercetară și îl povăţuiră : 

— Măria ta, boabele cad singure pe jos, se strivesc şi 
din ele se scurge o licoare limpede. Înseamnă că acest 
copăcel are un suc bun. Trebuie să-l luăm, să-l punem 
cu grijă într-un chiup încăpător şi să vedem la ce 
poate folosi. 

Poruncile șahului, după -povaţa învăţaţilor, fură urmate 
şi de astă dată întocmai. 

Dar nici pentru această încercare nu „se găsi nici un- 
îndrăzneţ. Cine îi -putea linişti, încredințindu-i -că licoa- 
rea nu este. o otravă dînd moarte fulgerătoare ori- ră- 
pind minţile ? 


159 


Semiras era totuși hotărît să nu precupețească nimic, 
pînă nu află adevărul cu privire la copăcelul născut 
din seminţele dăruite de falnica zburătoare. După două 
săptămîni ceru iarăşi veşti despre sucul închis în 
chiup. “ 

— Măria ta, îl înștiință mai marele grădinarilor, fierbe 
cum fierbe apa într-o oală pusă la foc. 

— Cînd se va domoli, să vii de-ndată la mine. 

A doua zi, grădinarul se înfăţișă în sala tronului. 

— Luminate rege al regilor, licoarea s-a limpezit, este 
roșie şi strălucitoare ca rubinul. 

— Iată, în cele din urmă, dezvăluit țelul şi folosul acestui. 
copăcel. Nu știm încă dacă sucul este leac împotriva otră- 
vurilor sau el însuşi venin ori adormitor, 

— Aduceţi-mi aici un osîndit la moarte, care nu mai 
are de ce să se teamă... 

Îi fu adus un meșteșugar, care urma să își pună capul 
pe butucul gidelui, fiindcă nu terminase la vreme giu- 
vaerurile cu care prinţesa trebuia să se ducă la serbările 
de încoronare date de un prinţ vecin. 

— Dacă vrei să fii iertat, soarbe pînă la fund cupa 
aceasta cu sînge roșu și viu, îl îndemnă Semiras. 

Osînditul se supuse. Bău și se strîmbă. Începu să se 
veselească şi un suris neașteptat răsări pe chipul lui. 

Ba chiar, uitînd ce soartă îl aștepta, se porni să chiuie 
și să joace. 

— Mai vrei încă o cupă? îl întrebară curioși curtenii; 
— Mai daţi-mi, și apoi faceţi cu mine ce vreţi. Oricum; 
omul este sortit morţii ! 

După ce sorbi şi a treia cupă din licoarea pe care ni- 
meni nu îndrăznise să o guste, meșteșugarul osîndit 
la moarte căzu într-un somn adînc. 
Dormi buștean pînă a doua zi. Străjerii îl treziră și 
îl duseră pe sus în faţa tronului, unde șahul abia aş- 
tepta să-l cerceteze asupra urmărilor băuturii. 
— Ce-ai băut, căci, află, nu era sînge, şi cum te-ai sim- 
tit după fiecare cupă sorbită ? fu întrebat. 
— Nu .ştiu ce fel de licoare e aceea, dacă e făcută de 
mînă de om ori de duhuri, dar are gust strașnic! Ce 
n-aş da să mai capăt şi astăzi trei cupe! Am băut 
mai întîi cu silă, avea un gust asprit. Cînd am sorbit 
prima cupă, trupul meu a mai cerut. A doua cupă 
mi-a înveselit inima, mi-a făcut-o mai' arzătoare. Lumea 
n-a mai însemnat nimic pentru mine și mi-am închipuit 
că se șterge orice deosebire între șah și mine ; am uitat 
cu totul de griji. lar cea de-a treia cupă m-a cufundat 
într-un somn cam greu, dar plăcut. 
Pentru curajul dovedit în încercarea licoarei necunoscute, 
meșteșugarul fu iertat de osîndă. 
Învăţaţii, ascultînd mărturisirea lui, recunoscură că li- 
coarea scoasă din copăcelul adus de gypaet este ne- 
spus de bună la. gust, are aromă .îmbietoare şi, sorbită 
cu măsură, întrece însușirile multor binne alese și pe 
ale tuturor poamelor. 
Şi astfel îi dădură numele vin, nume care va călători 
în lumea întreagă. 

POVESTE DIN ŢARA DE FOC 


Kwangip biruitorul 


ÎNCĂ DE LA NAȘTEREA SA, semne date de 
firea întreagă au vestit că Kwangip este hărăzit a să- 
vîrşi fapte mari, spre a schimba în bine soarta semin- 
tiei Yahganilor. 

Nici nu se înălțaseră din cortul ţuguiat al părinţilor 
cele dintii strigăte ale pruncului abia venit pe lume, 
şi au prins să se arate semnele acelea, punind pe gîn- 
duri pe bătrînii tribului. 

Din stîncile înșirate pe malul mării fără capăt şi veșnic 
pătută de vinturi turbate, se prăvăliră lespezi uriașe, 
alcătuind o punte ciudată către largul apelor. 

Talazurile vuiră puternic și apoi își. plecară ca la o 
poruncă, toate odată, crestele: de spumă, parcă recunoscînd 
un stăpîn ce se ivise atunci. 

Stoluri dese de păsări alergară pe cerul fumuriu, stri- 
gînd cu glas ascuţit în graiul lor : 

lată-l că sosește, iată-l că sosește, sosește căpetenia celor 
trei tărîmuri ! 

Flăcăul începu să crească văzînd cu ochii. Zvirlea bo- 
lovanii pînă deasupra celor mai înalţi copaci, şi apoi îi 
prindea în palmă, bolovani sub a căror povară se în- 

covoiaseră pînă atunci cei mai vinjoși tineri ai tribu- 
lui. 

La jocul penelor, dacă sufla el o dată, se împânzea cerul 
de un nor de pene, de ziceai că păsările de prin toate 
ostroavele pe care călcase picior omenesc au fost Jamur 
lite laolaltă. j 

Şi așa îi mergea în toate cele, încît nu era de mina 
că cei mai bătrîni dintre Yahgani clătinau mulpumiji 
din capul pleşuv, rostind : „Flăcăul acesta ne va scapa 
de multe rele.“ 

Kwangip era cel mai iute la alergare, ca săgeata slobozită 
de cel mai iscusit arcaş. Oricare alergător nici nu se 
dezmorțea bine fugind, că flăcăul însemnat din naștere 
pentru fapte mari ajunsese deja la ţintăg Ba încă se şi 
întorsese, să-i întrebe pe ceilalţi de sănătate. 

În felul acesta, cît ai vina de trei ori şi ai pescui de 
două ori, flăcăul se și împlinise în bărbăţie falnică şi 
vitejie neclintită. 

La minte era deopotrivă de copt, așa că se hotărî să 
cerceteze cu de-âmănuntul rînduielile după care se 
cîrmuiau pe-atunci Yahganii, ca să vadă dacă nu cumva 
se pot întocmi altele, mai potrivite şi mai temeinic 
chibzuite. 

Îi păru, înainte de toate, că prea ades se stîrneşte vrajbă 
din pricină că în aceleași locuri se adună buluc vînă- 
torii din toate colțurile ţării, unde focul trebuie să fie 
apărat şi ferit cu strășnicie, căci stingerea lui aduce 
nenorociri cumplite. 

Curgea sînge de frați în încăierările ce se nășteau de 
fiecare dată, pentru că nimeni nu voia să se lase mai 
prejos. 
Kwangip, care cunoștea pe de rost unde și cum poate 
fi doborită fiecare sălbăticiune, prin ce capcane și mo- 
meli anume, statornici : de trei ori zece și încă o dată 
zece fără unul, era numărul ținuturilor bune pentru vină- 
toare. 
Oamenii tribului n-aveau decit să se perinde cu rîndul, 
după o hotărîre luată de obște, pe aceste ţinuturi priel- 
-nice vînatului. 
Vărsările de sînge erau înlăturate și nici nu se mai 
iroseau puterile în certuri și tărăgănate hărțuieli pen- 
tru împărţeala vînatului doborit. 
Înţelepții tribului îi înduplecară chiar pe cei mai arță- 
goși să primească rînduiala nouă cu care venise Kwangip. 
Îi aduseră laude pentru mintea ascuţită în această îm- 
prejurare. 
Mai tîrziu, flăcăul hărăzit a schimba soarta seminţiei 
sale se înturnă către alte lucruri, a căror stare o socotea 
stavilă în calea săvirșirii de fapte vrednice de slavă şi 
cinstire. 
De pildă, oamenii tribului rămăseseră la' fel ca în clipa 
* cînd păşise pe pămînt cel dintii om, străbunul tuturor 
neamurilor. Nu cunoșteau scurgerea vremii. 
Nu ştiau să-ți spună cînd s-a petrecut o anumită în- 
tîmplare, nici ce vîrstă a împlinit feciorul ori tatăl lor, 
decît luîndu-se după numărul vînătorilor la care luaseră 
parte în răstimp. 

| Kwangip iscodi şi pentru aceasta o împărțeală cu tiîlc. 
Supuse sfatului bătrinilor și al obștei cele văzute și 
cunoscute de dînsul în îndelungatele sale cutreierări pe 
sumedenie de ostroave. Sfatul încuviință spusele lui, 
pline de miez. De-atunci înainte, rotirea timpului fu 
despărțită în opt părţi, hotărnicite după semne aflate: 
la îndemîna oricui. Prima parte se scurgea de cînd începe 
fumul să se aplece spre pămînt, pînă ce este găsit cel 
dintii ou de pasăre. Cea de-a doua ţinea pînă cînd răsă- 
ritul soarelui începe: să lumineze nemărginirea mării şi 
oamenii puteau să se îmbărbăteze a ieși în larg cu lun- 
trile acoperite cu piei de foci. Urma apoi partea zilei 
cînd, cît ai bate de cîteva ori din palme, se coceau ouăle 
în spuză. După care venea aceea ce se încheia în clipa 
desfacerii coajei de pe trunchiul copacilor rămași 
golași. 
Şi așa se înșirau una după alta cele opt părţi în care 
i se dezvăluie lui Kwangip că se desface mai repede 

` timpul, ajutindu-i pe oameni să păstreze fără pi în 
amintire cele mai de seamă întîmplări. 

' Doar după ce semenii lui se deprinseră cu noile orîn- 
duieli, puternicul flăcău găsi cu cale că poate purcede 
Ja împlinirea vitejiilor în care nădăjduiau, cu mic cu 
mare, locuitorii de pe ostroavele cunoscute. 
ÎI însuflețea vrerea de a-l bate pe MHannush, uriașul 
care năpăstuia de la începutul începuturilor tribul Yah- 
ganilor. 
De cîte ori prinzea vreunul dintre ei, fie şi pentru cea 
mai măruntă îmbucătură, trebuia să-l facă părtaş pe 
Hannush, lăsîndu-i acestuia din mîncare. 


165 


Înainte şi după fiecare vinătoare, așijderi, aveau Yah- 
ganii totdeauna grijă să strîngă deoparte tributul cu- 
venit namilei, care te băga în sperieţi. Citeodată îi tri- 
miteau într-o luntre încărcată cu daruri, pe cea mai 
chipeşă fată a tribului. Ducea solia lor, împodobită cu 
cununi de alge verzi şi cafenii, ca și cum i-ar fi fost 
deschis drumul spre cea mai de preţ bucurie a vieţii 
sale. 

Nici una din fecioare nu se Seini pentru a le spune 
cum era sălașul uriașului. 

De cutezau să încerce o împotrivire, călcînd strașnica 
lege lăsată din străbuni, amarnic îi mai pedepsea ne- 
îndurătorul Hannush. | 

Cînd le era lumea mai dragă luntrașilor porniţi la pescuit, 
cu căngile lor de os pregătite să le înfigă în pești ori 
în leii de mare, din mijlocul valurilor se ridica namila 
în carne şi oase. Îşi împlinta picioarele în străfundul 
nămolos și azvirlea în sărmanii pescari cu stînci. col- 
ţuroase. Le făcea țăndări luntrile, iar pe ei îi zdrobea şi 
le dăruia o moarte în grele cazne. 

Alteori mînia matahalei era și mai oarbă. 

Se apropia la o bătaie de săgeată de țărm şi, prinzînd 
cu mîna într-un singur snop săgețile necugetaţilor, care 
își ziceau că poate-poate, strîngîndu-se puzderie, vor 
izbuti să îndepărteze pacostea de pe meleagul lor — îi 
nimicea pînă la unul. Nu se lăsa pînă ce nu turtea şi 
răzuia de-a binelea, ştergîndu-le de pe fața pămîntului, 
corturile cele mai apropiate de mare. 

Firește că după ce pătimeau osîndă sîngeroasă, Yah- 
ganii nu mai îndrăzneau măcar să rostească numele uria- 

şului, necum să mai percupeţească ori să drămuiască ceva 
din jertfele cerute de acesta ca -să le îngăduie să iasă în 
larg cu luntrile. 

Kwangip își -îndesă în tolbă carne uscată, turte, poame, 
să-i ajungă pentru o rătăcire al cărei capăt nu-l știa 
nici el. Cîrmindu-și cu dibăcie luntrea uşoară, intră 
pe tărîmul neguros şi pustiu unde hălăduia neîmpăcatul 
vrăjmaș al oamenilor. 

Întruntă fără să clipească munţi de talazuri. Ocoli os- 
troave de pe care lighioane hide, cățărate în copaci 
chirciţi şi strimbi, îi împuiau auzul cu tinguiri cobindu-i 
moartea grabnică. 

Într-un tîrziu, cînd aproape uitase dacă s-a născut și 
a vieţuit altundeva decit pe luciul veșnic mişcător al 
apei, sosi la un zid de neguri. Nu te loveai de nimic, 
“nu întîlneai decît golul înaintea ta, întinzînd mîna — 
totuşi ceva cu neputinţă de trecut te împingea mereu 
îndărăt. 

Flăcăul nu se lăsa însă abătut din cale. Strinse măz 
nunchiu zece săgeți, le potrivi în arc și ţinti cu mare 
băgare de seamă. 

Săgeţile izbiră cu vuiet, încît chiar din briul de cețuri 
scăpărară săgeți. Briul se deştrămă într-un singur loc, 
cît să încapă un vîrf de unghie. Kwangip nici nu dorea 
mai mult. Rosti un descintec și luntrea se micşoră, se 
făcu tocmai pe potriva bortei ivite în zidul de neguri. 
Pînă să se aștearnă la loc o pînză şi mai deasă, flăcăul 
zburase dincolo de el, prin borta aceea. 

Scăpără un amnar de o cremene, și licărul acela îl că- 
lăuzi prin întunecimea de nepătruns ce stăpinea în apro- 
pierea namilei spre care se îndrepta. 

Vezi însă că foșnetul nelămurit pricinuit 'de fișia de 
ceţuri îl trezi din somn pe uriaș. Ciuli urechile și se 
încredință că un muritor de rînd trecuse pragul tărîmu- 
lui său. 
Hannush, care stătea într-o rînă,. se ridică în picioare. 
Numaidecit un vîrtej smintit fu cît pe-aci să înghită 
luntrea flăcăului pornit din corturile ţuguiate ale Yah- 
ganilor, ca să răpună namila. 
Kwangip nu-și pierdu cumpătul. Atinse cu mîna mar- 
ginile luntrii, și aceasta se închise ca o nucă. Viteazul 
se prefăcuse în miezul ei. Virtejul îl purtă cît îl purtă 
astfel, pe urmă, după ce matahala își sfirșise pregăti- 
rile de luptă și apele îşi ostoiră fierberea, nuca se opri 
chiar la picioarele lui Hannush. 

Kwangip strînse iarăși marginile luntrii fermecate, care 
şe deschise și flăcăul păși afară. 

Zărindu-l pe cel sosit să se ia la harță cu dînsul, ca: 
să-și izbăvească neamul, Hannush se porni pe rîs. Ho- 
hotea de se cutremurau pragurile lumii. Viteazul zbură 
la o sută de paşi numai, împins de răbufnirea de vijelie 
țișnită printre măselele mari cît un copac. 

Îndărătnic şi învirtoşat de vrerea lui curajoasă, Kwan- 
gip se întoarse şi de astă dată. 

— Unde te-ai pitit, gînganie bicisnică, să te strivesc pen- 
ru totdeauna ! răcni uriașul. 

“Fără vorbă, i-ar fi răpit voinicului auzul, dacă acesta 
nu ar fi avut înţelepciunea de a-și pecetlui urechile cu 
chihlimbar străveziu. - 
Folosindu-se de clipa de buimăceală a nelegiuitului, 
Kwangip se prefăcu într-o rimă. Se lipi de picioarele lui 
cît un stilp din trecătoarea ce păzeşte pătrunderea pe 
meleagul iazmelor și se furișă de-a lungul spinării no- 
duroase, pe grumaz. 

- În vreme ce Hannush dibuia în neștire, flăcăul se îna 
trupă iarăşi în făptură omenească. Cu o custură bine 
ascuțită harșt ! reteză șuvița de păr din fruntea namilei. 
Izbuti apoi să se pituleze printre degetele lui scorţoase,; 
cît un par fiecare, și, legînd cu un os de balenă șuvița 
smulsă cu primejdia vieţii, cîntă un farmec în jurul ei. 
Hannush se simți năpădit de o ameţeală ciudată. Căpă- 
tina lui cu ochi împrejmuiţi de spini se clătină. Pe ne- 
gindite, matahala începu să umble împlețicit. Mergea din 
ce în ce mai iute, mînat de vrăjile puternic urzite de flă- 
cău. Trecu razna de-a dreptul prin zidul de neguri, ce se 
nărui sub picioarele sale. 

Viteazul se ţinea după dînsul, pas cu pas, fără a-l slăbi 
din ochi, ca o umbră. Tot ceea ce gîndea flăcăul era silit 
să facă întocmai și uriașul, cu ajutorul șuviţei tăiate 
la țanc din coama uriașului. 

Kwangip îl mînă astfel către văgăuna lumii, acolo unde 
au putrezit încă de pe vremea lui Kanis, cele mai mari 
balene și unde toate vieţuitoarele sint împietrite în nes 
mișcare. 

Neștiutor de prăpastia lacomă ce-l pîndea, Hannush se 
pierdu într-o dănțuire pătimașă, după cum viteazul în= 

virtea în mîinile sale meștere șuviţa înfățișind viaţa na- 
milei. Kwangip mai aşteptă puţin şi, cînd îi veni la în- 
demiînă, aruncă în fundul valului șuvița ce-i slujise de 
legătură pentru năprasnica matahală. Hannush se nă- 
pusti și el, bezmetic, în prăpastia oarbă. 

Văgăuna lumii îi înghiţi şi trupul ca pe-o pană de pa- 
săre, ca pe un pai netrebnic. Stăpinirea pustiitoare a lui 
Hannush luă sfirșit. 

Kwangip nu avea însă răgaz. 

Ținuturile de baștină mai erau bintuite şi de alt tartore. 
Era căpcăunul Clemik, care zi cu zi usidea pe cei mai 
buni dintre Yahgani, înfruptîndu-se din trupurile lor. 
lazma aceasta își avea vizuina în inima gheţurilor, 
pi munţii străvezii și cutremurătoare furtuni de 


se întă ășură Ewangip în blănuri de urs alb, întări cu 
frinturi de onix capătul luntrii — ca la nevoie să spargă 
cu ciocul ei ghețurile — și purcese în noua lui călă- 
foile, 

Prin bezne, sub cerul lăsat tot mai jos, gata să strîngă 
într-o îmbrăţişare ucigătoare pămîntul, îl îndruma spre 
țel steaua depărtărilor din miazăzi. 

Cind și cînd, bolta era brăzdată de şiraguri de stele. 
Cădeau ploi scăpărătoare, apunînd pe vecie. 

Alteori lunecau tăcut pe lîngă dinsul dihănii din ale 
căror nări apa ţinea pînă la înălțimi nebănuite. Cu 
o singură izbitură din coadă, rostogoleau ca pe o pană 
cea maji zdravănă dintre balene. 

Plăcăul înainta fără popas către sălaşul căpcăunului. 
Curînd nu se mai zări în faţa lui decit un necuprins 
acoperit de zăpezi și gheaţă. Dar, pînă să răzbească la 
tărimul neîndurătorului ucigaș, mai avu de fucă Kwan- 
gip. Luntrea o luă la goană către un munte proptit sta- 
vilă acolo încă de pe cînd nici nu apăruse suflarea vieţii 
pe pămînt. 

Negru și prevestitor de pieire, muntele acela trăgea spre 
el orice lucru în alcătuirea căruia intra măcar o fărîmă 
de fier. Viteazul avea o custură asupra lui. O aruncă 
în unde, aruncă şi arcul — dar muntele tot nu voia să-și 
lase prada. 

Luntrea s-ar fi zdrobit de peretele muntelui şi praful 
s-ar fi ales de Kwangip, dacă nu ar fi frînt-o în două, 
în ultima clipă. 

Sărind în jumătatea care era făcută numai din lemn, 
lopătă din răsputeri pînă ce scăpă de înrîurirea bles- 
temată a muntelui cu pricina. 
Trecuse ca printre urechile acului, între viaţă şi moarte. 
Pluti flăcăul așa și, încheind din jumătatea de luntre 
rămasă o luntre întreagă, o trase la țărmul pustiei de 
gheaţă. O legă bine de un ţăruș și o luă la picior, către 
vizuina lui Clemik. 

Îi aţinură calea mai întîi trei nguruvili albe: vulpi cu 
cap de șarpe veninos şi cu un ghimpe în vîrful cozii. 
Kwangip scoase de la sîn o secure de piatră ţinută anume 
pentru împrejurări grele. Cu o vînturare, le reteză la 
cîteşitrele cozile stufoase. Desprinse după aceea ghimpele 
înveninat și împleti cozile într-un laţ gros. 

Cu laţul acela în mînă, se roti în jurul celor trei ngu- 
ruvili, care căutau să-l împresoare și, cum îi veni lui 
bine, haţ! îl zvîrli și le prinse. Trase vîrtos, trase, şi 
peste cîteva clipe cele trei supuse ale căpcăunului ză- 
ceau fără viaţă. 

Pe întinderea orbitoare a zăpezii îi tăiară calea o haită 

de lupi. Erau deopotrivă de albi, foarte anevoie se putea 
desluşi blana lor zburlită de pînza de zăpadă. Mai cu 
seamă că în văzduhul îngheţat, în care pînă şi răsufla- 
rea plutea ca un nouraș, juca un luciu înșelător. Îi fu 
totuşi de ajuns lui Kwangip să smulgă un smoc din 
blana celui mai apropiat dintre colţoși, ca să-și poată 
împlini vraja, care nu-l trădase niciodată, la aman. 

Aruncă firele de păr unul peste altul. Lupii nu avură 
încotro : se repeziră unul la altul, se încăierară grămadă. 

Se sfișiară şi se hărtăniră, sub puterea de neînvins a 

vrăjbii, de-i creştea lui Kwangip inima de bucurie. 

Abia acum calea spre sălașul căpcăunului era deschisă. 
Aşa i se păru viteazului — dar nu era la capătul în- 
- cercărilor. Turnuri de gheață i-o mai stăvileau. Vietăţi 
mișelnice croite numai din ţurțuri. încercau să înțepe 
cu puzderie de ace, a căror atingere îţi oprea sîngele 
şi ţi-l închega în bulgări. 
Kwangip îşi făcu un culcuș din penele pliate; adu- 
nate pămătuf de-a lungul întregii sale cutreierări. Îngînă 
un cîntec ştiut doar de el, și culcușul se înălță ușurel 
de pe fața pustiei de gheaţă. Îl purtă lin, teafăr chiar 
în pragul peșterii în care Clemik își tira prăzile. Acolo 
muriseră adesea oamenii de prin ostroave, cei de pe 

meleagurile Araucaniei, ca şi cei din țara unde zi şi 
noapte dăinuie focuri mari, bogate în fum. 

Mormane de oase omenești înconjurau vizuina în care 
huzurea tartorul căutat. Porţile erau alcătuite din este. 

„Cit zăreai cu ochii, împrejurimea era acoperită de ur- 
mele ospăţului spurcatei lifte. 

Trase o dată cu praştia și-l nimeri cu o grindină de 

bolovani într-un ochi. lazmei nici că-i păsa. Bolovanii 

se fărimițară, numai la atingerea pleoapei sale în- 
gheţate. 

Căpcăunul se întoarse atunci spre muritorul care-l tul- 
 burase şi-l împroșcă doar pe o nară cu suflarea lui bles- 

temată. 
| Jumătate din trupul lui Kwangip se îneleștă în gheaţă. 
 Grozăvenia aceea împielițată suflă şi pe cealaltă nară. 

Flăcăul rămase pironit, ca și cum l-ar fi croit cineva 
din gheaţă, de la naștere. După această ispravă, lifta 
(e căscă fălcile fioroase și nici nu mai cătă spre sărma- 
nul flăcău. 

Viteazul între vitejii yahgani nu fusese nici el prins 
| chiar pe nepregătite. Apucase să soarbă dintr-o cupă 
în care topise trei tăciuni şi o mînă din jăratecul adus 
i de acasă. 
|. Licoarea aceea de foc îi alergă prin vine, îi însufleți 
i mădularele, îi dărui iară viață. Gheaţa aşternută peste 
fy. dinsul de suflarea lui Clemik îşi desprinse coaja. Stra- - 
iul înghețat și înăbușitor se dezlipi de pe încheietu- 
rile viteazului, se făcu bucăţi şi se topi cu desăvir- 

Kwangip dădu ocol peşterei și, printr-o deschizătură, 
se lăsă să lunece în josul laţului făcut din cozile celor 
trei nguruvili ucise. Tiptil, pătrunse la căpătiiul căpcă- 
unului, care acum dormea nepăsător. 

Cum sforăia cu gura căscată, viteazul îi turnă pe gitlej 
o cupă întreagă din licoarea aceea minunată. 

În trupul colcăind de sînge negru, învirtoșat, licoarea 
se prefăcu în jar nestins. Năpădi  măruntaiele liftei. 
Clemik se trezi din toropeală şi, răcnind avan, se zvircoli 
şi se tăvăli pe pardoseala lunecoasă a peșterii. Trosneau 
gheţurile sub trupul lui, pereţii falnici și turnurile de 
sloiuri împrejmuitoare erau zdrobite. Căpcăunul mai izbuti 
să strige : 

— Mă va răzbuna sora mea, Lukimo, stăpîna apelor, cu 
roiul ei de duhuri. Nu mai rămăsese dintr-însul decit o 
mînă de cenușă. Bucuros că îl biruise și pe celălalt ucigaș 
al oamenilor, Kwangip străbătu nesupărat de nimeni 
pustia de gheaţă, Sosi la locul unde-și legase luntrea și 
plecă spre casă, să ducă Yahganilor vestea cea mare. 
Amenințarea căpcăunului, vai, nu rămase deșartă. Nu 
era flăcăul nici la jumătatea drumului, şi din senin se 
porni cea mai învolburată vijelie. De zece ori cîte zece 
furtuni îmbinate laolaltă n-ar fi cuprins atita miînie. 
Talazurile creșteau la înălțimea stincilor, cu creste la 
fel de zimţate. Cel mai firav riuleț se prefăcea în şuvoi 
năvalnic. Cerul se spărsese şi curgea topit în apă, să înece 
întregul pămînt. Şuvoaiele se alipeau şuvoaielor, năruind 
și pustiind totul în calea lor. Puhoaiele se lățeau pretu- 
tindeni, ostroavele erau acoperite de năboirea apelor. 

Curînd, din meleagurile cunoscute oamenilor din cele 
mai străvechi şi îndepărtate rătăciri nu mai se, zărea 
măcar un petec. Marea fără hotare își întinsese stăpînirea 
spumegată. Pină și cei mai înalți munţi unde alergaseră 
să-și găsească adăpost oamenii apăsaţi de negre spaime 
erau doar bălți păcătoase. a 
În prăpădul acela de neîndurat, Kwangip nu-şi pierduse 
nici viața, nici nădejdea. La un semn al său, luntrta se 
închise precum o carapace de ţestoasă, rotundă toată. 
Înlăuntrul ei viteazul se putea mișca în voie, avea și loc 
să răsufie. Hrană își pusese deoparte destulă, de pe drum. 
lăr carapacea aceea trainică era mai tare decit orice piatră 
ori fier și în stare să înfrunte nevătămată dezlănțuirea 
prăpădului, 
Stătu acolo Kwangip patru părţi din cele opt în care 
siatornicise să fie împărţită rotirea vremii. Cînd văzu 
printr-o bortă că apele scădeau şi Lukimo dădea bir cu 
fugiţii răzbită de răbdarea şi împotrivirea lui şi mocnind 
de ciudă, viteazul își făcu la loc luntrea. 
Săgetă necuprinsul de ape și, vislind de zor, ajunse acasă. 
Oamenii toți îngheţaseră. El turnă cu grijă licoarea fer- 
mecată, izvorită din foc, în cupe, și făcu ocolul ostrovului 
său de baștină, lăsînd stropi izbăvitori pe buzele Yahga- 
nilor adormiți pe veci, 
Se treziră rînd pe rînd, se frecară la ochi și aduseră 
slavă viteazului, pentru că își păstrase văpaia nădejdii, 
în mijlocul prăpădului abătut peste lume şi se gîndise să 
le aducă și lor îndărăt viaţa. 
Nu trecu mult şi Yahganii se înmulţiră iarăşi. 

Trecură din ostrov în ostrov, încît astăzi îi poţi întilni 
pînă *departe, din anotimpul cînd cade prima zăpadă, 
pînă în ziua cînd cel dintii copac își desface coaja, 

Iar toate acestea le datorau vitejiei, iscusinţei, stăruinței 
celui mai destoinic dintre flăcăii ridicați dintre ei, lui 
Kwangip, biruitorul uriașului Hannush, al căpcăunului 
Clemik și al meșterei apelor, Lukimo. 


În româneşte de EUGEN B. MARIAN 


POVESTE POPULARĂ JAPONEZĂ 


Take-Trai 


ÎNTR-UN SAT trăia un om foarte distrat. 
Toţi îi spuneau : Take-Trai. 
De cu seară, Take-Trai spuse soţiei : 
— Pregătește-mi hainele de sărbătoare. Miine în zori 
plec la oraș, la iarmaroc. 
— Vei avea tot ce-ţi trebuie, mumai să nu uiţi un cadou 
pentru mine. 
În zori Take-Trai era în picioare. 
— Nevastă, nevastă, unde mi-i pălăria ? întrebă el cotro= 
băind prin casă. a 
— Este în cuierul din tindă, răspunse nevasta sa cu 
voce somnoroasă. 
În tindă atîrnau alături în cuier pălăria și coşul de paie. 
Take-Trai puse pe cap coșul de paie. În piciorul drept 
încălță un pantof de paie, iar în cel stîng un sabot de 
lemn. 
„Cine trebuie să plece, n-are timp de aşteptat“, își spuse 
el strîngîndu-şi briul. Dar după o clipă se gîndi: „Să 
iau cuțitul cu mine. Cite pericole paşte pe om la drum !% 
Îndată strigă : 
— Hei, nevastă ! Mi-ai pregătit cuțitul pentru drum? 
— Da, l-am pregătit, este în cui în bucătărie. 

Take-Trai se duse în bucătărie. Cuţitul atîrna de un 
cui în perete, iar alături se afla o umbrelă. Take-Trai 
luă umbrela, o înfipse la brîu şi porni repede spre oraș, 
la iarmaroc. 

Abia ajunse în satul vecin și fu înconjurat de o mulțime 
de oameni. 

— Uitaţi-vă ce om ciudat, în loc de pălărie și-a pus 
coşul pe cap ! 

„„Curios, cine-i zăpăcitul care poartă un coș în loc de 
pălărie ?“ se gindea Take-Trai, uitiidu-se în stînga și 
în dreapta. 

De-abia dincolo de sat, cînd vru să se mai răcorească 
puţin, vru să-şi scoată pălăria și dădu de coș. De miînie 
îl aruncă în şanţ. Dar în drum spre oraș, Take-Trai mai 
trecu printr-un sat. Abia intră, cînd deodată auzi risete 
împrejur : 

— Uitaţi-vă, uitaţi-vă, ce om ciudat, un picior încălţat 
cu paie, celălalt cu lemre. 

Take-Trai se uită la picioarele sale. Amuţi de mirare. 
Îşi aruncă repede papucul de paie şi sabotul de lemn 
şi porni mai departe. 

Mergea și se uita cum oamenii strîngeau orezul de pe 
cîmp. Saluta secerătorii, iar aceștia răspundeau poli- 
ticos : 

— Pe o căldură ca asta mergi fără pălărie. Ai puten că 
puţin să-ți aperi capul cu umbrela. 

— Dacă aş avea umbrelă, n-aş aștepta sfatul vostru. 

— Dar ce ai la briu ? 

— Cum ce am ? Un cuţit! 

— Om bun, aceasta-i umbrelă, nu cuţit. 

Take-Trai se înfurie. „Nevastă-mea mi-a făcut asta. Am 
să-i arăt eu. Mă întorc îndată acasă.“ 

Cînd ajunse în satul său, intră în prima casă din mar- 
ginea satului. 

— Eşti o leneşă, o neglijentă, necinstită, începu el să. 
strige încă din praz. Din cauza ta a trebuit să mă întorc 
din drum, să renunţ la iarmaroc. 

— Nu cumva ai greșit casa, vecine? întrebă gospo- 
dina. 

Take-Trai se ruşină foarte mult. Ieşi din casă şi alergă 
la prăvălie, ca să cumpere un mic dar și să se scuze 
pentru neplăcerea făcută. 

— Cer scuze.că am strigat atît de tare, începu el din 
prag, cînd se întoarse de la prăvălie. V-am adus în dar 
un pachet de ceai. 

— Nu-mi aduc aminte să fi strigat la mine. Şi apoi, prin 


„Ce minune te-ai întors atit de repede de la oraș ? 


Take-Trai de-abia acum își dădu seama că intrase în pro~ 
pria sa casă, 

Dar de data asta se bucură foarte mult. 

— N-am găsit nimic interesant la iarmaroe. Ti-am cum=: 
părat un pachet de ceai şi m-am întors. Prepară un ceai 
proaspăt, bun. 


În românește de TEODOR HOLBAN 

POVESTE POPULARĂ TIBETANĂ 


Cei patru fericiţi 


A FOST UN TIMP, cînd elefantul, maimuța, ie- 
purele și coțofana trăiau în mare dușmănie. Ori de cite 
ori se întilneau — îndată începea cearta, neînțelegerea, 
dușmănia, ba uneori se ajungea chiar și la bătaie. De 
această dușmănie se foloseau adesea animalele răpi- 
toare. 

Dar într-o zi elefantul, maimuța, iepurele şi coțofana au 
hotărit să încheie între ele o înţelegere, pentru totdeauna. 


De atunci au trăit în prietenie ; numai un singur lucru , 


impiedica frăția dintre ele — nu știau care dintre ele este 
mai în vîrstă. Multă vreme se ciorovăiră pentru asta, pină 
cînd ajunseră sub un copac înalt, ale cărui ramuri arun- 
cau pe pămînt umbre dese. 

— Cind am trecut prima dată pe lîngă acest copac, n-am 
putut să găsesc la umbra sa nici un locușor, ca să mă 
pot feri de razele arzătoare ale soarelui, spuse ele- 
fantul. - 

— Iar eu, continuă maimuța, cînd am trecut prima dată 
pe sub acest copac, ajungeam cu capul în virful său. 
Iepurele adăugă : 

— Urechile mele erau mai lungi decît ramurile acestui 
copac, atunci cînd l-am văzut pentru prima oară. 

Coțofana izbucni în ris : 

— Dragii mei, au am adus sămînţa din care a crescut 
acest copac frumos, pe care-l vedeţi acum. 

Atunci animalele au spus : 

— Fratele cel mai tînăr este elefantul, el trebuie să poarte 
maimuța în spate. Mai bătrîn decît maimuța este iepu- 
rele, deci el să se urce pe umerii maimuţii. lar cea mai 
bătrînă este coțofana, și va merge deci în spatele iepu- 
relui. 

De atunci nimic n-a mai tulburat prietenia dintre aceste 
patru animale şi de aceea au purtat numele de „familia 
fericită“, ~ 2 
În româneşte de TEODOR HOLBAN 


POVESTE POPULARĂ SÎRBĂ 


Muzicanții 


AU FOST ODATĂ ca niciodată patru muzicanți. 
De unde veneau şi încotro se duceau ? — nu știa nimeni. 
Rătăcitori pe drumuri de ţară, cîntau pe la hanurile de 
la răseruci pentru călătorii osteniți. Și, uneori, truda le 
era răsplătită cu o bucată de piine şi cîţiva bănuţi. Alte- 
ori însă... 
Într-o seară tîrzie, au poposit pe o culme de deal, lingă 
ruinele unei cetăți străvechi, i-au dat ocol — cu oarecari 
temeri — și s-au așezat apoi sub un zid, la loc 
ferit... 
— Înnoptăm aici ? întrebă unul. 
— Dacă „slăvitul stăpiîn“ n-are nimic împotrivă, răspunse 
șuzubăţ cel din dreapta. 
— Să-i cîntăm ceva, poate l-om îmbuna şi ne-o îngădui 
să ne odihnim aici, vorbi al treilea. 
— Hai ! se învoiră rizînd tuspatru. 
Aşa se auziră în noaptea aceea, sus pe culmea dealului, 
acordurile celui mai frumos dans din partea locului. Cind 
viorile tăcură, muzicantul cel şugubăţ se înclină în fața 
ruinelor ca un dirijor care primeşte aplauzele ascultă- 
terilor. 

„— Slăvite stăpin al cetăţii, îngădui preaplecatelor tale 
slugi să doarmă aici, în noaptea asta ? 
O clipă se făcu liniște, Ceilalţi stăteau gata să ridă de 
cea din urmă şotie a tovarăşului lor, cînd... rîsul le în- 
gheţă pe buze. Din înaltul ruinelor cobori pînă la dinşii, 
răspicat, o vorbă : 
— Îngădui ! 
Muzicanţii încremeniră. Totul începuse ca într-un joc de 
copii, dar iată că jocul făgăduia acum să urmeze ca o 
poveste plină de peripeții. 
Cu pași abia simțiţi, stăpinul glasului de adineauri li se 
arătă în față. Era un pitic bătrîn, bătrin, cu o barbă 
albă pină la pămînt și cu o tichie roşie cu ciucuri negri. 
— Vă mulțumesc că nu m-aţi ocolit. Vă mulţumesc, de 
asemenea, pentru cîntecul pe care l-aţi cîntat. Pentru gin- 
dul vostru bun aș vrea ca să vă răsplătese. N-am în cu- 
prinsul meu comori, nici aur și nici pietre lucitoare. Dar 
ceea ce vă pot da vă dau din toată inima. 
Și, spunînd acestea, întinse fiecărui muzicant cîte o ra- 
“mură de nuc. Iar el singur se pierdu apoi îndărătul 
ruinelor. 
— Ce-a fost asta ? Am visat ? se întrebă într-un tîrziu 
unul. 
— Greu de crezut că visăm tuspatru odată același vis, 
se îndoi altul. 
— Şi încă cu ochii deschişi, 
— Şi apoi, uite crengile de nuc. 
Doar muzicantul cel mereu vesel și şugubăţ tăcea. Se 
părea că întîmplarea asia ciudată il cam pusese pe 
ginduri. 

_— Ştiţi ce, spuse el, cum, necum, mie nu-mi vine să mă 
cule pe aici. Simt că n-o să-mi fie somnul prea dulce sub 
ruinile astea. Şi apoi, aici patul nu-i din cale-afară de 
moale. Eu zic s-o pornim mai departe. Ceilalţi s-au uitat 
unul la altul și-au încuviinţat. 

— Hai! 

— Dar cu ramurile de nuc ce facem? își“ aminti 
careva. 

— Faceţi ce vreţi, eu pe-a mea o arunc. Tot n-am ce 
face cu dinsa. Şi mă și încurcă la drum, spuse cel 
dintii. 

Și cum spuse aşa şi făcu. 

Al doilea și al treilea muzicant îi urmară pilda. Cel din 
urmă doar o păstră într-un buzunar al hainei. 

Hei, și așa au mers ei cit au mers şi în seara urmă- 
toare au poposit în satul lor, fiecare la casa lui. Dar îna- 
inte de a se culca, cel de-al patrulea muzicant îi dădu 
copilului ramura de nuc. I-o dădu şi se întinse pe laviţă, 
ostenit de lungimea drumului pe care rătăcise și nedu- 
merit de întimplarea nemaiauzită prin care trecuse, 

A doua zi băiețaşul îl trezi încă de cu zori. 

— Ce fel de nuci mi-ai adus, tată? Uite-s, galbene- 
galbene şi nu le pot sparge nicicum. la încearcă și 
matale ! 

Tatăl se ridică din pat și privi crenguţa de nuc : rodise` 
peste noapte numai nuci de aur. 

Uimit din cale-afară, alergă la prietenii lui, arătindu-le 
şi lor minunăţia. Aceştia nu stătură mult pe ginduri şi 
porniră în goană spre ruinile străvechii cetăţi, 

Și toată ziua au răscolit prin iarbă, căutînd crenguțele 
cu atita uşurinţă aruncate. Dar nu le-au mai găsit. 

S-au întors acasă abătuțţi şi cu mîinile goale. 

Și mulţi ani de la întimplarea asta, ei n-au contenit să 
spună tuturor celor care-i ascultau că omul nu trebuie 
să dispreţuiască niciodată nici cel mai neînsemnat dar... 
cită vreme el e dat din toată inima... 


Traducere din limba sîrbă de TEODOR HOLBAN 


POVESTE POPULARĂ JAPONEZĂ 


Piuliia fermecată 


ÎNTR-UN MIC SAT japonez, de pe malul mării, 
trăiau odată doi fraţi. Fratele mai mare era harnic, jar 
cel mic, leneş. Într-o zi fratele mai mare se duse la pă- 
dure să taie lemne. Munci fără odihnă pînă 1a amiază, 
Cînd soarele ajunse drept în creștetul capului, un bătrin 
se opri în fața sa. Avea în mină o piuliță de piatră, în 
care se macină orezul. 

— Aceasta este o piuliță fermecată. Tu eşti om bun şi 
harnic, piulița îţi va da tot ceea ce vei dori. Mestecă în 
ea cu pistilul și spune-ți dorinţa. Te rog s-o iei cu tine 
acasă, spuse bătrinul către băiat. 

Îi lăsă darul și înainte ca băiatul să poată privi piulița, 
bpătrinul era de-acum departe; nici nu avu timp să-i 
mulțumească. Dar se bucură foarte mult şi fericit luă 
piulița și aiergă acasă. 

— Piuliţă, te rog, dă-mi orez! Avem nevoie de orez! 
se rugă el frumos și învirti cu pistilul în piuliţă, pînă 
cînd se auzi sunînd. Deodată din piuliţă începu să curgă 
orez, o grămadă întreagă de orez. Într-o clipă toate unghe- 
rele din casa săracului se umplură cu orez. 

— Îţi mulțumesc, piuliță ! mulțumi modest și cu dragoste 

fratele mai mare. Şi, deoarece avea prea mult orez, se 
duse în sat şi-l dărui oamenilor. 

— Îţi mulţumim, îţi mulţumim mult ! Ne-ai ajutat să nu 
r.e moară copiii de foame ! îi spuneau sătenii. 

. Numai fratele său leneș nu era mulțumit. „Eh, dacă aş 
avea eu o piuliță ca aceasta, aş şti să o folosesc altfel !“ 
mormăia el. 

Într-o zi, cînd fratele mai mare se duse la pădure să 
taie lemne, fratele cel mic luă piuliţa și plecă din sat cu 
ea. Dar cînd să treacă de ultima casă, se gîndi: „Ce-ar 
fi să fug, să am piuliţa numai pentru mine și să nu mi-o 
fure nimeni ?“ 

În cele din urmă se hotări să plece pe mare. Luă o barcă 
cu visle, puse în ea piulița și încercă să vislească spre 
largul mării. Se îndepărtă repede de mal și barca se le- 
găna pe valurile puternice. Leneşului i se păru că se află 
destul. de departe de mal, pentru ca nimeni din sat să 
nu-l poată găsi. Se opri, nu mai visli şi începu să se gin- 
dească ce ar putea să ceară piuliţei. 

„Am găsit ! Cel mai mult îmi plac covrigii dulci de orez ! 
Aș dori foarte mult asemenea covrigi !* Mestecă tare cu 
pistilul în piuliță, așa cum văzuse la fratele său și 
porunci : 

— Să-mi dai covrigi! Să-mi dai mulţi covrigi dulci 
de orez ! 

Abia termină vorba, cînd începu să iasă din piulițţă o 
mulţime de covrigi albi și buni. 

— Ce bunătate ! Numai covrigi dulci ! Și toţi sînt numai 
ai mei ! se entuziasmă leneșul. Apoi se repezi la ei şi-i 
mincă pe toți. 

Dar covrigii erau dulci și au fost atît de mulţi, încît 
deodată îi veni pofta să mănînce şi ceva sărat, ca să 
scape de gustul dulce. 

Din nou învîrti cu pistilul în piuliță și spuse : 

— Să-mi dai îndată sare! Vreau sâre! 'Toarnă-mi 
sare ! 3 
Deodată începu să curgă din piuliță sare albă. Curgea 
mereu. Leneșiul luă sarea în mînă şi strigă : 

— Destul ! Destul ! Ajunge ! 

Dar sarea curgea fără încetare, se umplu barca, se 
cufundă împreună cu leneşul, dar el se ţinea de barcă 
şi continua să strige : 

— Destulă sare ! Destulă sare ! 

Din piuliţă însă sarea curgea mereu și continuă să curgă 
şi acum. De aceea marea este sărată. 


În româneşte de TEODOR HOLBAN 


POVESTE POPULARĂ TIBETANĂ 


Leul nerecunoscător 


S-A ÎNTÎMPLAT într-o vreme, cînd fiinţele 

vii încă nu-și căpătaseră înfățișarea ce o au astăzi, cînd 
totul era în stare de creare, cînd zeii apăruseră pe lume, 
ascunzindu-se sub pielea unui animal sau sub penele 

unei păsări. 
În acele timpuri se născuse printre păsări o zeitate, sub 
formă de ciocănitoare. Această pasăre trăia într-o parte 
a lumii nelocuită de oameni, prin munţi acoperiţi de 
păduri, pe ale căror costișe curgeau piraie repezi. Pe 
malurile acestor pîraie creșteau pomi roditori, care-și 
aplecau ramurile încărcate de fructe asupra pămîntului 
așternut cu flori mirositoare. Tot prin aceste locuri trăia 
şi regele animalelor sălbatice — leul, stăpînitorul erunt și 
singeros, care persecuta gazelele fără apărare, nu pentru 
„a-și împăca foamea, ci din cruzime, le ataca sfirtecin- 
du-le, luîndu-le viața, părăsind o victimă spre a se arunca 
asupra alteia. 

Într-o zi leul prinse o gazelă și cînd își înfipse colții în 
grumazul ei, un os i se înfipse între măsele. Pentru întiia 
oară leul, care nu cunoștea frica, nici spaima, simţi o 
durere ameţitoare. Deși se tăvălea pe jos și urla de furie, 
osul rămînea înfipt în falcă și în nici un chip nu putea 

să-l scoată de acolo, Durerea creștea cu fiecare clipă : mai 
înţii îl duru falca, apoi toată gura, apoi începu să i se în- 
tunece înaintea ochilor, şi în cele din urmă simţi durere 
în fiecare muşchi din puternicul său corp. Durerea se mări 
pînă cînd îl secătui și-l înfometă — căci regele anima- 
lelor sălbatice nu putea să mai mănînce din cauza osului 
înfipt între dinți. 

Răgetele jalnice ale leului fură auzite de ciocănitoare, 
care zbura din copac în copac, în pădurea vecină. Se 
apropie „şi văzind leul, care abia mai sufla de oboseală 
şi de suferință, strigă : 

— Hai, voinice, ce stai în nisip și urli atît de jalnic? 
— Bună pasăre, gemu leul, o durere îngrozitoare îmi 
sfișie falca. Nu mai pot îndura aceste suferinţi. 

— Din ce cauză ai aceste dureri ? întrebă ciocănitoarea. 
Leul, pronunţind cu greu cuvintele, povesti întreaga în- 
iîmpiare, iar pasărea îi răspunse : 

— Eh, voinice, am să te ajut, am să te vindec, voi pune 
capăt suferințelor tale. Dar să nu uiţi un lucru: că deşi 
eşti leu și regele animaleler sălbalice, deşi nu ai asemă- 
are, în ce privește puterea și curajul, in caz de nevoie și 
tu o să trebuiască să-mi vii în ajutor. 

— Pasăre bună, strigă jalnice leul, voi face totdeauna 
ce-mi vei spune, numai scapă-mă de durere. 

Ciocănitoarea însă n-a vrut ca leul să știe în ce fel îl 
va putea scăpa de durere, de aceea a inceput să zboare 
deasupra capului leului, bătind cu acest prilej din aripi 
astfel, încît leul a trebuit să închidă ochii. Folosindu-se de 
această clipă, pasărea apucă osul cu ciocul și-l scoase 
dintre dinţii leului. 

Durerea începu să scadă. Regele animalelor sălbatice 
deschise ochii şi, obosit din cauza suferințelor prin 
care trecuse, se tîrî pînă la stinca unde obișnuia să se 
odihnească. Ciocănitoarea îl întovărăși și se așeză pe 
o cracă alături de stîncă. 

— Pasăre bună, întrebă leul cu voce slăbită, spune-mi, 
care a fost pricina chinurilor mele ? 

Ciocănitoarea ridică în cioc osul scos din falca leului, 
i-l arătă şi spuse : 

— Ei, voinice, uită-te la acest os. El ţi-a provocat durerea, 
care te-a făcut slab ca un animal mărunt. 

Leul se miră că un oscior atît de mic poate să provoace 
o suferinţă atît de mare. Ținînd însă minte ceea ce făgă- 
duise, recunoscător pentru ajutorul dat, spuse : 

— Îţi sînt recunoscător, pasăre bună, pentru ceea ce-ai 
făcut, Acum știu că mi-ai smuls din gură acel os uricios 
cu propriul tău cioc. Cînd vei avea nevoie de mine, vino 
şi-ţi voi îndeplini orice dorință. 

S-au despărţit ca niște buni prieteni. 

Într-o zi, cînd leul, întins pe stînca sa, își devora gazela 
vinată, în apropiere apăru ciocănitoarea. Pasărea era obo- 
sită și nu mai avea putere să dea din aripi, căci timp de 
mai multe ore a fost fugărită de un vultur și numai cu 
o clipă în urmă scăpase de urmărirea îngrozitoare. Ciocă- 
nitoarea era foarte flămîndă şi văzînd cîtă carne se afla 
în fața leului sătul, îl rugă : 

— Dă-mi și mie să mănînc, voinice. Mor de sabie 
Şi povesti ce i se întîmplase, cum a trebuit să fugă 
din fața vulturului. Dă-mi o bucăţică de carne, voinice, 

termină ea, căci nu mai am putere să zbor și să-mi caut 
hrană. 

Leul, sătul, zbieră furios : 

+— Pasăre uricioasă, cum îndrăznești să te înfățișezi 
mie, stăpînul animalelor sălbatice ? ! Nu vezi că am vînat 
gazela pentru mine și acum mă ospătez după poftă? E 
prada mea. Pleacă de aici ! Să nu crezi că dacă ai reușit 
să scapi nepedepsită dintre dinții mei ascuţiţi, pasăre neru- 
şinată, o să-ţi mai meargă o dată. Fii fericită că mai 
trăieşti ! 

Ciocănitoarea se uită la leu, clătină capul şi răs- 
punse : * ; 

— Vedeniile din timpul somnului sînt tot atît de înșelă- 
toare ca și formele scrise pe apă. Și tot atît de înșelătoare 
este încrederea în cuvintele unui leu rău, a cărui recu- 
noștință se uită odată cu durerea. Să nu se bizuie nimeni, 
niciodată, pe făgăduielile unui nerecunoscător. 


În româneşte de TEODOR HOLBAN 


POVESTE POPULARĂ BULGARĂ 


Cum s-a descoperit hoțul 


UN HOȚ a furat odată o oaie. Stăpînul oii s-a 
dus la primar să se plingă. Primarul a chemat pe toţi 
sătenii la primărie și le-a spus : 

— Astă-noapte cineva a furat oaia acestui sărat. Să știți 
că foarte lesne putem prinde hoţul. Îl vom afla după 
beţele pe care le veţi ţine la noapte în mînă. Băţul celui 
care a furat va crește cu un deget. 

Hoţul s-a speriat. Toată noaptea n-a închis un ochi. 
Se uita mereu să vadă dacă nu a crescut băţul. Nu 
crescuse. Dar noaptea este lungă, cu siguranţă că va creşte. 
Se gîndea mereu ce să facă, apoi s-a hotărît să taie o 
bucată din băț, de mărimea unui deget. 

A doua zi primarul a adunat iarăși sătenii și a văzut că 
băţul hoţului este cu un deget mai scurt. 

— Iată hoţul — spuse primarul — acesta va plăti oaia, 
Hoţul își lăsă ochii în jos și nu avu încotro — trebui 
să recunoască. 


În româneşte de TEODOR HOLBAN 

POVESTE POPULARĂ VIETNAMEZĂ 


Copacul care vorbește 


UN CĂLĂTOR s-a așezat la umbra unui copac; 
să se odihnească. S-a culcat și a adormit, iar cînd s-a 
trezit a vrut să-și continue drumul, dar a văzut că-i 
lipsește punga cu bani. 
În apropiere se vedea un sat. Se duse într-acolo și fiindcă 
nu ştia cum să iasă din încurcătură, călătorul se trinti 
la pămînt şi începu să se jeluiască cît îl ţinea gura. 
Speriaţi, oamenii din sat, care mai de care, se mirau : 
— Cum se poate, o hoţie pe pămîntul nostru, tot satul 
va trebui să răspundă pentru asta ! 
În acest timp, unul dintre săteni alergă la judecător. 
Acesta îl chemă la el pe păgubaș și-l întrebă : 
— De ce ne tulburi liniștea și tihha cu ţipetele 
tale ? 
— O, mărite, răspunse păgubașul, în timp ce dormeam 
sub copac, un hoţ mi-a furat punga şi nu mi-a rămas 
altceva nimic decit să strig şi să mă vaiet. 
Cînd a aflat ce s-a întîmplat, judecătorul a poruncit să 
se taie ramurile copacului sub care a dormit călătorul 
şi să fie aduse la judecătorie, pentru judecată. Cînd 
ramurile au fost aduse, judecătorul porunci să se sape o 

groapă în curte, în care fu ascuns paznicul și 
sfătuit : 

— Cind vei auzi întrebările mele, să răspunzi : „Mărite 
şef, lasă-mă să mă uit la oameni și am să recunosc 
hoţul“. 

Au acoperit bine groapa. Cînd i s-a înfățișat o ramură, 
judecătorul a așezat-o pe groapă şi s-a prefăcut că o 
întreabă ca la judecată. Paznicul răspundea, după cum 
i se poruncise. Într-o clipă tot satul a aflat de aceasta. 

— Copacul ştie să vorbească ! A făgăduiţ să recunoască 
pe hoţ. 

A aflat de aceasta și cel care furase punga. S-a speriat 
atit de tare, încit şi-a spus: „Totul e pierdut. Mai bine 
să recunosc de bună voie“. 

Luă banii, se duse la judecător și spuse cum a sä- 
virşit furtul, 

